
Verlede jaar het Vanjaar het ek 


ek uitgeput van my heerlik ontspan op 
vakansie teruggekom...” 'n sorgvrye $ASIOER” 


Alles gereël met een besoek aan die S.A.Spoorwegreisburo. 


Maar vanjaar was dit `n heel ander storie. 
Ek het op `n onvergeetlike $iTEr gegaan 
Wildtuin toe en terug - in leunstoelgemak 
en met alles vir my gedoen! 

En alles gereël met net één besoek aan 


Verlede jaar het ek en `n vriendin per 
motor gaan toer, maar daar was soveel 
probleme dat ons dit halfpad laat vaar het. 
Onbevestigde besprekings, vol hotelle, 
vergeefse foonoproepe. En die emdelose 





bestuurdery! Nooit weer nie!” het ek gesê. 


die S.A. Spoorwegreisburo 1”? 





Nog SASTOERE 


Vanaf Johannesburg na Durban oor Mont-auX- 
Sources (Drakensberge) —3 dae - R44,00. Na 
Durban deur die Nasionale Krugerwildtuin, 
Swaziland en die Hluhluwewildreservaat — 6 dae — 
R128,00. Na Kaapstad oor die Drakensberge, 
Pietermaritzburg, die Transkei en die Tuinroete — 
7 dae — R13s,00. Na Oos-Transvaal, oor die Kruin- 
roete, Phalaborwa, die Nasionale Krugerwildtuin 
insluitende die sentrale deel) en terug na Johannes- 
burg — s dae —- R9s,oo. Na die Nasionale Kruger- 
wildtuin en terug — 4 dae — R77,00. Na die Willem 
Pretoriuswildtuin, Lesotho en die Golden Gate 
Hoogland Nasionale Park en terug - s dae — R8,00. 


Vanaf Durban na Johannesburg oor Mont-auX- 
Sources (Drakensberge) —3 dae - R44,00. Na 
Johannesburg deur die Hluhluwewildreservaat, 
Swaziland en die Nasionale Krugerwildtuin — 6 dae — 
R128,00. Na Kaapstad deur die Transkei, die 
“Tuinroete en Wes-Kaapland - s dae — R99,00. Na 


od 










Laat 


Tel. 48-5020 


VOLLEDIG BEPLANDE LEWENS- 
VERSEKERING VERSKAF GEMOEDSRUS 








Hoe veilig is 
U desin? 


RENTMEESTER 

u help om 
volkome rekenskap 
te gee van u 
rentmeesterskap 


VERSEKERAARS BEPERK 


Hoofkantoor: Rentmeestergebou, Bosmanstraat 219, Pretoria. 


Kaapstad met die Suidkus langs, die Transkei, die 
“Tuinroete, Plettenbergbaai, Oudtshoorn (volstruis- 
boerdery en Kangogrotte) en Wes-Kaapland — 7 
dae — R14$,00. 


Vanaf Kaapstad na Durban deur Wes-Kaapland, 
oor die Tuinroete en die Transkei - s dae - R99,00. 
Na Durban deur Wes-Kaapland, oor Oudtshoorn 
(volstruisboerdery en Kangogrotte), Plettenbergbaai, 
die Tuinroete, die Transkei en die Suidkus van 
Natal — 7 dae - R14s,oo. Na Johannesburg deur die 
'Tuinroete, die Transkei, Pietermaritzburg en die 
Drakensberge — 7 dae - R13s,00. Daar's ook talle 
dag- en halfdaguitstappies vanaf Kaapstad. 


Vanaf Windhoek na die Nasionale Etoshawildtuin — 
s dae — R88,00. Na Walvisbaai en Swakopmund — 3 
dae — R7o,oo. Halfdagtoer deur Windhoek — R4,00. 


Vanaf Port Elizabeth. Halfdagtoer na die 
Nasionale Addo-Olifantpark en terug — R2,50. 














EE 








an vert ORR a 


Wes. mas 





Die Hervormer, Julie 1973, bladsy ii 





CHEVROLET/RANGER 


Alderson / Flitton 


Op lang toere is verblyf, etes en ekskursies by die 
reisgeld ingereken. Dubbelkamers en hutte word 
gedeel. As daar enkelakkommodasie is, kos dit `n 
weinig ekstra. T oergangers kan ook vooraf reël om 
tussenstedelike toere by enige erkende stopplek te 
begin of te beëindig — of om dit te onderbreek en 
met `n volgende toerbus verder te reis. Vertrekke 
word gewaarborg. 


Vir volle be- 
sonderhede 
raadpleeg u 
naaste S.A. 
Spoorwegreis- 
buro (daar is 
kantore in al die 
hoofsentrums), u 
plaaslike stasic- 
meester of 
reisagent. 


RENE 





SASTOERE 


VZ 73/52451 




















'N GROOT 
BELEGGING? 


Jal na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 


MANTA/KADETT 

DIE 57ste ALGEMENE KERK- 
VERGADERING 


Die afgelope Algemene Kerkvergadering kan in 
meer as een opsigte 'n merkwaardige vergadering 
genoem word. Die vergadering was ook as gevolg 
van verskillende besluite 'n belangrike vergadering. 
As uitstaande kenmerk van sy merkwaardigheid 
moet in die eerste plek genoem word die feit van 
sy opvallende eenstemmigheid oor groot besluite. 
Dat oor die vierhonderd afgevaardigdes, komende 
oor die lengte en breedte van Suider-Afrika, van 
Kaapstad in die suide tot uit Salisbury in Rhodesië 
in die noorde, van Windhoek in die weste tot uit 
Durban in die ooste van die land, eners dink oor die 
moeilike probleem van veelvolkigheid en 'n besluit 
daaroor sonder een enkele teenstem aanneem, kan 
immers nie anders as merkwaardig bestempel word 
nie. ; 
Hierdie besluit is geneem na aanleiding van die 
,tendense,” die neigings wat in die resolusie van 
die Gereformeerde Ekumeniese Sinode in Sydney in 
Australië aan die lig getree het oor gesamentlike 
aanbidding en die voorstel oor gemengde huwelike 
wat die verskillende etniese bevolkingsgroepe in 
ons land en ook elders betref. Die vergadering het 
dit unaniem verwerp en sy ou standpunt sedert die 
dae van die Groot Trek, en ook eerder, herbevestig. 
Hierdie standpunt is beliggaam in die bekende en 
omstrede Artikel III van die Hervormde Kerkwet, 
wat soos volg lui: 

,Die kerk bewus van die gevare wat vermenging 
van Blank en Nie-Blank vir albei groepe inhou, wil 
geen vermenging in sy midde toelaat nie, maar beoog 
die stigting van eie volkskerke onder die verskillende 
volksgroepe, in die oortuiging dat aldus die bevel 
van die Here: ,,Maak dissipels van al die nasies,” 
(Matt. 28:19) die beste tot sy reg sal kom en dat die 
eenheid in Christus deur so 'n werkverdeling nie ge- 
skaad sal word nie...” 

Die besluite in Sydney geneem is deur lede in 
die vergadering aangevoel as die dun end van die 
wig in die rigting van intergrasie en gelykskawing. 

'n Ander groot besluit wat geneem is, is om ter 
gelegenertyd 'n eie opleiding in een van die Bantoe 
stede buite Pretoria vir Bantoeleraars daar te stel. 
Vir die organisering hiervan sal mettertyd 'n vol- 
tydse superintendent benoem word. 

[7] Blaai om 

DIE 57ste ALGEMENE KERKVERGADERING 


7] Vervolg van vorige bladsy 


Ook sal binne afsienbare tyd 'n vyfde studente- 
leraar beroep word en wel vir die Johannesburgse 
studente. 

Die vroue-diaken het gekom om te bly in die 
kerk. Die vorige vergadering het nog wel ietwat 
aarselend daartoe besluit. Nou is dit met veel groter 
eenstemmigheid aanvaar as Bybels, dat die vrou ook 
tot die amp van diaken gekies en bevestig mag 
word. 

Met instemming en waardering is kennis geneem 
van die ontwerp nuwe psalmmelodieë, die resul- 
taat van die interkerklike kommissie vir die her- 
siening van die psalmmelodieë. In besonder is deur 
die vergadering hoë waardering betuig vir die diens- 
werk van die heer Willem Mathlener” oor 'n tydperk 
van 25 jaar, waarvan die kerk met betrekking tot 
elke aspek van die lied van die gemeente skone 
vrugte kon pluk”. 


Die priesterskap van die gelowiges het ook die 
aandag van die vergadering geniet. Daar is op ge- 
wys ,dat almal nie ampsdraers hoef te wees om 
sinvol mee te werk aan die taakvervulling van die 
kerk nie”. Die aktiewe uitlewing van die priester- 
skap van elke gelowige byvoorbeeld in eie huis en 
omgewing (kategese en aanmoediging van ander) 
is deur die vergadering beklemtoon. 


Oor die verandering van die naam van die kerk 
is nou geen beslissing geneem nie, maar dis terug 
verwys vir oorweging om dan D.V. oor drie jaar tot 
finaliteit gebring te word. Uit die bespreking het dit 
geblyk, dat daar besware bestaan, wat die teens- 
woordige naam betref, ten opsigte van die Neder- 
landse ,ch' aan die einde van die woord Nederduitsch 
en verder is besware gelug oor die woorde ,van 
Afrika” wat wel vroeër van pas was toe daar nog 
gemeentes in Angola, in Kenia en Tanzania, die 
vroeëre Tanganjika, was, maar nou 'n verkeerde in- 
druk kan skep. 

Opvallend in die vergadering het dit geblyk, 
dat die kerk besig is om 'n groot kerk te word. Dit 
het nie alleen geblyk uit die groot getal afgevaardig- 
des uit die 254 gemeentes uit die vier hoeke van 
Suider-Afrika nie, nie alleen uit die groeiende getal 


ringe nie wat nou vanaf 24 tot 26 verhoog is, nie 
die 23 nuwe kerkgeboue in die afgelope drie jaar, 
uit die stygende getal intekenare op Die Hervormer 
te wete 33,900, uit die groot getal bedienaars van die 
Woord, wat nog ver te min is, maar dit het ook ge- 
blyk uit die klimmende begroting om al die fasette 
van die kerklike administrasie van die nodige fondse 
te voorsien. 

Daar dien ook gewys te word op die flinke leiding 
van die vergadering deur die nuwe voorsitter prof. 
dr. J. P. Oberholzer. 

Hoe swaarder en groter die taak van die kerk 
word, hoe meer word uitgesien na bekwame manne 
om leiding in die verskillende rade te gee. Met die 
verkiesing van die een belangrike raad na de ander 
het dit geblyk. 

Op die Kommissie van die Algemene Kerkverga- 
dering het as nuwe lede bygekom: prof. F. J. van 
Zyl as Vise-voorsitter; prof. $. Gouws van die Rand- 
se Afrikaanse Universiteit en ex-dominee Rowan 
Cronje L.V. in Salisbury, Rhodesië as ouderlinglede. 

Op die raad van Finansies het as nuwe lede by- 
gekom die heer A. J. Marais van bouvereniging be- 
kendheid en op die Raad vir Regsadvies prof. dr. 
J. D. van der Vyver en adv. J. P. de Bruyn, albei 
van die Potchefstroomse Universiteit. 

Op die Raad vir Pensioene is as nuwe lede ver- 
kies prof. dr. A. J. G. Oosthuizen van Randse Afri- 
kaanse Universiteit en ds. J. D. H. Smit en op die 
Kuratorium dr. A. J. G. Dreyer. 

Maar met die verkiesing van nuwe lede op ver- 
skillende rade is afskeid geneem van ander wat die 
kerk op toegewyde wyse jarelank gedien het. Hier 
moet onder andere die volgende manne genoem 
word: Ds. A. J. Nolte wat lank lid van die Kommis- 
sie van die Algemene Kerkvergadering gedien het 
en die laaste deel van die tyd as voorsitter; ds. Am- 
pie Ras wat as voorsitter van die Raad van Finan- 
sies en ook as verteenwoordiger en sekretaris na- 
mens die Hervormde Kerk op die Bybelgenootskap 
sy spore verdien het; ds. Gert Grobler wat sy kragte 
gegee het as voorsitter van die Pensioenraad en as 
lid van die Raad van Finansies. 

Joh. Dreyer 








GOED OM NABY GOD TE WEES 


Ps. 78:28: ,Wat my aangaan, dit is 
vir my goed om naby God te wees; in 
die Here HERE het ek my toevlug 
gestel.” 


Broeders en susters, deur die jare 
heen was daar altyd in die kerk van 
Christus aanwesig `n neiging om die 
gevoel en emosies van die mens te 
oorbeklemtoon. Dit lei daartoe dat die 
mens familiër word met die hoë God, 
en ook dat allerlei dinge in die Bybel 
gelees word wat nie daar staan nie — 


Die Hervormer, Julie 1973, bladsy 2 


omdat daar geen plek meer vir nug- 
terheid is nie. Dit strek ons kerk tot 
eer dat hy altyd op hierdie gevaar 





DS. J. A. LOADER 





gewys het, selfs wanneer dit die ver- 
houding tussen ons gelowiges in ons 
susterskerke geraak het. Maar reaksies 
gaan al te dikwels te ver na die 
ander uiterste. En daarom is dit nood- 


saaklik om te waak teen die gevaar 
van die ander uiterste, naamlik dat 
ons geloof `n stel feite word waarvan 
ons kennis dra sonder dat dit aan- 
klank vind in ons hart. As dit met 
ons sou gebeur, sou ons 'n verstarde 
kerk van geestelik dooie Fariseërs 
wees. Dit is `n wesenlike saak wat 
vanweë die belang daarvan nie uit 
ons oog mag verdwyn nie, en ons sal 


C] Na volgende bladsy 


ons moet afvra of so 'n mate van 
verstarring nie dalk reeds onder ons 
posgevat het dat die gevaar akuut is 
nie. Want die Bybel het hoë waarde- 
ring vir die gevoel van die gelowige 
en laat groot ruimte vir sy emosies. 


Ps. 78 is een van die plekke waar 
ons kan sien wat die Bybel oor die 
gevoel van die gelowige sê. SOOS ons 
altyd met psalms moet maak, moet 
ons die struktuur van die hele psalm 
in gedagte hou wanneer ons sy bood- 
skap wil verstaan. Ons psalm handel 
oor dieselfde probleem as die boek 
Job, naamlik hoe moet die voorspoed 
van die bose en die teenspoed van die 
gelowige verklaar word? Hy gee ook 
basies dieselfde antwoord as die boek 
Job, naamlik dat die rus en vrede 
vir die gelowige alleen te vinde is in 
'n intense persoonlike oorgawe aan 
God. Maar, al is die psalm veer korter 
as Job, gee hy nog `n bykomende 
gedagte hiermee saam. Al gaan dit 
nou hoe goed met die bose, daar kom 
`n tyd wanneer (God ingryp tot sy 
ondergang; al is die lewe vol nood vir 
die gelowige, daar kom `n tyd wan- 
neer God hom in heerlikheid sal op- 
neem. Daar is 'n toekoms wat wag. 


Soos dikwels in die psalms, word 
die gedagtes wat deur die strofes heen 
uiteengesit is, aan die einde saamge- 
vat. So is dit ook in ons teks. Die 
goedheid daarvan om naby God te 
wees, bestaan daarin dat die wending 
wat God teweeg sal bring, vir die 
gelowige heerlikheid sal meebring — 
daar is nog `n toekoms oor. 


Maar ons teks sê ook vir wie hierdie 
toekoms beskore is. Dit is alleen vir 
mense wat naby God is, vir hulle wat 
na Hom nadergaan. Die woorde ,,na- 
by” en ,,nadergaan” is in die Ou 
Testament bekende terme. As God 
tot mense nader, beteken dit dat Hy 
sy goedertierenheid en liefde aan 
hulle skenk. En as mense tot God 
nader, beteken dit dat hulle hul toe- 
vlug by Hom soek en hul vertroue op 
Hom bou. So staan dit ook in die 
tweede helfte van ons teks, wat `n 
parallel van die eerste helfte is: ,In 
die Here HERE het ek my toevlug 
gestel.” Dit is dan vir wie die toe- 
komsheerlikheid beskore is: Vir dié 
wat hul geloofsvertroue in God stel. 


Maar in hierdie woorde is daar nog 
iets belangriks opgesluit. Die He- 
breeus bevat hier 'n fyn dubbelsinnig- 
heid: Dit sal nie alleen goed wees 
nie, maar nabyheid aan die Here is 
ook goed. Dit is nie so dat vertroue 
alleen ééndag iets goeds sal meebring 
nie, maar daardie vertroue sêlf is 
alreeds iets goeds. Want as mens met 
vertroue tot God nader en jou toevlug 
by Hom soek, is dit al klaar iets 
goeds — `n troos en 'n beskutting. 


Dan beleef mens reeds n6u die om- 
vattende liefde van God. Hierdie ge- 
dagte deursuur die hele psalm. Dit 
gaan daarom dat mens jou aan God 
verbonde voel, dal jy sy gemeenskap 
belewe. Dit gryp jou hart aan en jy 
voel innerlik anders as voorheen, want 
hierdie nabyheid aan God is 'n erva- 
ring wat hom onttrek aan koele en 
logiese beredenering. Wanneer ons 
psalm praat van `n toekomsheerlik- 
heid, hang dit nie sommer in die lug 
nie; dis iets wat vir elkeen wat na 
God toe kom `n persoonlike betekenis 
het en wat troos bring in al sy leed. 
Want hy ervadr en wéét: Dis nie net 
vir Andere nie, dis ook vir my. So 
iemand gevoel in sy hart (om die taal 
van ons formuliere te gebruik) dat 
hy veilig is en nou reeds met `n 
toekomsverwagting kan leef. 


Dit is dan waarom die groot ken- 
ners van die Ou Testament, selfs dié 
wat baie krities is, hierdie psalm 
uitlê as 'n psalm van verborgenheid, 
innerlike ervaring, geestelike en voel- 
bare gemeenskap en 'n saak van die 
hart. 


Dit is nie bloot! `n psalm vir ge- 
bruik in die vergange Jerusalemse 
tempeldiens nie — dit is `n boodskap 
vir die kerk van Christus, en daarom 
ook vir die Hervormde Kerk van van- 
dag. 


Want wie anders het die toekoms- 
heerlikheid van Ps. 78 vir ons moont- 
lik gemaak as Jesus Christus, die Heer 
van die kerk? 


En vir wie anders is die toekoms- 
heerlikheid bedoel as vir die wat na 
Christus nader, dié wat luister as Hy 
roep ,,kom na My toe nader almal wat 
vermoeid en belas is”, dié wat hul 
geloofsvertroue in Hom stel? 


Hoe kan dit dan anders as dat 
hierdie vertroue in ons Toevlug, hier- 
die nabyheid aan Christus, nét reeds 
in die lewe vir ons `n werklikheid en 
`n kosbaarheid is? Hoe kan dit anders 
as dat hierdie belewenis van innige 
verbondenheid aan en gemeenskap 
met God ons hart aangryp en ons 
innerlik anders maak as voorheen? 
Want geloofsvertroue is nie bloot iets 
waaroor gepraat kan word nie — al 
is sulke spreke ook hoe korrek en 
suiwer — maar dit is ook vir elkeen 
persoonlik bedoel om in die hart te 
gevoel. Dit is geen wonder dat Paulus 
in die Romeinebrief, waar hy So sui- 
wer kan redeneer, ook met oorwel 
digde emosie kan losbreek in jube- 
lende lofsange nie. Dit is nie toevallig 
dat in sy Filippensebrief byvoorbeeld 
sulke uitdrukkings voorkom soos die 
innige tederheid van Jesus Christus”, 
en dat hy aan die Kolossense skryf 
,Sing in julle hart” nie. Met talryke 
voorbeelde uit die Nuwe Testament 


kan ons sien dat die beskutling wat 
Christus bied, vir elkeen wat nader- 
kom iets is wat indring tot in die 
diepste binneste — want so iemand 
leef nou reeds oorweldig deur die 
toekoms wat vir hom berei is. 

As ons die geskrifte van die ses- 
tiende en sewentiende eeuse hervor- 
meis lees, sien ons dat ook hulle 
hierdie innerlike gegrepenheid waar- 
van ons teks praat, geken het. Hul 
geloofsbelewenis en -ervaring het hul 
staande gehou en dit straal uit die 
geskrifte wat hulle vir ons nagelaat 
het. Ons kan maar Luther, Calvyn, 
ons belydenisskrifte en ons formuliere 
hieroor gaan kontroleer. 


Maar die vraag vir ons Hervormers 
van vandag is of ons nog saam met 
ons reformatoriese vadere en met die 
Nuwe 'Testament en met ons teks 
(plas groot dele van die Ou 'Testa- 
ment) die nabyheid aan God, die ge- 
loofsverbondenheid aan Christus en 
die heerlike toekomsverwagting in ons 
harte belewe. 


Ons het reg wanneer ons ons broe- 
ders in ander kerke kritiseer as hulle 
in ongebonde sentimentaliteit hul 
emosies laat bolvier. Ons nugterheid 
en wetenskaplikheid is onontbeerlike 
noodsaaklikhede. Op dié punt dreig 
daar geen gevaar in die Hervormde 
Kerk nie. Maar dan moet ons waak 
daarteen dat ons nie in `n veel groter 
gevaar aan die ander uiterste stort 
nie, naamlik dat die Bybel en ons 
belydenis vir ons 'n soort dooie grond- 
wet word sonder dat dit `n resonans 
in ons harte vind. Dan is daar alleen 
verstarring en geen geloof meer nie. 


Ts dit nie `n gevaar waarvan alle 
lidmate hulle bewus moet wees as 
hulle byvoorbeeld tevrede is met al- 
leen die uiterlike vorm van die tra- 
disionele Hervormde godsdiensbeoefe- 
ning nie? Hoe gesteld is ons op die 
besnydenis na die vlees en hoe gesteld 
op die besnydenis van hart? Hoeveel 
weerklank vind ons formele belydenis 
in ons hartgesindheid en lewe self? 
Is dit nie 'n gevaar wat in ons katki- 
sasie dreig nie? Kan katkisante wat 
tog net die katkisasie agter die rug 
wil kry, nie innerlik verdroog as die 
feite alleen feite bly wat hul gemoed 
nie aangryp nie? Is dit nie aktueel 
vir ons teologiese studente in hul 
omgang met Gods Woord en ons be- 
lydenis nie? En is dit nie akuut vir 
teoloë by die beoefening van hul nood- 
saaklike wetenskap nie? Kan ons nie 
soms koel en besonder imposant oor 
die Woord en belydenis praat terwyl 
daar geen aanduiding van gegrepen- 
heid in ons lewe te bespeur is nie, 
geen teken van gemeenskap met en 
innerlike verbondenheid aan die God 
van die Woord en belydenis nie? 


] Vervolg op bladsy 4 

Ds. en mevrou A. 


Vir die hele vergadering maar in 
besonder vir die lede van die Kom- 
missie van die Algemene Kerkver- 
gadering was dit weemoedige oom- 
blikke toe ds. Andries Nolte aan die 
Algemene Vergadering meegedeel het 
dat hy weens gesondheidsredes nie 
meer beskikbaar is vir verkiesing op 
die Kommissie van die Algemene 
Kerkvergadering nie. 





DS. P. M. SMITH 





Kort na afloop van die Vergadering 
het die aansoek gekom om aan ds. 
Nolte emeritaat te verleen vanaf 16 
Junie 1973. 


By die skrywe hiervan is dit reeds 
gereël dat ds. Nolte op 3 Junie sy 
afskeidsrede hou in die kerkgebou 
van die gemeente Melville waar ds. 
en mevrou Nolte sedert 1966 pastorie- 

paar is. 

Ds. Nolte is 'n Rustenburger van 
geboorte waar hy ook sy skoolloop- 
baan voltooi het voordat hy na die 
Universiteit van Pretoria gekom het 
vir sy teologiese studies wat hy aan 
die einde van 1937 voltooi het. 


Op 16 April 1938 word hy georden 
as predikant van die kerk en wel te 
Middelburg sy eerste gemeente. In 
1942 verhuis hulle vir die eerste maal 
na Johannesburg en ds. Nolte word 
in Johannesburg-Wes bevestig. Tien 
jaar later in 1952 beweeg hulle weer 
na Oos-Transvaal om in Lydenburg te 
dien totdat ds. Nolte in 1956 in Wit- 
bank-Suid bevestig word, waar hulle 
ook tien jaar gebly het, tot hulle in 
1966 na Melville Johannesburg ver- 
huis het. 


Ds. en mevrou Nolte is in Septem- 
ber 1938 getroud. Mev. Nolte (gebore 
Eloff) is ook `n Rustenburger en is 
'n agterkleinkind van wyle president 
Paul Kruger. In 1943 is hulle seun 
Christo gebore. Hy is getroud met 
Elsa Grové dogter van professor en 
mevrou A. P. Grové. Hulle het `n 
seun klein Andries Nolte die trots van 
oupa en ouma Nolte. 


By die Algemene Kerkvergadering 
in 1954 is ds. Nolte tot vise-skriba 
van die Kommissie van die Algemene 
Kerkvergadering verkies en in 1964 
tot onder-voorsitter. Nog dieselfde 
jaar het hy dr. A. J. G. Oosthuizen 
by laasgenoemde se uittrede opgevolg 
as voorsitter en is vir twee termyne 
daarna herkies tot voorsitter te wete 
in 1967 en 1970 totdat hy nou in 
1973 besluit het om uit te tree. 

Gedurende hierdie tyd was elkeen 
in die Vergadering en ook die wat 
saam met hom in die Kommissie ge- 
dien het bewus van die sterk leiding 


J. Nolte ma 35 


jaar 





Ds. en mev. Nolte by hulle uittrede. 


wat van hom uitgegaan het. Op `n 
kalme wyse het hy meer as een krisis- 
situasie op `n waardige maar besliste 
wyse hanteer. Hy was `n werklike 
leier wat aan die kerk gegee is en 
sy kollegas op die Kommissie het baie 
keer na hom opgesien om 'n weg aan 
te wys waar dit moeilik was — dit 
was seker nie maklik vir hom nie 
maar — anderkant uit — dan besef 
die ander steeds dat hy reg was. 


Sy kenmerkende vriendelikheid het 
nooit oppervlakkigheid geword nie. 
Hy en mevrou Nolte het die kerk 
steeds op waardige wyse verteen- 
woordig. Ds. Nolte het as voorsitter 
die vergadering flink en regverdig 
gelei. Hy ken die kerk goed, het hom 
lief en het nooit onvoorbereid of met 
twyfel probeer lei nie. 


Dit was veral in die verskillende 
gemeentes waar mevrou Nolte in die 
stilte tot groot steun was. Daarom is 
dit dat al die gemeentes waar hulle 
was met dankbaarheid dink aan hulle 
arbeidstyd saam en met groot spyt 
verneem het dat hulle verplig is om 
uit te tree op `n tydstip toe hulle 
nog jonk genoeg was en heeltemal 
bereid was om veel langer hulle taak 
voort te sit. Die prediking het altyd 
van deeglike voorbereiding getuig, die 
pastorale werk is gedoen soos oortuig- 
de gesante dit doen en die organisasie 
in die kerkraad, sustersvereniging, 
jeug en kategese is gedoen met nou- 
gesette ordelikheid. 


Die Hervormer, Julie 1973, bladsy 4 


Die hele kerk is jammer dat dit 
so moet geskied want hulle vertrek 
is `n groot verlies as hulle soos ds. 
Nolte dit uitdruk op die middag moet 
uitspan en daar nog, menslik ge 
sproke, `n groot deel van die dag 
Oor is. 

Maar met dankbaarheid sal die hele 
kerk steeds dink aan die lewe en die 
werk van ds. en mevrou Nolte. Ons 
weet hulle wil nog graag dien maar 
ons hemelse Vader het anders besluit. 
ons vertrou dit bestaan in sy raad dat 
daar weer herstel van kragte sal kom 
en miskien kan ons hulle weer terug- 
verwelkom in `n gemeente. Hoe Hy 
die weg ookal beplan is dit die kerk 
se vertroue dat die seën van die Here 
steeds met die hele Nolte-gesin sal 
wees. 


Goed om naby God te 
wees 


[7] Vervolg van vorige bladsy 








Die vooruitsig op die heerlikheid 
vir hom wat vertrouend tot Christus 
nader, tart beskrywing. Toenadering 
tot Christus is 'n belewenis wat geen 
gelyke het nie — so getuig die Bybel. 
Alleen dié wat hierdie getuienis in 
hul harte gevoel, is gelowiges. Want 
geloof kan nie anders opreg wees as 
wanneer dit ons hart in beslag neem 
nie. Amen. 


GEESTELIKE WEERBAARHEID 


'n Woord wat in die laaste jaar of 
wat baie in gebruik is, is die woord 
weerbaarheid. Dit is so omdat daar in 
die skole so 'n vak ingestel is. Die 
kinders, die volwassenes van die toe- 
koms, moet weerbaar gemaak word. 





DS. W. H. STEYN 





Wat is die betekenis van weerbaar- 
heid? As 'n mens na 'n woordeboek 
se verklaring sou vra, sou jy die vol- 
gende antwoord kan gee: Iemand wat 
weerbaar is, is in staat om wapens te 
dra en te gebruik, wat in staat is om 
te verdedig. Weerbaarheid is dus ver- 
dedigbaarheid. 


Weerbaarheid impliseer dus 'n ver- 
dedigbaarheid teen iets of iemand wat 
op die aanval is. Daar word `n aanslag 
veronderstel. — So `n aanslag is nog 
altyd gemaak omdat die een mens 
maar net nie die ander met rus kan 
laat en hom gun wat hy het nie. 


Die aanslag is miskien vandag ster- 
ker as ooit. 


Die probleem is nie onbekend nie. 
Dit is nie `n nuwe probleem nie. Baie 
aandag is al gegee aan die oplossing 
van die probleem. `n Voorbeeld daar- 
van vind ons reeds in die vroeë tyd, 
die vroeë Christendom in die woorde 
van Paulus. Paulus was bewus van die 
aanslag. Hy het die mense probeer 
weerbaar maak daarteen. 


As daar dan in ons tyd gepraat 
word van weerbaarheid, as daar na 
riglyne gesoek word, dan moet ons as 
gelowiges die Woord van God as 
rigsnoer gebruik. `n Uitmuntende 
voorbeeld en riglyn is die bekende 
Efesiërs 6: ,,Eindelik, my broeders, 
word kragtig in die Here en in die 
krag van sy sterkte. Trek die volle 
wapenrusting van God aan sodat julle 
staande kan bly teen die liste van die 
duiwel .. . ” In hierdie Skrifgedeelte 
vertel Paulus die gemeente dat daar 
'n mag of magte is wat saamspan teen 
die gelowige. Hy waarsku hulle om 
altyd gereed 'te wees om weerstand 
te bied. Ja, hulle moet weerbaar wees. 


Hierdie woorde van waarskuwing 
van Paulus kan ons met vrymoedig- 
heid en vrug gebruik as riglyn vir 
ons weerbaarheid. Wat geldend was 
vir die Efesiërs, is beslis ook geldend 
vir ons. 


Dit is vir ons nodig om versterk te 
word met krag uit die hoogte. Dit 
kan alleen geskied deur `'n sterk 
geloofsverbintenis met Christus, die 
bron van alle krag. Die primêre bron 
hiervoor is die Woord van God, 


Die Christen, en die Afrikaner, 
moet 'n mens wees wat kennis het 
van, en geloof het in God. Hy moet sy 
Bybel ken. Die Bybel is immers die 
boek wat normgewend is vir die same- 
lewing. Daaruit moet geleef word. Ons 
moet glo dat die Bybel die volkome 
wilsopenbaring van God is. Alle le- 
ringe wat daarteen stry, moet verwerp 
word. Daar kan geen kompromie wees, 
hoegenaamd, van Bybelse waarhede 
en eise op wêreldse standpunt nie. 
Die Christen, en die Afrikaner, moet 
weet dat die eis van die Woord van 
God `n volstrekte eis is, dit is alles- 
opeisend — hoe oud-modies die mo- 
derne mens dit ookal mag beskau. 

Dit is die eerste stap in die rigting 
van weerbaarheid: Na die Woord van 
God, of dan: Terug na die Woord van 
God. 


Verskillende metodes sal gevolg 
moet word: Die eerste is: Terug na 
die kerk. Calvyn het gesê: `n Mens 
kan nie God as Vader hê as jy nie 
die kerk as moeder het om jou gees- 
telik te voed en te versorg nie. 


Ontstellend is die kerkbesoek en die 
meelewing van dié wat reeds belyde- 
nis van geloof afgelê het. Daar word 
gepraat van `n 19 persent bywoning. 
As 'n mens nou uitwerk watter per- 
sentasie van die volk lidmate van die 
kerk is, en 'n mens neem 19 persent 
daarvan, dan gaan dit `n powere ge- 
talletjie mense wees wat werklik kerk 
toe kom. Op hierdie paar mense rus 
daar 'n verantwoordelikheid om as 
gesante van God uit te gaan om die 
lig van die evangelie wat weerbaar 
maak, uit te dra. 


Die voortbestaan van die Afrikaner- 
volk is onafskeidbaar verbonde aan 
die voortbestaan van die Christelike 
beskawing in Suid-Afrika. Ja, 'n mens 
kan sover gaan deur te sê: Ais die 
Christendom nie meer voortbestaan 
hier nie, dan hoef daar ook nie meer 
`n Afrikanervolk te wees nie, en sal 
hy ook waarskynlik nie meer daar 
wees nie. 

In die kerk moet die Afrikaner leer 
om sy sin vir waardes te vorm. Daar, 
deur die prediking van die Woord van 
God, leer hy om die dinge te onder- 
skei waarop dit aankom. 

Hand aan hand met die kerk gaan 
die huisgodsdiens. Die waarde daar- 
van kan nie onderskat word nie; nie 
in die verlede nie, en ook nie in die 
hede nie. Dit was een van die dinge 
wat help meewerk het vir die behoud 
van die Christelike beskawing hier. 

Huisgodsdiens mag nie verwaarloos 
word nie. Die wat reeds daarmee 
opgehou het, of dit nog nooit gehou 
het nie, moet daartoe aangespoor 
word. So kan die gesin toegerus word 


vir die stryd wat hulle in hierdie 
lewe, in hierdie tyd moet voer. 

Deur die omgang met die Woord 
van God word die mens dus toegerus, 
word hy kragtig in die Here sodat hy 
staande kan bly teen die aanslae van 
die bose. 

Die stryd wat gestry moet word, is 
'n stryd om lewe en dood. Dit is `n 
geloofsworsteling teen die magte van 
die duiwel .. . die duiwel wat na vore 
kom in baie gedaantes. 


In die beeld van Paulus in Efesiërs 
6 gee hy die wapenrusting aan: Elk- 
een moet voortdurend slaggereed 
wees, strydvaardig wees, weerbaar. Hy 
moet waaksaam wees; eerlik in sy mo- 
tiewe; opreg. Hy moet bereid wees 
om te staan en te val by die waarheid, 
die Bybelse waarheid. 


In die stryd is daar gedurige aan- 
valle van die bose om twyfel te ver- 
wek, om onrus te saai en om sondige 
gedagtes te laat ontstaan. Deur vaste 
geloofsgemeenskap met God word 
hierdie vurige pyle van die bose uit- 
geblus. 


Dit is min of meer wat weerbaar- 
heid op die vlak van die geloof behels. 
Wanneer dit op hierdie terrein regge- 
stel is, sal dit ongetwyfeld deurwerk 
na alle ander lewensterreine. 


Maar `n mens kan en moet ook tege- 
lyk begin om weerbaarheid op alle 
terreine te verkry deur geloofsbegin- 
sels ook daar toe te pas. 

Begin by die huisgesin. Die huisge- 
sin is immers die fondament van die 
volk. Daaruit groei die volk. Wat is 
egter die toedrag van sake met betrek- 
king tot die huisgesin? Word daar ge- 
noegsaam tyd aan die huisgesin ge- 
gee? Is daar gesprek tussen lede van 
die gesin? Die gesin het in baie ge- 
valle maar net `n toevallig saam- 
wonende groep mense geword wat 
eintlik niks vir mekaar te sê het nie. 
Daar word selde 'n maaltyd gehou 
waar almal saam, ordelik aan tafel is. 
As die mense wel saam aan tafel is, 
dan is dit 'n gejaag om by die vol 
gende afspraak te kom. Hoe kan 'n 
mens jou kinders opvoed, voortlei, as 
jy nie bereid is tot gesprek met hulle 
nie? 

Hy wat sy gesin verwaarloos ter 
wille van iets anders, ter wille van 
ander ,,belangriker” werk, verwaar- 
loos die belangrikste deel van alle be- 
langrike werk. Wie vir sy gesin nie 
tyd het nie, is soos een wat wil huis 
bou, maar te haastig is om die fonda- 
mente te lê. 

Uithuisigheid van ouers gee aanlei- 
ding tot dieselfde by kinders, en op 
straat kan geen kind 'n opvoeding 

GEESTELIKE 
WEERBAARHEID 


(1 Vervolg van vorige bladsy 


kry nie! — Te veel word aan die 
onderwyser se deur opgehang. Hy 
moet die kinders besig hou, want die 
ouer het nie tyd daarvoor nie. Die 
feit dat die ouer hand aan hand met 
syn kind die wêreld verken, bestaan 
bykans nie meer nie. 

As die gesin en die gesinsverhou- 
dings gesond is, dan sal die volk ook 
gesond wees. 'n Volk se welstand is 
direk afhanklik van die welstand van 
die gesin, want die gesin is die volk 
in die kleine. 

Saam met die gesondheid van die 
huisgesin hang die gesondheid van die 
sedelike norme. As die man en vrou 
mekaar liefhet en respekteer, sal dié 
gesindheid ook oorgedra word na die 
kinders. Die kinders moet grootge- 
maak word om mekaar te respekteer 
en in ag te neem. Wat is die oorsaak 
van die huidige bandeloosheid op se- 
delike gebied? Is dit nie die disrespek 
wat daar by die mens is teenoor sy 
medemens nie? 


Saam met die respek vir die mede- 
mens hang ook die respek vir gesag en 
orde. As dit nie gerespekteer word 
nie, kan `n volk nie gesond wees nie! 
'n Bandelose volk is gedoem tot onder- 
gang. 

Taal is die middel waarmee die 
mens met mekaar kommunikeer. Maar 
verder is `n taal ook veel meer as net 
'n voertuig vir gedagtes. Dit is `n 
inspirasie vir `n volk. Dit is `n saam- 
bindende faktor. 

Enkele jare gelede het ons ,,Die 
Wonder van Afrikaans” feestelik ge- 
vier. Maar het ons dit nie reeds as 
volk weer vergeet nie? Word daar nie 
al meer `n verbond gesluit met die 
ander taal in ons land nie? Maak die 
Afrikaner taalbewus, en jy het al baie 
bereik! 

Saam met die taal hang die geskie- 
denis, die afkoms van die volk. As 
ons ons gister, ons verlede, vergeet, 
dan kan ons nie leer vir mêre nie. 
Paulus se siening van die geskiedenis 
was dit: ,Maar al hierdie dinge het 
hulle oorgekom en is opgeskrywe as 
'n waarskuwing aan ons op wie die 
eindes van die eeue gekom het” (1 
Kor. 10:11). 


Dit is daarom dringend noodsaaklik 
dat die volk sy geskiedenis ken. Deur 
kennis van geskiedenis sal hy ook 
patriot kan word. Maar vandag is daar 
'n ontstellende reuk as `n mens die 
koerante oopslaan: Die volk is besig 
om geskiedenisloos te word. Die jeug 
put nie meer inspirasie by die ossewa 


nie. Bloedrivier en die uitredding 
daar word vergeet. Die mense is nie 
meer Afrikaners (geskryf met 'n 
Hoofletter) nie, maar is besig om 
suid-afrikaners (geskryf met klein- 
letters) te word. Hulle word wêreld- 
burgers wat maar toevallig in een of 
ander streek van die wêreld woon, 
maak nie saak waar nie. 


Weerbaarheid 1ê dus ook daarin dat 
die mens sal onthou waarvandaan hy 
kom sodat hy des te beter weet waar- 
heen hy op pad is. 


In 1966 is daar `n Internasionale 
Simposium oor Kommunisme te Pre- 
toria gehou. Daar het 'n sekere Luis 
V. Manara `n referaat gelewer waarin 
hy onder andere gestel het: ,Om die 
Vrye Wêreld te verstrik en dit vir die 
oorname te kondisioneer, het die kom- 
munistiese strategie die volgende be- 
drieglike rigtings, opdragte en slag- 
spreuke ontwikkel”: en dan word daar 
onder andere die volgende punte be- 
handel: 


,Verkondig Afteisme. Eis dat die 
openbare uitdrukking van godsdiens- 
tige oortuigings verbied word onder 
die misleidende voorwendsel dat dit 
in ooreenstemming is met die beginsel 
van die skeiding van kerk en staat ... 
Vernietig die gesin: Saai die saad van 
onenigheid tussen man en vrou en 
tussen ouers en kinders. Moedig eg- 
skeiding aan. Gee voor dat moderne 
ouers nie in staat is om kinders op 
te voed nie . . . Spoor aan tot alle 
vorms van onsedelikheid en degene- 
rasie, veral onder die jeug. Spoor die 
jeug aan om verdowingsmiddels te 
gebruik, tot seksuele promiskuiteit en 
perversie, tot alkoholisme, vandalisme, 
ensovoorts . . . Spoor aan tot minag- 
ting van wet en orde, veral by die 
jeug: Spoor die jeug aan om die wet 
te oortree en daaroor te spog; om ge- 
vestigde gesag te negeer. Ouers, rege- 
ring, onderwysers, polisie, enso- 
voorts . . . Verkleineer alles en almal 
wat 'n volk vooruitstrewend, sterk en 
gerespekteerd gemaak het: Die grond- 
wet, die patriotte wat die volk ge- 
lewer het en die helde wat vir hulle 
vaderland gesterf het, is geliefkoosde 
doelwitte vir hulle aanvalle. Bespot 
die militêre magte, veral die polisie. 
... Beklemtoon en vergroot eeue-oue 
probleme van die mensdom: Armoede, 
ongeletterdheid, onvoldoende huise, 
skole en hospitale, ensovoorts, is ge- 
wilde beskudigings teen die Vrye 
Wêreld asof ons leefwyse verantwooT- 
delik was vir hulle bestaan . .. ” 


As ons kyk na watter van hierdie 
dinge reeds gedoen is en aan die gang 
is, dan sien ons dat dit hoog tyd 
geword het dat die Christen-Afrikaner 
hom weerbaar moet maak. So nie, 
mag dit te laat wees! 

Die boek heet na sy hoofpersoon, 
van wie die skrywer in hoofstuk 1-6 
vertel en wat in hoofstuk 7-12 self aan 
die woord gestel word. Ons het hier 
nie met 'n profetiese boek in die 
strenger sin van die woord te doen 
nie. Ons Bybel het die voorbeeld van 
die Griekse Bybel gevolg en die boek 
tussen die profetiese boeke gerang- 
skik, maar in die Hebreeuse Bybel 
neem hy 'n afsonderlike posisie, los 
van die profete, in. 


DS. J. A. LOADER 


In die boek Daniël gaan dit nie om 
historiese feite nie. Die skrywer is 
glad nie bekommerd oor geskiedskry- 
wing nie, maar gee al sy aandag aan 
'n boodskap vir mense in nood en 
verdrukking. Met `n aantal verhale 
van wat lank gelede gebeur het, wil 
hy 'n boodskap vir die mense van sy 
eie tyd bring. 


Ons kan die boek in twee dele in- 
deel, naamlik die verhale (1-6) en 
die apokaliptiese gedeelte (7-12). Die 
eerste ses hoofstukke bevat die ver- 
hale van Daniël en sy vriende se 
wedervaringe in Babel n4 die weg- 
voering van die Jode in ballingskap: 
Hul opleiding aan die hof, Nebukad- 
nesar se beelddroom wat verklaar 
word, sy godsbeeld en die vuuroond, 
sy bevelskrif en kranksinnigheid, die 
fees van Belsasar en die skrif teen 
die muur, en Daniël in die leeukuil. 
Die volgende ses hoofstukke bevat 
berigte van Daniël oor 'n droom van 
vier diere, visioene van die stryd tus- 
sen `n skaap en `n bok, die aankon- 
diging van die 70 ballingskapsjare as 
70 jaarweke (—490 jaar), en die ver- 
loop van die geskiedenis tot by die 
verdrukking van die Jode deur die 
Grieke. Hierdie laaste gedeelte is apo- 
kalipties van aard. Dit beteken dat 
dit besig bly met die openbaring van 
geheimnisse om so die laaste dae te 

onthul. Hierdie literatuursoort het in 
die tyd tussen die Ou en die Nuwe 
Testament sterk ontwikkel, en Jesus 
self het in sy prediking van die ge- 
dagtes van die apokaliptiek gebruik 
gemaak. 


Die boek is geskryf in 'n tyd toe die 
Griekse vorste van Sirië ook oor 
Palestina geheers het. Een van hier- 
die vorste, Antiochus Epiphanes, het 
'n vergrieksingsbeleid gevolg en wou 
die Jode dwing om die Griekse kul 
tuur en godsdiens te aanvaar. Toe die 
getroue Jode weerstand bied, is die 
hoekstene van hul godsdiens, Soos 
die besnydenis, die sabbat en die 
offers verbied. Die ergste was dat die 
tempel ontheilig is deur 'n altaar vir 
die afgod Zeus. Die vrome en getroue 
Jode is in hierdie veldtog genadeloos 
onderdruk en vervolg. 


Nou kom die boek met sy boodskap 
vir die mense in sulke omstandighede. 
Hy spoor hulle aan om getrou te bly 
en nie moedeloos te word in die nood 
nie. So het Daniël en sy vriende 
altyd gemaak en selfs `n vuurroond 
of `n leeukuil bo ontrouheid verkies. 
Die Here het hulle altyd uitgered en 
eer gegee, terwyl die heidense onder- 
drukkers altyd bedroë daarvan afge- 
kom het. Dit is ook wat die apokalip- 
tiese gedeeltes beoog: Die wêreldryke 
vergaan een na die ander en dan kom 
die Godsheerskappy; daarom moet die 
Jode nou net uithou teen die ergste 
van die diere (Antiochus). Die boek 
behou hierdie betekenis ook vir die 
nooddruftige en benoude gelowiges 
wat hom vanuit die Nuwe Testament 
lees. Die boodskap wat roep tot vol 
harding en vertroue op die versekerde 
hulp van God, moet saam met die waar- 
skuwing van Jesus in Joh. 15:20 ge- 
lees word — ,as hulle My vervolg het, 
sal hulle julle ook vervolg”. En met 
die belofte van Jesus in Matt. 28:20 
— sen kyk, Ek is met julle al die dae 
tot aan die voleinding van die wêreld”. 


DIE BOODSKAP 
VAN DIE 
BOEK 


DANIEL 


Om hierdie boodskap oor te dra, 
maak die boek egter nou ook gebruik 
van 'n aantal apokaliptiese voorstel- 
lings. Hulle is deur die Nuwe Testa- 
ment vir sy prediking gebruik en 
daarom op sigself reeds van groot 
betekenis. Die voorstelling van die 
Seun van die mens het Jesus uit 
Daniël] oorgeneem en op Homself van 
toepassing gemaak om te toon dat Hy 
die Messias is. Die leer van die ko- 
ninkryk van die God wat so kenmer- 
kend van die prediking van Jesus en 
die res van die Nuwe Testament is, 
is tipies van die apokaliptiek van die 
boek Daniël. Die opstanding van die 
dode soos dit in die Nuwe Testamen- 
tiese prediking voorkom, is, wat die 
Ou 'Testament betref, alleen in die 
boek Daniël te vinde. Al hierdie dinge 
is elemente van die boodskap van 
volharding en vertroue — en vir ons 
is hierdie boodskap met al sy elemen- 
te nou uitgebou deur Jesus Christus 
self, met al die bemoediging wat ons 
in die moderne lewe kan nodig hê. 











VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels: ingeboude kle- 
rekaste en kombuiseenhede; 
elektriese stowe, ketels en ys- 
kaste: beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

SKRIFVERKLARING...... 


By die behandeling van Hos. 13:1-8 
verlede maand het ons bevind dat 
daar oordeelsaankondiging sonder re- 
serwe geskied. Die gedeelte wat ons 
hierdie maand behandel, sluit daarby 
aan. Voor ons daaraan kan aandag 
gee, moet ons egter eers na die kor- 
rekte vertaling soek. Die Afrikaanse 
vertaling lees glad, maar as ons na 
die oorspronklike teks kyk, sien ons 
dat die Afrikaanse vertalers bloot pro- 
beer het om darem `n sinvolle weer- 
gawe te gee. As ons woord vir woord 
probeer weergee, staan daar: 


9. Hy het jou vernietig, Israel, want 
in My, in jou hulp of (Dit het jou 
vernietig, Israel, dat jy teen My, jou 
hulp is). 

10. Ek sal wees jou koning dan en 
hy sal jou help in al jou stede en 
jou regeerders waarvan jy gesê het: 
gee my `n koning en amptenare. 


Dit is meteen duidelik dat ons 
hier te doen het met 'n teks wat 
onverstaanbaar geraak het deur 'n 
paar skryffoute. Ook die ou vertalings 
het met dié gedeelte gesukkel. Die 
Griekse vertaling het: ,,Wat betref 
jou vernietiging, Israel, wie sal jou 
help? Waar is daardie koning van 
jou, dat hy jou kan red in al jou 
stede: laat hy jou oordeel, van wie 
jy gesê het: gee my `n koning en 'n 
prins.” Die Latynse vertaling lees: 
Wat betref jou vernietiging, in my 
alleen is jou hulp. Waar is jou ko- 
ning wat jou meeste van almal sou 
kon red in al jou stede . . . ” Ten 
slotte moet ons nog opmerk dat die 
Siriese vertaling lees: ,Ek het jou 
vernietig .. . ” Sonder om die oorge- 
lewerde Hebreeuse teks te verander, 
kom ons by 'n enigsins gedwonge ver- 
taling uit, maar omdat geen een van 
die ander vertalings heeltemal bevre- 
dig nie, en omdat die wesenlike in- 
houd nie uitermate beinvloed word 
nie, hou ons maar by die Afrikaanse 
weergawe: 


9. Dit is jou verderf, o Israel, dat 
jy teen My, jou helper, is. 


10. Waar is nou jou koning, dat hy 
jou kan verlos in al jou stede, en jou 
regters waarvan jy gesê het: Gee my 
'n koning en vorste? 


11. Ek gee jou 'n koning in my 
toorn en Ek neem hom weg in my 
grimmigheid. 

So gelees, is vers 9 dan `n verdere 
uitbreiding van wat in 1-8 gesê is: 
Die rede vir die totale vernietiging 
wat Israel in die gesig staar, is niks 
anders nie as sy houding teenoor die 
Here. Wat Hy vir Israel was en mog 
wil wees, word deur die houding van 
Israel gekanselleer. Israel het sy krag 


HOSEA 13 (vervolg) 


gesoek in die staatsinrigting en die 
politiek. Regering, regspraak en 
staatsdiens tesame met `n krygsmag 
was die enigste vereistes vir voortbe- 
staan en welvaart. Sonder God bete- 
ken dit alles egter niks, en staan die 
volk onbeskerm en hulpeloos in tyd 
van bedreiging. Aardse mag moet 
steeds buig voor groter aardse mag. 





PROF. DR. J. P. OBERHOLZER .... 





Wat meer is, die profetewoord her- 
inner die volk aan die een saak wat 
hy vergeet het. Ook die kom en gaan 
van konings is van God. Hy gee `n 
koning, maar Hy kan die koning gee 
as strafmiddel, juis om die onafwend- 
bare oordeel nader te bring. Hy neem 
ook konings weg — deur die dood, 
deur rewolusies, deur verowering — 
en ook dit kan `n daad wees van godde- 
like toorn. Wat die volk dus sien as 
waarborg vir sekuriteit, mag juis Gods 
handeling wees waardeur Hy die volk 
alle valse sekuriteit wil ontneem. On- 
getwyfeld het die profeet hier eers- 
tens die koningskap van die noorde- 
like ryk, Israel, in die oog. Hierdie 
woorde is uitgespreek teen die agter- 
grond van die vinnige verwisseling 
van konings en die besetting van die 
land deur die Assiriese magte. ,Al 
jou stede” mag trouens `n aanduiding 
wees dat ons met hierdie profetiese 
uitspraak kort voor die begin van die 
beleg van Samaria verkeer. Tegelyk is 
ook die koningskap as instelling hier 
in die gesigsveld en kry ons `n aan- 
sluiting by 1 Samuel 8. waar die be- 
geerte om `n koning gesien is as `n 
verwerping van die koningskap van 
i0d. 

In vers 12 en 13 word die skuld 
van Israel (Efraim) weer eens as iets 
voltooids aangedui; dit het tot volheid 
gekom en die straf is onafwendbaar. 
Soos `n boekrol vasgebind en wegge- 
bêre word vir later referensie, of soos 
'n beurs toegebind en gebêre is, So 
is die sonde van Israel toegebind en 
gebêre met die oog op die oordeel. 


12. Saamgebind is die ongeregtig- 
heid van Efraim, weggebêre is sy son- 
de.. MA EE ER 


13. Barenswee sal hom oorval, hy is 
is 'n onverstandige kind; want as die 
tyd daar is, stel hy hom nie in die 
kindergeboorte nie. 


Met die eienaardige beeld in vers 
13 bedoel die profeet dat Israel, wat 
te gronde gaan deur `n gebrek aan 
kennis omdat hy die kennis verwerp 
het (kyk 4:6) vergelyk kan word met 

`n kind in die baarmoeder wat nie op 
die regte tyd so draai dat die geboorte 
kan plaasvind nie, en so sy eie dood 
en die van sy moeder bewerk. `n Wyse 
ken die regie tyd, maar Israel ken 
dit nie. Sy moedswillige verwerping 
van die gemeenskap met God bring sy 
ondergang onafwendbaar nader. 


By vers 14 staan ons by `n ernstige 
interpretasieprobleem. Die Afrikaanse 
vertaling het so geintepreteer dat ons 
hier te doen kry met 'n skielike heils- 
belofte. Dit op sigself is nie bevreem- 
dend nie. want ons het ook in 1:10-12 
en in 2:13-22 met sulke onverwagte 
heilsbeloftes kennis gemaak. Hier ver- 
eis die konteks egter `n voortsetting 
van oordeelsuitsprake, soos ook in 
vers 15 en in 4:1 duidelik is. In 
Hebreeus is dit nie altyd duidelik of 
'n sin as `n stelling of as 'n vraag 
opgevat moet word nie. Hier pas die 
vraagvorm die beste: 


14. Sal Ek hulle uit die mag van die 
doderyk loskoop? Sal Ek hulle verlos 
van die dood? Dood, waar is jou pesti- 
lensies? Doderyk, waar is jou verderf? 
Bercu bly vir my oë verborge. 


So gelees, sluit die vers by die vo- 
rise aan. Deur eie skuld is Israel be- 
sis om homself in die ongeluk te stort. 
Dit het die profeet oor en oor op ver- 
skillende tye en wyses gesê. Die valse 
profete het daarop geantwoord met 
die versekering: God sal ons verlos, 
selfs uit die mag van die dood. Daarop 
antwoord God nou deur sy profeet. Hy 
hulle loskoop? Glad nie? Inteendeel, 
Hy roep die dood om op sy onheils- 
volle verswelging te laat geskied. Van 
berou van die Here se kant (dit is 
afsien van sy oordeel) is daar geen 
sprake nie. 


Wanneer Paulus hierdie vers in 1 
Kor. 15:55 gedeeltelik aanhaal, ge- 
bruik hy dit om die onmag van die 
dood teenoor die reddende opwekking 
deur God aan te toon. Hy interpreteer 
dit dus anders en gee daar 'n nuwe 
inhoud aan. Hy bevestig egter die ge- 
loof wat reeds by Hosea aanwesig is, 
naamlik dat God mag het om die dode 
op te wek. Hosea sê God het die mag, 
maar Hy weier om dit vir hierdie on- 
gehoorsame volk te gebruik. 


In vers 15 en in die eerste vers van 
die volgende hoofstuk, wat nog hierby 
gelees moet word, gebruik Hosea `n 
ander beeld voor hy na die politieke 
werklikheid terugkeer. 


15. Wanneer hy vrug dra onder die 
broers, kom `n oostewind, 'n wind 
van die Here, wat uit die woestyn 
opkom; dan droog sy fontein op en 





[7] Vervolg op bladsy 11 


(16) AS TOERIS DEUR ISRAEL, 
LAND VAN DIE BYBEL 


Ons het dan in Sigem (Nablus) 
aangekom, `n dorp in Samaria. Hier 
naby die vir die Samaritane hoog- 
heilige berg Gerizim, woon ook Hesa- 
nein Wasef Kahen, die priester van 
die Samaritane. Geen wonder dat 240 
van die slegs 410 mense wat tot die 
Samaritaanse geloof behoort, juis hier 
woon nie. Oor die hele Israel woon 
die ander 170 verspreid. Dis een van 
die kleinste geloofsgroepe in die hele 
wêreld: slegs vyf families, naamlik 
die familie van die hoëpriester wal 
van Aron sou stam. (Hulle woon 
reeds sedert 1035 na C. in Sigem en 
tel ongeveer 110. Hulle lewer die 
diens aan die kerk), die vier ander 
families is Altef, Serawi, Mufarej en 
Yosha. 





DR. P. J. THEO KOEKEMOER 





Genoemde Samaritaanse priester 
Kahen weet die volgende mededelings 
te maak: (Ons gee dit hier weer son- 
der kritiese beskouing oor die inhoud 
van die mededelinge. Die leser sal 
self sien dat hy `n paar merkwaardige 
dinge kwytgeraak het, dinge wat u 
in ons Bybel nie sal kry nie). 

1. Die Samaritane is `n stam van die 
oorspronklike Israeliete wat onder lei- 
ding van Moses uit Egipte getrek het. 
Na Moses se dood het Josua die hoë- 
priester geword en die land Kanaën 
verower. Hierdie stamme het Sigem 
(Nablus) tot hoofstad gemaak. 


2. Die Samaritane glo dat Adam en 
Eva op die berg Gerizim mekaar ont- 
moet het, dat Noag aan die voet van 
hierdie berg geoffer het, dat op hier- 
die berg die manuskrip van die hei- 
lige Torah (Wet) gevind is, dat dit 
op hierdie berg is waar Abraham sy 
seun Isak wou offer! 


3. Die Samaritane is die eintlike en 
ware Israel (?). 

4. Die vyf ,pilare” van die Samari- 
taanse geloof is die volgende: (a) God 
is `n enige God en daar is geen ander 
gode nie (Monoteisme). (b) Moses is 
die eerste en die laaste profeet. 
(c) Die Wet is geinspireer deur God, 
aan Moses. (d) Die berg (Gerizim is 
die eintlike heiligdom. (e) Daar is `n 
oordeelsdag en wederopstanding van 
die dode. 

5. Die Sabbat (Saterdag): Elke Sa- 
maritaan tree die Sabbat tegemoet 
deur drie dinge te doen: (a) Deur 
reiniging (bad). (b) Deur netjiese en 
skoon klere te dra. (c) Deur gebede 
(Vrydagaand, Saterdagoggend en mid- 
dag sewe keer bid). (Die Here moet 
grootgemaak, geprys en gedank word). 


DIE SAMARITANE (vervolg) 





Twee Samaritane by hulle Torah (Wet), die sogenaamde ,,Samaritaanse Penta- 
teug” of eerste vyf boeke van Moses (Genesis tot Deuteronomium) geskryf in 
die ou Hebreeuse letters. 


Die volgende is op die Sabbat ver- 
bode: (a) Alle gesprekke oor ,,besig- 
heid” (handel) en allerlei dinge” 
mag nie plaasvind nie. (b) Jy mag nie 
Sabbat op die see wees nie — boot- 
vaarte ensovoorts verbode. (c) Rond- 
lopery in die strate is nie toelaatbaar 
nie. 


6. Gebede: `n Samaritaan moet twee 
maal per dag bid, voor sonop en na 
sononder (en met die Sabbat sewe 
keer). Gebede (dankgebede) moet ook 
die begin van elke maand en met elke 
fees gehou word. 


7. Taal: Alle Samaritane praat Ara- 
bies maar gebruik die ou Hebreeuse 
taal in gebede en godsdienstige byeen- 
komste. 


8. Samaritaanse Feeste: Daar is sewe 
feeste: (a) Die Pasga: Die uittog uit 
Egipte word herdenk. Dit word gevier 
op die berg Gerizim, en duur 7 dae. 
Offers word gebring. Op hierdie fees 
word buitestaanders toegelaat, onder 
andere regeringshoofde, diplomate en 
selfs toeriste. (b) Fees van die Onge- 
suurde Brode word gevier op die 
laaste dag van die Pasga; dit duur een 
dag (c) Pinksterfees: (Shavuoth). Dit 
duur sewe dae. Dit het met die Chris- 
telike Pinksterfees niks te doen nie 
maar is 'n dankfees vir die oes. (Le- 
viticus 23 vers 15). (d) Nuwejaars- 


fees: Dit is die geboortedag van Moses 
en word gevier op die eerste dag van 
die sewende maand volgens die He- 
breeuse kronologie (Leviticus 23 vers 
23-25). (e) Die fees van die Vas 
(Kippurim): Groot waarde word ge- 
heg aan vas (Leviticus 23 vers 27-83). 
Dit duur een dag, van sonsondergang 
tot die volgende dag se sonsonder- 
gang. Dit dra by tot die vergifnis van 
sonde. Ook moet iets vir die armes 
gegee word. (Dit is ook fisies gesond!) 
(£) Die Fees van die Tabernakel: Die 
fees duur sewe dae en begin op die 
15de dag van die sewende maand (He- 
breeuse jaar). `n 'Tentjie of klein 
hutjie word binne in elke Samaritaan 
se huis opgeslaan. Dit moet vrugte, 
groente en groen palmtakke as deko- 
rasie dra. Dit simboliseer die volgen- 
de: Die wolkkolom en die vuurkolom 
wat die volk Israel gelei het! God 
moet grootgemaak en gedank word 
vir sy voorsienigheid en sorg vir ons; 
daar moet gedink word aan die ingang 
in die paradys nadat ons sonde ver- 
gewe is (Leviticus 23 verse 33-36). 
(£) Die Agstste dag van die 'Taber- 
nakel: Word gevier direk aan die 
einde van die ,,Fees van die Taber- 
nakel”, hierbo genoem, dit wil sê die 
agtste dag. Die fees duur dus slegs 
een dag. Elke Samaritaan is stil, lees 
die Torah (Wet) en neem besluite oor 


] Blaai om 

EEN EN ANDER NA AANLEIDING VAN DIE BENOEMING VAN DR. C€. 
GRAAFLAND TOT PROFESSOR AAN DIE RYKSUNIVERSITEIT VAN 





Dr. Graafland is benoem deur die 
Gereformeerde Bond in die Nedl. Her- 
vormde Kerk en nie deur die sinode 
nie. 

Ons lesers, wat nie op die hoogte 
van die kerklike toestande in Neder- 
land is nie, sal wil weet: Maar wat is 
die Gereformeerde Bond in die Her- 
vormde Kerk en hoe is dit dan dat 'n 
bond `n professorale benoeming kan 
maak? 

Op hierdie denkbeeldige vrae wil 
ons hier op ingaan. 

Die ou historiese moederkerk in 
Nederland was altyd massaal groot, 
'n miljoene kerk. En hoe groter `n 
kerk is, hoe meer verskeidenheid in 
denkrigtings, in teologiese opvattings, 
in liturgiese gebruike daar is. So is 
dit in die ou Nederlandse Hervormde 
Kerk. Daar bestaan verskeie rigtings 
in die kerk, die een regs, die ander 
uiters regs, die een links, die ander 
uiters links, en tussen die konserwa- 
tiewes aan die een kant en die libe- 
rales aan die ander kant is daar nog 
ook matige, midde rigtings wat teens 
woordig bekend staan onder die ver- 
samelnaam: midde-ortodoksie. 

Vanaf die tyd na die tweede wêreld- 
oorlog met die reorganisasie van die 
kerkorde het die woord rigting plek 
gemaak vir modaliteit. Die Etiese Rig- 
ting waarvan sulke manne soos prof. 
Chantepie de la Saussaye sr., proff. 


UTRECHT IN NEDERLAND 


J. H. Gunning, N. Beets, J. J. van 
Oosterzee en andere die leidende fi- 
gure was het opgehou om te bestaan 
en is opgeneem deur die midde-orto- 
doksie. 

Onder die regtervleuel is daar die 
volgende modaliteite: Die (Gerefor- 
meerde Bond, wat uiters regs ver- 
teenwoordig en volgens hulle meer 
gereformeerd is as die Gereformeerde 
Kerke. By hulle is daar `n ,,swaar” 
ortodokse prediking met `n bietjie be- 
vindelikheid, met beklemtoning van 
die uitverkiesing, en met eredienste 
sonder gesange. Die leidende figure 
hier was proff. H. Visscher en J. 
Severyn. 

Meer gematig onder die regse 
vleuel is die konfessionele vereniging. 
Hierdie modaliteit se groot leier was 
dr. Philippus Hoedemaker, die groot 
teenstander van die teologie van dr. 
Abram Kuyper en die vader van die 
volkskerkgedagte, asook die bestryder 
van die Doleansie, die tweede afskei- 
ding in Nederland in 1885, toe die 
Gereformeerde Kerke tot stand ge- 
kom het. 

Dan is daar onder die ortodoksie 
die volgelinge van Kohlbrugge, `n 
kleiner groep. 

Samevattend sou die oplettende na- 
vorser van die verskillende modali- 
teite van die twee eersgenoemdes kon 
sê: Die lyn van die Geref. Bond loop 





vanaf Calvyn oor Voetius en die 
Dordtse vaders terwyl die van die 
Konfessioneles loop vanaf Calvyn oor 
die Heidelbergse Kategismus en dr. 
Hoedemaker. 


Onder die linker vleuel vind ons 
die Humaniste, die Protestantse Bond- 
groep en die Liberaliste wat almal 
vertroue in die rede het en gesteld 
is op die regte van die mens. 

Onder die groot leiers van hieride 
vrysinnige protestantisme noem ons 
Sulke manne soos J. H. Scholten, A. 
Kuener, K. H. Roessingh. 


Een van die middels wat die Gere- 
formeerde Bond gebruik om hulle 
doel te bereik naamlik ,,die uitbrei- 
ding van die waarheid in die Neder- 
landse kerk”, is die oprigting en in- 
standhouding van een of meer leer- 
stoele aan een van die Ryksuniversi- 
teite, met name in Utrecht. Hierdie 
professore was in die verlede eers 
dr. Visscher en na hom dr. Severyn 
en nou is dit die nuut benoemde dr. 
C. Graafland. 

In sy inougurele (intree) rede het 
die nuwe professor terug geval op die 
klassiek reformatoriese belydenis wat 
steeds opnuut gereformeerd moet 
word, nie omdat hierdie ou (Bybelse) 
paaie platgetrap is nie, maar omdat 
hulle beproef is. 


— Joh. Dreyer. 











DIE SAMARITANE 

goeie dinge wat te doen staan in die 
toekoms (Leviticus 23 vers 36). 


9. Die Samaritaanse Tien Gebooie: 
(i) God is `n enige God; geen ander 
gode nie. (ii) (Geen valse ede nie. 
(iii) Die heiligheid van die Sabbatdag. 
(iv) Eerbied vir die ouers. (v) Moenie 
doodslaan nie. (vi) Moenie egbreek 
nie. (vii) Moenie steel nie. (viii) Geen 
valse getuienis nie. (ix) Nie jou naas- 
te se vrou begeer nie. (x) Geloof in 
die berg Gerizim as heilige plek. 

10. Die Samaritane is in hart en siel 
gekant teen die doodstraf en sê dat `n 
dag sal kom dat dit afgeskaf sal word 
oor die hele wêreld. 


11. Die gee van Tiendes: Aan die 
Samaritaanse hoëpriester moet een 
tiende van die opbrengs van die land 
asook van enige vorm van inkomste, 
byvoorbeeld winste uit die handel, 
gegee word (Deut. 13 verse 22-29). 


12. Gebruike (gewoontes) van die 
Samaritane: (a) Die Huwelik: `n Man 
kan enige vrou van watter geloof ook- 
al trou, mits sy onderneem om die 


Samaritaanse geloof aan te neem. (Dit 
klink nie onbekend in Suid-Afrika 
nie . . . ). Dit staan elke seun en 

DIE SAMARITAANSE ALFABET. 


Voorbeeld van die nuwe en ou He- 
breeuse Alfabet. 

dogter vry om 'n lewensmaat volgens 
eie keuse te neem, sekere grade van 
bloedverwantskap uitgesluit. Egskei- 
ding kan wel plaasvind maar slegs op 
drie gronde: Indien die vrou ontrou 
is; nie kinders kan hê nie; aan `n 
kroniese, aansteeklike siekte ly, 
(b) Besnydenis: Vind plaas op die 
agtste dag al sou dit ook op die 
Sabbatdag wees. Alleen `n besnedene 
mag die besnydenis toedien. (c) Vleis: 
Slegs vleis van gesplete diere word ge- 
eet. Varke en kamele is dus nie Sama- 
ritaanse kos nie! Geen vleis word ge- 
eet nie, tensy die dier geslag is deur 
'n Samaritaan. (Hulle is dus tog 
familie van ons Joodse vriende(?)). 


Geagte leser, ons het aan u meege- 
deel miskien `n klomp droë feite in 
sistematiese vorm! Ons het dit egter 
goed gedink om die mededelings van 
die Samaritaanse priester Wasef 
Kahen tog wel ook aan u oor te dra, 
juis omdat ons werklik so min van 
die Samaritane weet, behalwe die 
enkele Bybelse gegewens. Dit was in- 
teressant — die besoek aan die land 
van die ,,barmhartige Samaritaan”. 


GESAMENTLIKE AANBIDDING 


Die jongste Algemene Vergadering 
van ons kerk het besin oor die saak 
van die sogenaamde ,,gemeenskaplike 
aanbidding”. In die studiestuk wat ons 
kerk aanvaar het, word baie duidelik 
gestel dat ons, op grond van die Skrif, 
glo dat alle volke die evangelie moet 
hoor. Hierdie verkondiging kan die 
beste gehoor, verstaan en geglo word 
wanneer dit tot die mens in sy eie 
taal kom. Daarom het ons kerk opnuut 
die verantwoordelikheid aanvaar om 
te sorg dat die kerk binne die bereik 
van alle mense gebring moet word 
sodat niemand van die evangelie afge- 
sny word nie. Dit bring mee dat ons 
kerk veel meer as in die verlede sal 
moet doen om hierdie opdrag tot uit- 
voering te bring. Deur die daarstel 
van 'n kerk binne die grense van elke 
volk glo ons dat die sendingsopdrag 
van Matt. 28:19 die beste tot sy reg 
sal kan kom. Langs hierdie weg word 
elke volksgroep volwaardig kerk van 
Jesus Christus. 

Die eenheid van die kerk lê daarin 
dat die verskillende volke, tale en 
nasies een Heer bely en een Heer ver- 
kondig. Die saambindende krag van 
die kerk is Jesus Christus, die Hoof 
en Heer van die kerk. Die eenheid 
van die kerk is daar — dit hoef nie 
gedemonstreer te word nie. Christus 
is die waarborg van die eenheid. 

By 'n onlangse bespreking van hier- 
die saak te Stellenbosch waaraan ds. 
Botha namens die N.G. Sendingkerk, 
rev. Banks namens die Anglikaanse 
Kerk en ds. Golden namens ons kerk 
opgetree het, het dit duidelik geword 
dat die Anglikaanse kerk integrasie in 
die kerk, en uiteindelik integrasie op 
alle gebiede, as die taak van die kerk 
by uitstek sien. Volgens eerw. Banks 
is die Christendom `n nuwe soge- 
naamde ,,derde ras” wat tussen blank 
en swart staan. Die ou identiteite 
moet, volgens Banks, verdwyn en 'n 
nuwe identiteit moet gevorm word. 

Met die bespreking het dit gou dui- 
delik geword dat die Skrif op 'n ma- 
nier gehanteer word wat vir ons 
vreemd is. Tekste word gebruik om 
iets te sê sonder om te vra in watter 
omstandighede die woorde oorspronk- 
lik gebruik is en wat die oorspronk- 
like bedoeling daarvan was. So by- 
voorbeeld word geredelik die woorde 
aangehaal dat daar in Christus geen 
man of vrou meer is nie, geen slaaf 
of vryman, geen Skith of Griek of 
Jood nie (Kol. 3:11) om te bewys dat 
alle identiteit in Christus opgehef 
word en opgehef moet word. Maar 
net soos die man en vrou steeds naas 
en teenoor mekaar bestaan, so ook 
nog volke met hulle eie identiteit. 


Die woord uit die Skrif is gerig teen 
'n wêreld waar die vrou byvoorbeeld 
in vergelyking met die man weinig 
waarde gehad het. Die Jood het God 
daagliks gedank dat hy nie `n vrou 
was nie. Die vryman het die slaaf 

verag, die Griek die ander volke en 
die Jood op sy beurt die Griek. Vir 
die Griek was slegs die Griek werklik 
'n mens, vir die vryman slegs 'n 
vryman — die slaaf was 'n minder- 
waardige wese. Vir die Jood kon `n 
mens slegs gered word as hy ten volle 
'n Jood geword het deur besnydenis, 
wassing, offergawes, ensovoorts. Teen 
hierdie agtergrond beteken die uit 
spraak van die Skrif dat `n mens soos 
hy is, gered kan word. Die mens hoef 
nie eers `n ander soort mens te word 
byvoorbeeld `n Jood, voordat hy tot 
Christus kan kom nie. Die verande- 
ring wat Christus bring en vra is nie 
'n verandering van volksverband of 
van status nie maar `n verandering 
van die hart, Alleen in hierdie sin is 
die volksverband van `n mens nie van 
belang nie want alle volke kan gered 
word deur Jesus Christus — selfs die 
veragte slaaf, die veragte vrou, die 
veragte Skith — almal kan gered 
word. Die slaaf hoef nie eers `n vry- 
man te word nie, die vrou nie 'n man 
nie, die Skith of Griek nie eers 'n 
Jood nie. Soos die mens geskep is, in 
sy eie volksverband kan hy gered 
word; soos die mens deur die toedoen 
van mense geword het naamlik 'n 
slaaf kan hy gered word. Daar is dus 
nie sprake in die Skrif dat `n nuwe 
derde ras” sal ontstaan nie. Wel moet 
die ou vooroordele van mens teen 
mens en volk teen volk wat die ander 
nie `n bestaan gegun het nie, verdwyn 
sodat elke volk en elke mens in sy 
volksverband in sy sosiale status, en- 
sovoorts die volle omvang van die 
genade van God in Christus mag hoor, 
ontvang en uitleef. 

Wanneer kerklike ,,integrasie” toe- 
gepas word soos in sommige kerk- 
groepe in Suid-Afrika gebeur, dan 
word die ou vooroordele van die Jode 
en Grieke weer opgediep. In die prak- 
tiese situasie in ons land is die blankes 
minder as die nie-blankes. Tog wil 
Sommiges nou nog die nie-blanke 
volke integreer in die blanke kerke 
en volke om die ,,eenheid te demon- 
streer”. Maar omdat hulle nie wil 
glo dat die eenheid in Christus be- 
staan nie word die eenheidsdemon- 
strasie, `n demonstrasie van vooroor- 
deel en meerderwaardigheid. Die 


meerderheid nie-blankes moet mos 
juis in die blanke gemeenskap inge- 
trek word. Die blankes se taal moet hy 
volg en die blankes se vorm van 
erediens aanneem. As dit gebeur, is 
die nie-blanke meteens aanvaarbaar. 
Hy word geintegreer en opgelos in 
die blanke se wêreld en lewenswyse. 

As dit werklik uit liefde vir die nie- 
blanke groepe was, moes die kleiner 
groepe blankes mos opgaan in die 
groot groepe se taal en kultuur. Dan 
moet die erediens in die ander volks- 
groepe se taal gehou word met hulle 
vorm van erediens en aanbidding. 
Omdat dit nie gebeur nie is hierdie 
,kerklike integrasie” niks minder as 
onverbloemde vooroordeel en hoog- 
hartigheid nie. Hiermee is ons terug 
by die Jode wat in sy geloof slegs 
iemand aanvaar wat ook ten volle 
Jood geword het. Hiermee openbaar 
die moderne vorm van rassisme hom 
teenswoordig. 

Die bevryding wat Christus onder 
andere bring is dat God elke mens dit 
gun om homself te wees, volk te wees 
en kerk van Christus te wees. Hier- 
die reg beteken dus in ons land dat 
daar Afrikaners mag wees, Engels- 
sprekendes mag wees, Zoeloes mag 
wees, Sothos, ensovoorts, mag wees — 
al hierdie volke mag die evangelie in 
sy eie taal hoor, dit glo en binne sy 
eie volk met sy eie taal en kultuur 
mag hy kerk van Christus wees. Alle 
volke, tale en nasies kan in baie tale 
en op baie maniere dieselfde God en 
Heer bely. 

sy bron dor uit. Dié sal 'n skat van 
allerhande kosbare voorwerpe roof. 

14:1. Samaria sal daarvoor boet, om- 
dat hy weerspannig was teen sy God; 
hulle sal val deur die swaard, hulle 
kinders sal verpletter en hulle swanger 
vroue oopgesny word. 

Die beeld in vers 15 is dié van 'n 
plant wat tussen ander plante staan 
en op die punt is om vrug te lewer, 
om dan skielik deur die versengende 
woestynwind verdor te word, `n wind 
wat selfs die watervoorrade uitdroog, 
en al wat kosbaar is vernietig. In 14:1 
word die volk genoem na sy hoofstad, 
Samaria, die kernpunt van Israel se 
verset teen die Here en sy sondes 
teen God en mens. Die val van Sama- 
ria, en daarmee die einde van die 
noordelike ryk, staan voor die deur. 
Die gruwelhede wat volg op verowe- 
ring, iets wat in daardie tyd algemeen 
was, wag op Samaria. 

Hansie van Staden — Merkwaardige 


Oupa Hansie (Johannes Jurie) van 
Staden is gebore op 5 Mei 1880. Op 
sy verjaardag vanjaar sal hy dus 93 
jaar oud wees. Ons kan met groot 
dankbaarheid saam met oupa Hansie 
terugkyk op 'n geseënde lewe en kan 
ook die seën van die Heer toebid 
vorentoe. So geseënd is hy dat hy en 
Sy vrou, tant Hannie (Johanna Helena 
Josina — gebore Van der Merwe), wat 
gebore is op 4 April 1883, albei nog 
leef. Sy is dus vanjaar 90 jaar oud 
en ons beste wense gaan ook na haar. 


Hierdie besondere egpaar is getroud 
op 13 Oktober 1903 en sal dus D.V. 
vanjaar die sewentigste keer hulle 
troudag herdenk, wat weer soos tel 
kens die afgelope jare, `n groot fa- 
milie byeenkoms sal meebring op die 
plaas by Onbekend in die distrik 
Bronkhorstspruit. 





DS. D. J. P. STOLTZ 





Oupa Hansie-hulle is die oudste 
twee lidmate van die Nederduitsch 
Hervormde gemeente Zesfontein, maar 
daar is 'n predikant wat deur die 
jare `n getroue familievriend was en 
nog gereeld die familiebyeenkomste 
bywoon. Dit is dr. L. M. le Roux van 
Pretoria-Oos wie se vriendelike ge- 
aardheid die hele familie se liefde en 
respek gewin het. 


Oupa Hansie en tant Hannie is nie 
meer so gesond nie, maar die twee 
Hervormer Boereharte klop nog warm. 
Gesels mens met hulle is dit nog 
steeds liefde en gasvryheid, belang- 
stelling en openhartigheid en les bes 
die onwrikbare geloof wat jou tref. 
Oupa Hansie hoor nie meer so goed 
nie, maar hy lees nog elke dag sy 
Bybel, dikwels ook nog koerant. Sy 
geheue is wonderlik en die verstand 
nog baie helder. Daarom kan mens nie 
ophou om te luister as oupa Hansie 
vertel nie. 


Die ontdekking van goud — 1886: 


Oupa Hansie se ouers was Herma- 
nus Johannes van Staden en Jacoba 
Petronella Alletta Catharina — gebore 
Oosthuizen. Haar vader was weer Ger- 
hardus Cornelis Oosthuizen wat des- 
tyds die eienaar was van die deel van 
die plaas Langlaagte waarop die be- 
langrikste goudontdekking in die ge- 
skiedenis gemaak is, deur haar eie 
man Hermanus. Dit het so gekom: 


Hermanus van Staden en sy vrou 
het gewoon op hul plaas Hartbees- 
fontein (waar die huidige Grasmere is 
— noordoos van Vereniging). Winter- 


Figuur 





Oupa Hansie en tant Hannie van Staden op hulle agt en sestigste huweliksdag. 


tye, as weiding skaars geword het, het 
Hermanus sy beeste onder toesig na 
Rooiberg, Maltabas toe geneem en die 
skape dan na Langlaagte gebring na 
sy skoonvader toe. Dit het dan dik- 
wels gebeur dat die hele familie saam 
is na oupa Oosthuizen toe. In 1886 
was dit weer so. Oupa Hansie was 
maar 6 jaar oud. 

Sy vader Hermanus, was in die veld 
by die skape toe `n stuk rots sy aan- 
dag trek. By nadere ondersoek moes 
hy begin vermoed het dat dit iets soos 
goud moet wees, want hy het 'n stuk 
van 'n punt afgeslaan en vir sy skoon- 
vader mnr. G. C. Oosthuizen en ander 
gaan wys. 'n Mnr. Peter de Ville, wat 
besig was om pleisterwerk vir mnr. 
Oosthuizen te doen, het hom gevra 
om hom te gaan wys waar hy die stuk 
rots afgeslaan het. Hulle is toe daar- 
heen en oupa Hansie het as seuntjie 
nog saamgehardloop om te gaan kyk 
wat nou gedoen gaan word. De Ville 
het toe met `n ysterhamer nog `ʼn 
stukkie rots afgeslaan en in 'n sakkie 
huis toe gebring. Hy het dit toe fyn- 
gestamp met oupa Hansie, se ouma 
Oosthuizen se stamper en vysel onder 
'n wilgeboom by die werf, dit daar 
gewas en later weggestuur vir ont- 
leding. Die res is geskiedenis, behal- 
we vir die feit dat die eintlike ont 
dekking deur oupa Hansie se vader 
Hermanus van Staden gedoen is. 
Historiese ondersoek — 1951: 

Teen die einde van 1950 was daar 
'n radio-uitsending oor die ontdekking 
van goud, wat heelwat verkeerde 

dinge as feite beskou het. Na `n brief, 
geskryf deur oupa Hansie, is hy en sy 
seun Kobus na Johannesburg waar ,,n 
stuk of twaalf van Johannesburg se 
voorste mense” hulle ontmoet het. 
Die doel van die besoek was dat oupa 
Hansie sy bewerings in die genoemde 
brief moes staaf. 

Mev. Ethel Gray, 'n bekende navor- 
ser en deskundige op die gebied van 
die ontdekking van goud aan die Wit- 
watersrand, wat toe al vir 17 jaar 
navorsing oor die onderwerp gedoen 
het, was ook lid van die ondersoek- 
span, asook mnr. R. F. Kennedy, Jo- 
hannesburg se stadsbibliotekaris. 

Aanvanklik het hulle oupa Hansie 
uitgevra na al die mense en plekke 
in Johannesburg destyds. Hy kon 
hulle ook die onderskeie plaaseienaars 
van destyds op foto's uitwys en uit- 
ken in `n argief. Daar was ook 'n 
vergroting van sy oupa mnr. G. C. 
Oosthuizen. 

Nadat oupa Hansie aan hulle die 
volle verhaal van die goudontdekking 
vertel het, is hulle almal in motors 
na die toneel van die drama wat so `n 
ontsaglike betekenis vir Suid-Afrika 
gehad het. Daar gekom, het hulle op 
allerlei maniere oupa Hansie getoets, 
maar agterna het mev. Gray in ,Die 
Vaderland” van 10 Februarie 1951 
erken dat hy ,een van die betrou- 
baarste getuies” is wat sy nog in haar 
navorsing raakgeloop het. Hy kon baie 
feite bevestig wat sy ,uit argiefstukke 
afgelei het”. Verder het hy hulle al 


[] Na volgende bladsy 


die plekke uitgewys waarvan hy ver- 
tel het, wat daarop gedui het dat hy 
'n interne kennis van daardie gebeure 
het. 


Oupa Hansie vertel self (92 jaar oud): 


Toe't ons uitgery en gekom by 
die groot hek waar die borde is wat 
sê dat die eerste goud daar ontdek is. 
Ek sê vir hom, hou stil. Toe loop ons 
in, toe lees hulle op die borde. Ek sê 
toe: kom nou. Ek wys hulle toe waar 
my pa die klip afgeslaan het. 

Toe sê die magistraat vir my: Dan 
weet jy seker waar die ou werf is. 
Ek sê ja, ek weet goed. Ek sê: Ry 





Oupa Hansie van Staden se vader Her- 
manus van Staden wat die eerste goud 
op Langlaagte ontdek het. 


bokant die weeshuis af. By die wees- 
huis verby, ek sê vir die drywer, 
draai af. Ons hou stil — sal by die 
ou werf kom. Ek sê vir die magistraat: 
Sien jy daardie ou droë wilgerboom, 
daar is die eerste goudklip gestamp. 
Ek het my ouma se vyseltjie, se 
stampertjie gedra. Piet de Ville het 
hom daar gestamp! Hy sê vir my 
daar's dan geen water nie. Ek sê daar 
loop water duskant die boom af. Hy sê 
daar kan nie water wees nie. Ons 
loop. Ek kom by die gras — dis so 





Gerhardus Cornelis Oosthuizen en eggenote Oupa Hansie se grootouers van moe- 

derskant. Hy was die destydse eienaar van die deel van die plaas Langlaagte 

waarop die eerste goud ontdek is deur meneer Oosthuizen se skoonseun Her- 
manus van Staden. 


hoog — trek die grasse oop, Sê Vir 
hom: Wat loop daar? Hy sê: Waar 
kom die water vandaan? Ek sê: Kyk, 
daar kom die fontein uit! Hy sê, kom 
gaan saam, ek sê nee, ek gaan nie 
saam nie, loop julle gaan kyk. Toe 
hulle soontoe is, haal ek my oorle 
ma se wasdammetjie waar Sy gewas 
het se klippe uit en pak dit op `n 
hoop. Hulle kom terug en ek wys 
hulle dit. Hy lag, hy sê vir my: Dan 
weet jy waar die ou huis gestaan het, 
die eerste huis op Langlaagte! Ek sê 
ja. Sê, kom ons loop. Daar's die ou 
damwal, beeste en goed het daar ge- 
Suip. Daar staan 'n hoë pol gras, dek- 
gras, ek sê vir hom: Sien jy daai kol 
gras, daar het die huis gestaan. As 
hulle nie die ,foundation” opgebreek 
het nie: sê en sê is die ,,foundation”. 
Hy sê kom maar saam, ek sê nee, ek 
gaan nie saam nie. Gaan kyk. Ek sien 
hulle het die gras daar plat gery. 
Hulle kom aan; naby my gekom lag 
hulle. Hulle sê so iets het hulle nog 
nie gesien nie. Ek sê: Sien julle daar- 
die agt populierbome wat daar staan? 
SO ver staan hulle van mekaar. Dit 
was waar my oorle” pa sy skape gedip 
het. Magistraat sê: Oom jy slaan ons 
nou dronk. Jy weet dan seker waar 
het hulle die eerste goud gestamp wat 
hulle uitgehaal het? Ek sê kom ons 
loop. Naby die wilgerlaning steek ek 
vas, ek sê: Sien julle daardie klipplaat 


wat daar is? So groot is die gat, so 
lank, so wyd. Kom gaan saam — ek 
sê nee, ek gaan nie saam nie. Loop 
soontoe, ek sien hulle meet — kom 
terug. Hulle sê vir my maar so iets 
het hulle nog nooit in hulle lewe hier 
beleef nie. Ek sê: Nou erken julle 
julle lieg. Hy sê ja, hulle erken.” 


So kon oupa Hansie dié dag `n 
nuwe lig op die geskiedenis werp en 
baie mense is verbaas oor die helder- 
heid van verstand, wat vandag, 22 
jaar later, nog feitlik net so wonder- 
lik helder en verbasend is. 


Die Anslo-Boereoorlog 1899-1902: 


Toe hy 18 jaar oud was, was oupa 
Hansie onder die eerste manskappe 
wat teen die Engelse gaan veg het. 


Op 11 Oktober 1899 het die oorlog 
uitgebreek. In Noord-Natal het die 
Boeremagte 'n inval gemaak onder 
kommandant-generaal Piet Joubert, 
die held van Majuba. Die Boere was 
ingedeel in verskeie kommando's 
waaronder ook die een waarin oupa 
Hansie gedien het, wat gestaan het 
onder bevel van generaal Lucas 
Meyer. 


Nadat hulle Natal binnegetrek het, 
het die Boeremagte lank die inisiatief 
behou asook 'n besliste voordeel in 

HANSIE VAN STADEN 

die oorlog, maar dié sou hulle later 
prysgee. Oupa Hansie-hulle se eerste 
slag was op Modderlaagte, waarna 
hulle kommando van omtrent 2500 
burgers deel gevorm het van `n plan 
om Dundee aan te val. By Dundee 
was die Britse generaal Penn Symons 
met infantrie, kavalerie en vier batte- 
rye veld-artillerie. Die ander twee 
kommando's was kleiner en kon weens 
'n baie digte mis nooit hul afgesproke 
plekke naby Dundee bereik nie. Gene- 
raal Lucas Meyer se kommando had 
darem vier kanonne en het vroeg 
die oggend 'Talana-kop naby Dundee 
beset. Die Engelse se 18 kanonne 
teen die Boere se vier het gesorg vir 
'n hewige artillerie-geveg deurgaans 
terwyl die koeëls nie veel minder la- 
waai gemaak het nie. 


Tydens 'n poging van Penn Symons 
om met drie kolonnes om die Boere- 
flanke te trek, het Penn Symons self 
`n front aanval teen die Boere gelei. 
Hulle het probeer om al skietende 
nader te kom en die Republikeinse 
burgers terug te dryf, maar die ken- 
merkende Boere geweervuur was te 
dodelik akkuraat en ondeurdringbaar. 
Dié front aanvaal misluk en Penn 
Symons self word dodelik gewond in 
die maag. Die flank aanvalle het ook 
misluk. 


Toe Meyer 'n versoek ontvang van 
Penn Symons dat laasgenoemde sy 
gewondes en dooies wil vervoer, laat 
hy sy mag terugtrek in plaas van om 
net in te stap en oorgee te eis. Soos 
dit was het Meyer eers die volgende 
more verneem dat hy 'n oorwinning 
behaal het. Die burgers se dappere 
en onverskrokke optrede was ongeluk- 
kig nie beloon deur briljante leiding 
nie. Dit kan egter toegeskryf word 
deels aan gebrek aan die moderne 
kommunikasie middele, dog groten- 
deels aan 'n gebrek aan krygsoplei- 
ding. Nietemin het die Republieke 'n 
skitterende oorwinning behaal, want 
die nag het Generaal Yule wat die 
gewonde Penn Symons se bevel oor- 
geneem het, die hele Britse kamp in 
groot haas verlaat om vir die Boere 
'n oorlogsbuit van verskeie waens, am- 
munisie, `n groot aantal perde en 
voorrade vir nie minder nie as 5000 
man vir 'n hele maand, te laat. 


Oupa Hansie-hulle het hierna ook 
deel gehad aan die Boere se eerste 
neerlaag — die by Elandslaagte. Ge- 
lukkig was by die neerlaag darem ook 
sy oomblikke van humor. ,,Dit was 
op Elandslaagte sê oupa Hansie waar 
die klomp Hollanders hulle so dronk 


gedrink het.” Die Boeremagie het by 
Elandslaagte-stasie 'n Britse voorrade- 
trein buitgemaak waarop onder an- 
dere `n baie groot voorraad brande- 
wyn, whisky, wyn, sjampanje en bier 
was. Baie van die ongedissiplineerde 
manne het hulle buitenshoops ge- 
drink, blykbaar ook 'n deel van die 
Hollanderkorps. 


Nadat twee treine vol gewapende 
Britte opgedaag het, het 'n skermutse- 
ling plaasgevind waartydens die Britte 
met kanonne die stasie gebombardeer 
het. Na 'n redelike hewige geveg het 
die Afrikanermagte `n endjie terug- 
getrek. Dit moes ongeveer toe gewees 
het, dat ds. G. P. J.. Grobler (sr.) 
vertel, dat twee van die Hollanders 
wat dwarsdeer die geveg hul roes lê 
en uitslaap het, begin wakker word 
het. Die een het sy kop opgetel en 
rondgekyk, sy oë uitgevryf en regop 
gaan sit en sy maat langs hom wak- 
ker geskud. 


,Het leek of ze gevochten hebben” 
sê hy en wys na die bomgate, dooie 
perde en die Engelse daar naby. 


Ja, wrachtig, ze hebben gevochten” 
sê sy maat, waarna hulle maar suutjies 
weggesluip het. 


Daardie selfde Hollanderkorps het 
by die groot geveg die volgende dag 
een van die heel voorste linies ver- 
dedig en hulle wonderlik gedra. On- 
gelukkig is die briljante dr. Herman 
Coster, voormalige staatsprokureur 
van Transvaal, en aanvoerder van die 
Hollanderkorps ook in die geveg ge- 
dood en dit na een van die weinige 
lafhartige en ongedissiplineerde ont 
trekkings uit `n stryd deur Boere- 
magte. Hulle moes op daardie stadium 
die Hollanderkorps nog gedek het, 
maar het teruggeval sonder bevel, een 
vir een, en so die Hollanders in die 
Steek gelaat. 


Na die fiasko van Elandslaagte, het 
oupa Hansie hulle ook deel gehad aan 
die eerste deel van die beleg van 
Ladysmith. Daarna terwyl drie kom- 
mando's vir sir George White en sy 
twaalfduisend troepe in Ladysmith 
vasgekeer en afgeknou het, het kom- 
mandant-generaal Piet Joubert en ge- 
neraal Louis Botha met generaal 
Lucas Meyer ook saam, met ongeveer 
2000 man `n stoutmoedige inval, die- 
per Natal in, gemaak. Dit was egter 
'n inval waarvan kommandant-gene- 
raal Piet Joubert nie veel gehou het 
nie. Hy was nog van die ou skool en 
boonop nie gesond nie. Hy het voort- 
durend gebrom dat die Engelse sal 
praat van ,,Joubert en sy rowersben- 
de”, want hulle het perde en voorrade 
opgekommandeer sover hulle gegaan 
het. Feit was dat die Boere wat die 

spit afgebyt het veel erger by die 
Engelse self ondervind het! Die jong, 
wakker generaal Louis Botha was die 
siel van die ekspedisie. Het dit van 
hom afgehang sou die Boeremag tot 
in Durban getrek het. 


Soos dit was het hulle op die 23ste 
November 1899 met die Engelse slaags 
geraak by Willow Grange naby Est- 
court. Daar was drie koppies, waarvan 
een deur die Engelse beset was en 
twee deur die Boere. Heel gou het 
die Engelse die Boere van een koppie 
verdryf onder krete van: Majuba is 
gewreek! Hierdie ,,wraak” was egter 
van korte duur. Oupa Hansie-hulle 
kon na `n hewige geveg van twee uur, 
waartydens die Engelse onder 'n kruis- 
vuur geplaas is, daarin slaag om die 
Engelse op die koppie feitlik te om- 
singel. Daarop het die Britse soldate 
op die vlug geslaan. Van die Britse 
ruitery wat daar was, het daar weinig 
weerstand gekom. Een van die Britse 
offisiere het skoon deur die wind, 
met sy perd eenkant toe gevlug ,,som- 
mer `n verkeerde koers in”. Generaal 
Louis Botha het hom ingeja, op dap- 
per wyse sy geweer afgeneem en hom 
gevang. Dit was `n majoor Hobbs. 
In Botha se verslag meld hy dat 120 
Britte dood of gewond was die dag 
teenoor een Boer dood en vier ge- 
wond. 


Dit was geen wonder dat die Engel- 
se ,,soos skape, blesbokke voor ons 
uit” gevlug het nie. Hulle het ylings 
teruggetrek Estcourt toe, met die Boe- 
re kort op hulle hakke. Duisternis het 
die Kakies die aand gered. Daardie 
aand was die burgers ,reg om mêre 
die Engelse see toe te jaag”. 


Daarom dat dit vir manne soos oupa 
Hansie totaal onverstaanbaar was toe 
Lucas Meyer die volgende mêre hulle 
beveel het om om te draai en terug 
te gaan. Trouens, die hele mag moes 
maar tevrede wees om die inisiatief 
prys te gee, want die eintlike bevel 
het gekom van kommandant-generaal 
Piet Joubert self wat blykbaar gevoel 
het dat dit roekeloos sou wees om 
verder op die pad Durban toe te pro- 
beer gaan. Stemme soos die van 
Louis Botha het dan ook verniet in die 
rigting gepraat. 


Nietemin, oupa Hansie is baie ver- 
ontwaardig daaroor en beskuldig vir 
Lucas Meyer van verraad. Oupa Han- 
sie vertel dat hulle die aand by Est- 
court afgesaal het na die slag van 
Willow Grange, en vure gemaak het. 


,Toe kom `n Engelsman met 'n wit 
vlag aan. Toe loop Lucas Meyer hom 
tegemoet. Toe vat hy die rapport by 
hom; en die aand hou die Engelse 
offisiere en party van ons mense saam 
vergadering. Toe is die Boere klaar, 


[7] Na volgende bladsy 


hulle wil mêre die Engelse see toe 
jaag. Die anderdag mOére toe ons klaar 
opgesaal het, gee Lucas Meyer 'n 
order: Terug, omdraai! Toe gaan lé 
ons een maand en 20 dae in die Boz- 
rand, daar by Spioenkop. Toe voer die 
Engelse hulle magte in. Toe het hulle, 
hulle hele mag op ons gestuur.” 


Van die vergadering meld nie een 
geskiedenisbron wat die skrywer ge- 
raadpleeg het, iets nie. Is dit nie dalk 
net omstandigheidsgetuienis teen Mey- 
er nie? Want die opperbevel het nie 
by hom berus nie. Die aktuele terug- 
draai kon dalk aan hom gewyt word, 
aangesien die hele nag daarna in 'n 
paar kleiner afdelings verdeel is met 
die oog op verkenning in die suide 
van Natal. 


Verder wil dit lyk asof oupa Hansie- 
hulle daarna redelik doelloos hulle 
tyd deurgebring het, totdat hulle 
kwaai verras is deur die Engelse. Hy 
vertel dat Jack Hindon en 40 man 
feitlik die hele Britse voorhoede op 
hulle gehad het terwyl oupa Hansie 
en 6 ander alleen een flank moes ver- 
dedig. Inmiddels het Lucas Meyer met 
1500 man agter die rantjie gelê ,,hy 
wil nie `n skoot skiet nie”. Eindelik 
moes Hindon-hulle retireer en Meyer 
en die kommando gee pad en toe oupa 
Hansie en sy makkers (toe net 5) 
hulle kom kry is hulle alleen, feitlik 
omring deur Engelse. Hy het die dag 
'n splinternuwe paar skoene ,,van sy 
voete af gehardloop”. Op sonderlinge 
wyse is hulle gered. ,Toe kom 6 van 
Bethal se mense ingeja, hulle laai ons 
agter op die perde en vat ons uit.” 


Sonder perde word hulle toe die 
nag alleen agtergelaat terwyl hulle 
slaap. Hulle moes toe te voet van die 
Tugela af die Kommando volg tot by 
Biggarsberg — 'n hele lang stuk! 


,Toe sê Lucas Meyer: As julle sulke 
vegsmense is — omdraai, gaan veg! 
Algar opgesaal, gaan terug, ons kry 
die Engelse nog by Dongela (Tugela). 
Ons veg 8 dae. Toe stink dit so van 
die Engelse dat jy nie kan jou stuk- 
kie kos eet nie. Kom Lucas Meyer: Die 
Engelse vra stilstand van wapens! Ons 
sê nie stilstand van wapens nie — 
oorgee. Hy sê nee, dis wet, hy moet 
hulle gee. Hy loop met hulle saam — 
hy drink bietjie sterk goed daar saam 
met hulle.” ,,Hy was 'n verraaier — 
hy't Suid-Afrika die aand op Estcourt 
vir die Engelse gegee.” 


Hierdie harde woorde word tog 
skynbaar bevestig deur 'n gebeurtenis 
van veel later. Kommandant Daantjie 
Weilbach van Heidelberg, het nadat 
die Engelse Pretoria beset het, op 'n 
dag die burgers van 'n trollie af toe- 
gespreek, aldus oupa Hansie: ,,Bur- 
gers, gaan huis toe, laat julle behou 
wat julle het. Ons is op Estcourt 


in Suid-Afrika vir die Engelse ge- 
gee. Dit sal niks help dat ons ver- 
der veg nie.” Kommandant Weilbach 
is deur Meyer se manne wegge- 
neem — oupa Hansie weet nie wat 
daarna van hom geword het nie. In- 
derdaad het die burgers rede gehad 
om ongelukkig te voel op daardie sta- 
dium, want Pretoria is deur die Engel- 
se beset sonder slag of stoot, nadat 
Lucas Meyer die Militêre bevel oor 
die stad gevoer het. Dit kan verklaar 
waarom opgekropte gevoelens so kras 
tot uiting gekom het by kommandant 
Weilbach. Nog eienaardiger is dat vol- 
gens oupa Hansie, Lucas Meyer daar- 
die nag by hulle weg is en dat hy 
blykbaar verder die oorlog ,in die 
kamp op Middelburg” deurgebring 
het. Skrywer vind geen verdere mel- 
ding van wat van Lucas Meyer geword 
het in enige bron wat hy geraadpleeg 
het nie. Skrywer wil geen oordeel uit- 
spreek nie, hierdie is bloot 'n weer- 
gawe van oupa Hansie se verhaal, soos 
aan my vertel, met feitelike inligting 
uit ander bronne bygewerk. 


Oorlog rybroek: 


In die guerillastryd wat die laaste 
deel van die oorlog gekenmerk het, 
was oupa Hansie ook soms 'n verken- 
ner en rapportryer. Hy het nog sy vel- 
broek ,,wat ek vir spioenwerk ge- 
bruik het en rapporte gery het”. Hier- 
die broek is pragtig gelap met skaap- 
vel wat oupa Hansie self gedurende 
die oorlog gebrei het met sy hande en 
toe met beessening vasgewerk het. 'n 
Merkwaardige besitting wat eintlik in 
'n museum tuishoort. 


Kerklike lewe: 


Oupa Hansie het nog by ds. N. J. 
van Warmelo belydenis van geloof 
afgelê op Heidelberg, voor die drie- 
jarige oorlog. Daarna was hy in Kru- 
gersderpgeweente en Witfonteinge- 
meente waar die bekende ouderling 
A. D. W. Wolmarans sy buurman was. 
In daardie tyd was ds. Jac van Belkum 
konsulent van Witfontein. Toe die 
broeder Erasmus Bronkhorstspruit 
uitgelê het in dorpsgebied in 1904- 
1905 het die kerkraad by hom twee 
morge grond gekry vir die bou van 
die huis van die Here. Daarop het die 
kerkraad besluit om die bestaande 
kerkgebou van Witfontein te verskuif. 
Oupa Hansie het gehelp om die sink- 
kerk wat ruim 400 mense kon bevat, 
te verskuif. Hy vertel dat hy toe 
twee vragte per dag met die wa en 
osse gery het. Een aand het hulle in 
die drif in die Bronkhorstspruit vas- 
gesit en in bittere koue ure lank ge- 
sukkel voordat hulle die wa deur die 
drif kon kry. 


Familie gegewens: 


Oupa Hansie het 5 susters gehad, 
maar sy moeder was ook eers getroud 
met kommandant Potgieter (die Voor- 


trekker) se oudste seun by wie sy drie 
kinders gehad het voor sy dood. Oupa 
Hansie se jongste suster leef nog, sy 
is 80 jaar oud. Oupa Hansie-hulle self 
het nege eie kinders (drie seuns en 
6 dogters) gehad. Van hulle lewe een 
seun en al 6 dogters nog. Kleinkinders 
tel 35 en 30 agterkleinkinders. 


Mag die Here hierdie merkwaardige 
egpaar se laaste jare seën. 








TE KOOP 


Pyporrel, een manuaal 
van die Suid-Afrikaanse 
Orrelbouers. Ses regis- 
ters (twee grondstem- 
me). In baie goeie toe- 
stand. Prys R1500. On- 
middellik beskikbaar. 

Tree in verbinding met 
die skriba, die Gerefor- 
meerde Kerk, Posbus 
1505, Port Elizabeth. 


Telefoon 33447. 

Ons sal `n poging aanwend om 
voortaaan `n gereelde artikel in Die 
Hervormer te plaas oor die kerk en 
die sending. Dit geskied omdat die 
Sentrale Raad vir die Kerstening van 
die Heidene daartoe versoek is deur 
lidmate van die kerk. Die redaksie het 
goedsunstelik daartoe ingestem, en 
ons is dankbaar daarvoor. 


PROF. DR. D. J. BOOYSEN 








Nou — wat verwag u in so `n 
rubriek? Die Hervormer is die ampte- 
like orgaan van die Nederduitsch Her- 
vormde Kerk. Dit spreek dus vanself 
dat die artikels nie soseer gerig kan 
wees op die Bantoe Hervormde Kerk 
nie; en, by gevolg sal mededelings 
oor die kerk en sy aktiwiteite hoog- 
stens in die verbygaan hier vermeld 
word. 

Laat ons dit maar dadelik stel: Dit 
gaan dus om u en die kerstening, en 
om die kerk en die kerstening. In die 
volgende uitgawes sal `n paar artikels 
verskyn, geskryf deur ds. Van der 
Merwe, waarin daar aandag gegee 
word aan die sending in verskillende 
kerke. Sonder om dit vooruit te loop, 
is dit opvallend dat die kerke ge- 
worstel het om `n eie karakter te kry, 
of soos dit bekend is, die probleem 
van die inheemswording van die jong 
kerk. Daaruit kan ons self veel leer. 

By wyse van inleiding: Ons gaan 
hier nie redeneer of ons kerstenings- 
werk moet doen of nie. Dit staan vas; 
die kerk het die taak, en is reeds be- 
sig om daaraan uitvoering te gee, op 
sy eie wyse, wat sekerlik verantwoord- 
baar is. 


Kerstening 


Ons moet nie hieroor in die duister- 
nis verkeer nie. Skrywer hiervan was 
uiters verbaas toe hy onlangs nog vel- 
neem van `n lidmaat van die kerk 
(wat Sondag na Sondag tweekeer die 
erediens bywoon) dat die Hervormde 
Kerk nie kersteningswerk doen nie! 
Bid jou dit aan! Kan daar nog soveel 
onkunde in die kerk heers? 

Dit is wel waar dat daar baie teen- 
kanting was teen die werk. Miskien 
moet ons dit korrigeer, daar is nog 
heelwat teenkanting teen die beson- 
dere werk! Ja, by geleentheid is selfs 
die mening uitgespreek dat die dosent 
wat behulpsaam is aan die opleiding 
van Bantoeleraars, nie as konsulent 
van `n bepaalde gemeente aangewys 
kan word nie — hy sou nie aanvaal- 
baar wees nie. Ook nie aldag juis te 
aangenaam om dosent vir die taak te 
wees nie! 

Tog is dit ook waar dat daar groot 
belangstelling is vir die werk van die 
kerk, en nou kom ons na die lesers 
se kant toe. Ek wil by hierdie ge- 
leentheid dank uitspreek vir `n dona- 
sie van R300-00 wat `n dame in JOo- 
hannesburg gemaak het vir die aan- 
koop van boeke vir die studente en 
vir `n biblioteek waarmee `n begin 
gemaak is. Die dame is my onbekend, 
maar met groot waardering word aan 
die daad gedink. Die studente studeer 
nie altyd onder die aangenaamste om- 
standighede nie. Die kerkraad van 
Tzaneen het hulle te hulp gekom 
deur te onderneem om elke jaar die 
Bybels wat die studente nodig het te 
voorsien. 

`n Ander lidmaat uit Louis 'Tri- 
chardt se gemeente het `n preekstoel 
gemaak en geskenk vir `n nuwe kerk- 





gebou van een van die Bantoege- 
meentes. So is daar oral tekens te 
bespeur van 'n verandering in die 
gesindheid van die lidmate van ons 
kerk. 

Ja, ek is bewus daarvan dat ons hier 
nog net die materiële sy van die werk 
aangeroer het. Dit is op die stadium 
tog van groot belang, want sonder 
finansies kan die werk ook nie vorder 
nie. So is daar baie wat elke lidmaat 
self kan doen. Een taak wat elkeen 
self kan onderneem, en dit sal nêrens 
aanstoot gee nie, is om Bybels te 
versprei. Dit is so belangrik. By die 
bestudering van die Jaarverslag van 
`n gemeente blyk dit telkens dat 
onder die hoof Bybelverspreiding 
daar `n aantal syfers vermeld word. 
Feit is, dat die Bybels nie versprei 
is nie. Dit is hoogstens beskikbaar 
gestel aan diegene wat daarom vra! 
Om `n Bybel aan iemand te gee, is 
Bybelverspreiding in die ware sin van 
die woord. Weet u of u huisbediende 
`n Bybel het? 

Natuurlik is dit waar dat die Bybel 
ook uitgelê moet word: Moedig die 
werknemer maar aan om na `n kerk 
toe te gaan en daar te luister na die 
verkondiging van die Woord! Ek dink 
nie dit is baie gevra nie, maar deur 
so mee te werk kan u reeds ontset- 
tend veel doen! Dit pas nog altyd in 
die raamwerk van die beleid van ons 
kerk. 

Ons laat die bespreking voorlopig 
daar, later kan ons weer aandag gee 
aan wat ons kerk doen. Intussen sal 
dit verwelkom word as die lidmate 
van die kerk ook in Die Hervormer 
sal reageer op die artikels wat onder 
die rubriek geplaas word. 





Sondagkope 
As `n mens die algemene openbare 
volksondes een vir een diagnoseer 
word dit `n vreeswekkende prentjie. 
Op `n dag van verootmoediging Soos 
Maandag 15 Januarie wanneer 'n mens 
direk aan al hierdie dinge `n slag 


dink, besef jy dat die Here nog goed 
is tenspyte van die droogte! Neem 





DR. H. G. VAN DER WESTHUIZEN 





één saak byvoorbeeld: die sabbatsont- 
heiliging! Op groot skaal, om maar 
net één aspek te noem, word daar 
handel gedryf op hierdie kerkdag. 
Vanaf melk, botter, lekkergoed, koe- 
rante, koeldrank in die kafees tot 
grond, huise ensovoorts wat deur 


agentskappe verhandel word. Jes. 
58:13 sê: As jy jou voet terughou 
van die sabbat — om nie jou sake 
om my heilige dag te doen nie, en as 
jy die sabbat `n verlustiging noem 
en die heilige dag van die Here hoog- 
hou; en as jy dit eer deur nie jou 
gewone gang te gaan nie, nie geleent- 
heid vir jou sake soek . . . nie; dan 
sal jy jou verlustig in die Here. 


Die gewone instandhouding van die 
lewe kan nie anders as om ook Son- 
dae voort te gaan nie. Daarom dat ons 
Sondae ook ons koeie melk. Maar die 
uitbouing van die lewe moet in ses 
dae gedoen word en op die sabbat 
moet daarvan teruggetrek word om 
die Here direk te dien. Daarom ploeg 
ons nie Sondae nie. Die lyn van onder- 
skeid moet dus altyd gesoek word tus- 
sen werk wat aan die een kant kul- 

tuurhandhawing en aan die anderkant 
kultuuruitbouing op die oog het. 


Met die moderne yskaste en geriewe 
hoef feitlik niemand meer op Sondag 
sy sjokolade, melk, koeldrank, botter 
ensovoorts te koop nie. Dit kan Sater- 
dag gedoen word en tuis koud bewaar 
bly. Sondae behoort ons as ons wil 
lees — en dit behoort ons te doen 
want dit is geestelike rekreasie waar- 
voor die sabbat bedoel is — in plaas 
van besmetlike leesstof, Die Hervor- 
mer, die Almanak, die Nuusbrief 
(kerklike en gemeentelike) en ander 
Christelike lektuur te lees. 


In die lig van bogenoemde waar- 
deer ons dit des te meer wanneer 
sakemanne besluit om Sondae of min- 
stens tydens kerkdienste te sluit en 
as gesin kerk toe te gaan. Dit is 'n 
navolgenswaardige voorbeeld! 





4. Verantwoordelikheid: 


In Efesiërs 5:22-33 en 6:1-9 handel 
Paulus oor die verhouding van man 
en vrou, ouer en kind. Hy sluit hier- 
die gedeelte van sy brief af deur van 
die verhouding van man en vrou te 
sê: ,,Hierdie verborgenheid is groot 
maar ek sê dit met die oog op Chris- 
tus en op die gemeente.” Dit is asof 
Paulus wat hierdie saak betref hom- 
self nie reg in woorde uitgedruk kry 
nie. Dan gryp hy na `n voorbeeld om 
te probeer demonstreer hoe die ver- 
houding van man en vrou moel wees. 
Dit moet wees soos die verhouding 
van Christus en die kerk. Die ver- 
houding van man en vrou moet iets 
van die verhouding van Christus en 
die kerk weerspieël. 





DS. D. J. C. VAN WYK 





Watter woorde sal ons gebruik om 
die gesindheid, die verhouding van 
Christus tot die kerk te beskryf? Trou 
en verantwoordelikheid. Dit was deel, 
dit was ingesluit by Christus se liefde 
vir ons. Dit is onder andere waaruit 
Christus se liefde vir ons bestaan. 
Trou en verantwoordelikheid. Hy het 
aan ons sondaars getrou gebly tot die 
einde toe, tot aan die kruis. Tot sy 
werk volbring was. Hy het nie half- 
pad omgedraai toe die beker bitter 
geword het nie! 


Daarom beloof ons ook op 'n vraag 
van die formulier om hierdie ander 
mens nooit te verlaat nie. Om aan 
mekaar getrou te bly. In verantwoor- 
delikheid teenoor mekaar te bly leef. 
Ook wanneer dit miskien nie meer so 
lekker of romanties is nie. Dit is 
volgens die Skrif nog geen rede tot 
egskeiding as man en vrou met me- 
kaar nie meer goed klaarkom nie. 
As dit God behaag om langs hierdie 
weg 'n kruis op `n mens te 1ê, mag jy 
nie daaronder uit vlug nie. Wat het 
Christus na alles aan ons gehad? En 
tog het Hy aan ons getrou gebly tot 
aan die kruis. Op hierdie verborgen- 
heid vestig Paulus ons aandag. Daar- 
om is dit nodig dat ons miskien `n 
keer bietjie wegkom van die woord 
liefde af. Nie die Bybelse woord en 
inhoud wat eJsus daaraan gegee het 
nie. Maar ons leë, emosie-belaaide, 
sentimentele woord liefde. Dit gaan in 
die huwelik om baie meer as wat ons 
daaronder verstaan. Dit gaan ook om 
trou en verantwoordelikheid teenoor 
God en teenoor mekaar. As jong eg- 
pare dit verstaan, beter begin ver- 
staan voordat hulle trou, sal dit nie so 


DIE HUWELIK 


(VERVOLG VAN VORIGE MAAND) 


maklik wees om later weg te loop oor 
allerlei kleinlikhede nie. Die Bybel 
ken maar net een grond vir egskei- 
ding: owerspel. 


Na alles: twee mense kan eintlik be- 
swaarlik beloof om mekaar vir tien 
of twintig of sestig jaar lank lief te 
hê. In elk geval liefde soos wat dit 
deur ons mense gewoonlik verstaan 
word. Kan ons, durf ons vrymoedig- 
heid hê om dit te doen? Ons moet 
ons wispelturigheid, ons arglistigheid. 
Daar is iets anders wat mens met veel 
meer vrymoedigheid teenoor mekaar 
kan onderneem en beloof. Waaroor 
die mens self meer beheer het. Dit is 
trou en verantwoordelikheid. Om aan 
hierdie ander mens getrou te bly — 
tot die dood. So soos Christus aan 
ons getrou gebly het — tot die dood. 


5. Gemeenskap van die gelowiges: 


Een van die heel eerste behoeftes 
wat God by die skepsel wat Hy ge- 
maak het opgemerk het, was sy een- 
saamheid. Ons lees in Genesis dat God 
op sy ganse handewerk teruggesien 
het, en dit was alles goed. Behalwe 
van hierdie een ding: ,Ook het die 
Here God gesê: Dit is mie goed dat 
die mens alleen is nie. Ek sal vir hom 
'n hulp maak wat by hom pas” Gen. 
2:18, 


Die mens is nie geskape as eenling 
nie. Hy is op gemeenskap aangewys, 
op ander mense. Daarom gee God vir 
die man `n vrou,” .. . en lei Hy van- 
dag met sy hand na elke man sy 
vrou.” Daarom beloof ons ook in die 
huweliksformulier wedersydse hulp 
aan mekaar. Om die ander te help 
en te dien. Nie om vir die ander tot 
aanstoot en struikelblok te wees nie. 
Maar die ander een te help. Ons kan 
dit ook so stel: Dat my liefde vir my 
lewensmaat, behalwe in bereidheid 
tot diens, verantwoordelikheid en 
trou, ook nog daaruit sal blyk, dat ek 
bereid word om die ander tot hulp 
te wees. 


Ek moet die ander een dus aanvul. 
Hom so aanvul dat hy ten volle, vol- 
gens die bedoeling van die Skepper, 
mens kan wees. Dan spreek dit van- 
self dat ek my lewensmaat juis in sy 
of haar swakhede sal help, sal aanvul, 
sal tegemoetkom. Is dit moontlik dat 
daar in 'n huwelik, waar hierdie ge- 
sindheid teenoor mekaar heers, erm- 
stige probleme kan ontstaan? Waar 
twee mense net een begeerte het. Nie 
om gedien te word nie, maar om te 
dien; nie net wil ontvang nie, maar 
wil gee; nie net gehelp wil word nie, 
maar vir die ander tot hulp en by- 
stand te wees. 





Dan word die huwelik, elke gesin, 
miskien die kleinste, maar tog die in- 
tiemste en eerste plek waar die ge- 
meenskap van die gelowiges beoefen 
word. Daarom beloof ons ook nog in 
die huweliksformulier om die kinders 
wat ons mag kry in die vrees van God, 
tot sy eer en hulle saligheid op te 
voed. In die huwelik wil God ons 
eensaamheid deurbreek en ons leer 
om met ander mense saam te leef. 
As ons praat van die gemeenskap van 
die gelowiges, beteken dit volgens die 
Bybel altyd in die eerste plek ge- 
meenskap met God, daarna met me- 
kaar. Daarom, `n man en vrou wie se 
verhouding met God reg en gesond is, 
se verhouding onderling sal ook ge- 
sond wees. Raak die verhouding tot 
God egter versteurd, kan dit nie 
anders as dat dit sy uitwerking sal 
hé in die verhouding van man en 
vrou nie. 


Dit strek selfs baie wyer. Soos `n 
gesonde verhouding tot God `n ge- 
sonde gesin meebring, so bring `ʼn 
gesonde gesin `n gesonde gemeenskap, 
kerk en volk mee. `n Versteurde ver- 
houding tot God en `n gevolglik ver- 
steurde gesinslewe, toon gewoonlik 
baie gou sy uitwerking in die gemeen- 
skapslewe, die kerklike- en die volks- 
lewe. 


Die gemeenskap van die gelowiges 
in die huwelik: Dit is om saam te 
leef, saam te bid, saam te glo, saam 
te bely, saam te sing. Dis die lewens- 
gemeenskap van twee mense, in die 
krag van Gods versoenende liefde, me- 
kaar dra en verdra, mekaar se skuld 
vergewe. So word die huwelik `n op- 
drag in trou, selfverloëning en offer. 
'n Worsteling teen die selfsug wat 
ons verteer. 


6. Christus getuies: 


Eintlik behoort dit vanself te spreek 
dat dit alles vir ons in die huwelik 
alleen werklikheid kan word, as ons 
leef as lewende lidmate van die kerk. 
By alles wat dit verder beteken, be- 
teken dit gewis dat ons die Woord 
van God sal hoor. Die Bybel dus nie 
net in die huis getrou sal lees nie, 
maar ook gereeld sal opgaan na die 
erediens om daar deel te hê aan die 
gemeenskap van die gelowiges. Te 
luister na die gepredikte Woord. 
Want, sê Paulus in Romeine 10, die 
geloof is uit die gehoor, en die gehoor 
is deur die Woord van God. 


God het vir ons die huwelik inge- 
stel. In sy Woord gee Hy vir ons die 
reëls vir die huwelik. Nou kan ons nie 


[7] Vervolg op bladsy 19 

VROUERUBRIEK...... 


13. Anna Margaretha Bolwerk, egge- 
note van ds. Petrus van Aken. 


Vanaf die stigting van die Draken- 
stein-gemeente is die gemis aan 'n 
kerkgebou en pastorie gevoel. Nadat 
daar aanvanklik in `n onbewoonde 
huis en in boerewonings kerkdienste 
gehou is, het die gemeente vanaf die 
tyd van ds. Pierre Simond byeenge- 
kom in 'n primitiewe, skuuragtige 





H. M. REX 





kerkgeboutjie, wat opgerig is op 'n 
stuk grond wat in 1694 deur die 
kerkraad van die Kaapse owerheid 
ontvang is. Dié eenvoudige en ondoel- 
matige gebou het tot in 1713 as bede- 
huis diens gedoen. Juis as gevolg van 
die gebrek aan `n kerkgebou, pastorie, 
skoolgebou en kerkhof het ds. Le 
Boucg in 1707 geweier om hom in 
Drakenstein as predikant te vestig. 
Reeds in 1708 het die kerkraad toe- 
stemming van die Here Sewentien 
gevra vir die bou van `n fatsoenlike 
bedehuis — in geval `n kerkgebcu 
nos nie deur die owerheid voorsien 
kon word nie —asook `n netjiese 
woning vir die predikant. Na die des- 
tydse geboutjie waarin eredienste ge- 
hou is, is verwys as ,,een hok of 
schuur van zeer zober aanzien”. Im- 
tussen het die natuurlike uitbreiding 
van die gemeente die Drakensteinse 
kerkgeboutjie te klein laat word en 
het `n nuwe kerkgebou en pastorie 
nog meer noodsaaklik geword. 

In 1713 het die kerkraad bygevolg 
aan die Klassis van Amsterdam ge- 
skrywe dat die gemeente op daardie 
tydstip reeds ses jaar sonder `n vaste 
leraar oor die weg moes kom aange- 
sien die gemeente na die vertrek van 
ds. Beck nog steeds vakant was. Die 
kerkraad het in sy vertoë aan die 
Amsterdamse Klassis sowel as aan die 
Here Sewentien verwys na hul gemis 
aan `n kerkgebou, pastorie en leraar, 
wat tot gevolg gehad het dat daardie 
florerende gemeente van bykans 700 
doop- en belydende lidmate by die 
dag meer bandeloos geword en ontaard 
geraak het. Die kerkraad het voorts 
daarop gewys dat indien die droewige 
toestand toegelaat sou word om ver- 
der voort te duur, die lidmate nader- 
hand tot Hottentotte sou versleg. In sy 
dringende en goed-gemotiveerde ver- 
toë het die kerkraad ook melding 
gemaak van die bouvalligheid van die 
kerkseboutjie. Onder andere is daar 
ook gevra dat die predikant wat na 
die Drakenstein-gemeente uitgestuur 
sou word, Frans moes kon praat, sodat 
die Franssprekende oues van dae deur 
hom in hul moedertaal vertroos en 
bemoedig kon word. 


Hervormde Predikantsvroue 


in Suid-Afrika vanaf 1652 





Die binnekant van die Hervormde Kerkgebou (die sg. Groote Kerk) wat in Januarie 

1704 ingewy is. Tot in 1789, toe die historiese kerkgebou vir die eerste keer ver- 

groot is, kon die wapenborde van vooraanstaande persone, wat binne die kerk- 

gebou begrawe is, gesien word. In hierdie kerkruimte is ds. Petrus van Aken in 

Desember 1724 ook begrawe, in dieselfde kerkgebou waarin hy op 19.8.1714 sy 
eerste preek aan die Kaap gehou het. 


Die dringende vertoë van die Dra- 
kensteinse kerkraad het daartoe gelei 
dat proponent Petrus Arkeleus van 
Aken, `n Amsterdammer wat goed on- 
derleg was in die Franse taal en in 1710 
'n begin gemaak het met sy teologiese 
studie aan die Universiteit van Ut- 
recht, as predikant na die Kaap ge- 
stuur is. In April 1714 het hy en sy 
vrou, Anna Margaretha Bolwerk, na 
hul Kaapse werkkring vertrek. In die 
loop van Augustus het die egpaar in 
Kaapstad aangekom waar ds. Van 
Aken sy eerste preek op 19 Augustus 
1714 gehou het. 


Op daardie tydstip het die Draken- 
stein-gemeente nog nie oor 'n eie, 
doelmatige kerkgebou en pastorie be- 
skik nie en aangesien die verwaarloos- 
de gemeente feitlik van die grond af 
opgebou moes word, het ds. en mev. 
Van Aken die geleentheid gehad om 
die lidmate te aktiveer en hul aktiewe 
samewerking te verkry vir die berei- 
king van `n aantal doelstellings wat 
in die eerste plek verband gehou het 
met die materiële en praktiese be- 
hoeftes van die gemeente op daardie 

stadium, soos die bou van `n pastorie 
en `n waardige kerkgebou. 

Die bou van 'n pastorie aan die 
Paarl onder die toesig en verantwoor- 
delikheid van die Landdros en Heem- 
rade van Stellenbosch het in 1715 `n 
aanvang geneem waarna die bou van 
`n kerkgebou aan die beurt gekom het. 
Alvorens die Politieke Raad sy toe- 
stemming tot die oprigting van `n 
nuwe kerkgebou op Drakenstein kon 
gee, wou hy die ontwerpplanne van 
die kerkgebou, wat deur ds. Van Aken 
en sy kerkvoogde self ontwerp is, 
onder oë neem en goedkeur. Op 30 
Maart 1717 het ds. Van Aken die 
bouplan van die nuwe kerkgebou, 
tesame met die spesifikasies en be- 
raamde boukoste voor die Politieke 
Raad gelê en op dieselfde dag goed- 
keuring daarvoor gekry asook toestem- 
ming om `n aanvang met die bouwerk 
te maak. 

Die heer Evert Walraven Cochius, 
die regeringsingenieur en landmeter, 
het in Junie 1717 `n goed-geleë stuk 
grond van bietjie meer as vyf morge 
grootte opgemeet met die oog op die 


[] Na volgende bladsy 


oprigting van die nuwe kerkgebou. 
Dit is dieselfde stuk grond waarop die 
N.G. kerkgebou van Bo-Paarl vandag 
staan. Aan die noordekant hel dit ge- 
strek tot aan die Drakenstein-pastorie, 
aan die oostekant tot by die Berg- 
rivier, aan die suidekant tot aan die 
eiendom van 'n Franse Hugenoot, 
David Senecal, en weswaarts tot by 
die wapad, die huidige hoofstraat van 
Paarl. Voordat daar met die bou van 
die kerkgebou 'n aanvang gemaak is, 
is die kerkhof uitgelê, waarbinne die 
kerkgebou, met sy twee sygewels na 
noord en suid gefront, te staan Sou 
kom. 


In 1718 het die swaar reëns en 
hewige winde, wat die buitedistrikte 
in daardie jaar geteister het, die be- 
staande kerkgeboutjie van Draken- 
stein inmekaar laat stort. Daarna was 
die gemeente genoodsaak om Sy ere- 
dienste in die ou pastorie te hou en 
is daar besluit om die ou bouvallige 
kerkgeboutjie tot op die grond af te 
breek. 


Die eerste steen van die nuwe kerk- 
gebou is op 6 September 1718 deur 
monsieur Du Toit gelê in geselskap 
van die kerkvoogde en twee heemrade, 
Francois du Toit en Jacob Theron. 
Verder het die oud-ouderlinge Pieter 
de Villiers, Claude Marais en Pieter 
Rosseau, sowel as die oud-diakens Paul 
Roux, Hercules du Pres en Pieter 
Taillefert, aan die steenleggingspleg- 
tigheid deelgeneem. Op 2 Julie 1720 
kon die sierlike, nuwe kerkgebou in- 
gewy word en in baie opsigte kan dit 
as 'n monument vir die deeglike be- 
planning en uitvoering van ds. Petrus 
van Aken beskou word. Vanaf sy aan- 
koms in die Drakenstein-gemeente en 
in die uitvoering van sy pastorale 
pligte op die Kaapse platteland, is hy 
op 'n getroue wyse deur sy eggenote 
bygestaan. 


Die belangrike aktiwiteite van pas- 
torie- en kerkbou, wat oor 'n tydperk 
van bykans ses jaar gestrek het, het 
daartoe bygedra dat die Drakenstein- 
gemeente op materiële en geestelike 
gebied gegroei het. Kort na die aan- 
koms van ds. Van Aken in die Draken- 
stein-gemeente het hy reëlings getref 
dat die nagmaal vierkeer jaarliks be- 
dien sou word, terwyl die predikant 
en sy kerkraadslede tweekeer in `n 
jaar op huisbesoek deur die uitge- 
strekte gemeente sou gaan. Sondae 
Sou die vroeë oggenddiens om half- 
nege in Frans gelei word en om tien- 
uur in Nederlands, terwyl die ver- 
gaderings van die kerkraad gereeld op 
elke eerste Sondag van die maand ge- 
hou sou word. Ds. Van Aken en sy eg- 
genote was vanaf hul vestiging in die 
gemeente met hart en siel in hul 
werk te midde van die pragtige Bo- 
landse natuurskoon. 


Nadat die gesondheid van ds. Van 
Aken in die loop van 1724 begin ag- 
teruitgaan het, is hy op 19 Desember 
van daardie jaar in Kaapstad oorlede 
en daar in die Groote Kerkgebou be- 
grawe. Vir een of ander onbekende rede 
het hy drie maande voor sy dood in 'n 
skriftelike verklaring gesê dat sy kerk- 
raad en gemeente die ,,godvresenste 
en vredelievensie mensschen van de 
wêreldt sijn.” Die verklaring het in 
werklikheid as 'n weerlegging gedien 
vir al die lasterlike bewerings wat 
voorheen deur ds. Le Boucg en ander 
oor die gemeentelede kwytgeraak is. 

Die vier kinders wat uit die huwelik 
van die Van Aken-egpaar gebore is, 
is almal aan die Kaap gebore. Die 
oudsie kind, Thomas Dominicus is op 
99.8.1715 gedoop; Isabella op 28.2.1717; 
Maria Petronella op 23.10.1718, en 
Jacobus Petrus op 26.9.1723. Met die 
afsterwe van ds. Van Aken was sy 





DIE HUWELIK 

die huwelik as instelling van God wil 
gebruik maar ons nie verder hou aan 
die reëls wat God voorgeskryf het vir 
'n gesonde en geordende huwelikslewe 
nie. Is dit snaaks dat mense wat 
nooit meer die Woord van God hoor 
nie, later nie meer weet hoe om hulle 
in die huwelik te gedra nie? 


Jesus het in Johannes 18:35 verder 
gesê: ,,Hieraan sal almal weet dat 
julle my dissipels is, as julle liefde 
onder mekaar het.” Die mense, die 
wêreld gaan na ons huwelik kyk. 
Hulle gaan daaruit gevolgtrekkings 
maak. Aan ons huwelik gaan hulle 
sien of ons dissipels van Jesus is en 
of ons God en sy Woord verag. Die 
huwelik is een van die dinge waar- 
van die Bybel sê dat dit in die hemel 
nie meer sal bestaan nie. Mag ons 
huwelik dan nie verbygegaan het 
sonder dat ons God daardeur verheer- 
lik het nie! Dit is ook een van die 
dinge waardeur God die mens van die 
dier onderskei het. God wil ons nie 
soos die diere laat leef nie — God wil 
ons van verwildering en verdierliking 
Spaar. Daarom het Hy vir ons die 
huwelik ingestel. 

Die huwelik gee ons dus die ge- 
leentheid om voor die wêreld van 
Christus te getuig. Om lewende ge- 
tuies van Christus te wees. As ons nie 
gereeld hoor van die liefde van Chris- 
tus vir ons nie ,as ons nie gereeld 
daaraan herinner en daarvan verseker 
word deur Woord en Sakrament nie, 
kan ons ook nie mekaar so liefhê nie. 

Dit beteken ook dat ons as man en 
vrou mekaar altyd sal ontmoet as twee 
mense wie se sonde en skuld deur 


kinders dus nog almal onder tien 
jaar oud en die jongste kind bietjie 
meer as 'n jaar oud. Hoedat mev. Van 
Aken die mas opgekom het met die 
vier klein kinders onder haar sorg, is 
nie bekend nie, en ook nie wat die 
lotgevalle van die Van Akens na 1724 
was nie. Prof. Engelbrecht is van 
mening dat ds. Van Aken en sy vrou 
vyf kinders gehad het en dat daar 
in die Republiek van Suid-Afrika net 
afstammelinge in die vroulike lyn is. 
Interessantheidshalwe kan nog ge- 
noem word dat mev. Anna Margaretha 
van Aken, gebore Bolwerk, aange- 
troude familie van die Kaapse goe- 
werneur Maurits Pasdgues de Chavon- 
nes was. De Chavonnes en verskeie 
van sy familielede het hulle aan die 
Kaap gevestig. Hy was afkomstig uit 
'n ou Hugenote-geslag en lede van sy 
familie was getuies by die doop van 
die Van Aken-kinders. 





Jesus Christus vergewe is. As dit ge- 
beur, as ons voortdurend deur Woord 
en Sakrament herinner en verseker 
word van die vergewing van ons sonde 
en skuld, dan sal ons nie, dan mag 
ons nie mekaar se foute en oorlre- 
dinge onthou, dit gedurig vir mekaar 
voor die kop gooi nie. 





'N NUWE MELODIE 
VAN PS. 119 


Op die oomblik is die welbekende 
Nederlandse orrelis FEIKE ASMA 
hier vir `n tweede konserttoer. Ter 
geleentheid van sy eerste besoek aan 
die Republiek verlede jaar het dr. 
GUURT VAN DER TAS, onder meer 
bekend as die komponis van die SA. 
Sportmars ,Op jul plekke”, wat by die 
SAUK. as kenwysie van die rubriek 
,Glanspunte uit die Sportnuus” dien, 
'n verwerking van die melodie van 
Psalm 119 aan mnr. Asma opgedra en 
oorhandig. Hierdie geskiedkundige 
komposisie is tydens dié konserttoer 
herhaalde kere in die program opge- 
neem, na aanleiding waarvan daar 
baie navrae gedoen is. Onlangs het 
ook die SAUK. dié stuk tydens 'n 
uitsending op 'n Sondagmiddag weer 
ten gehore gebring. 


Ten behoewe van die orrelminnaars 
kan tans berig word dat die verwer- 
king van Psalm 119 in druk verskyn 
het. Die musiekstuk kan bestel word 
by Psalm, Posbus 495, Pinetown (Na- 
tal); die prys bedra R1,50. 

JEUGRUBRIEK...... 


Salig - Rein van Hart 


BYBELSTUDIE — MATT. 5:8 


Salig is die wat rein van hart is, 
want hulle sal God sien.” 


Belangrike vrae in verband met 
hierdie saligspreking, is: Wat word 
hier met ,,rein van hart” bedoel? He 
word 'n mens rein van hart en wat 
beteken dit vir `n mens om God te 
sien? 





DS. J. J. ENGELBRECHT 





Reinheid van hart veronderstel min- 
stens dat `n mens volkome vertrou op 
God wat die hart vernuwe, en nie op 
jou self of op enige skepsel nie. Rein- 
heid van hart impliseer dat 'n mens 
in jou lewe geen ruimte laat vir iets 
of iemand waarmee God nie tevrede 
is nie. Reinheid van hart omvat vol- 
gens die Bybel `n groot aantal sake: 
Dit het betrekking op sedelike rein- 
heid (Vgl. Matt. 5:28), opregtheid by 
die uitdeling (Rom. 12:8), suiwerheid 
'n die houding teenoor stoflike besit- 
tings (Matt. 6:22vv.), die waarheid en 
eenvoud in wat gesê word (Matt. 5:87; 
Ef. 4:29). 

Reeds in die Ou Testament word 
derglike gedagtes gevind (Vgl. Ps. 
24:4: 51124 7a). 

Die hart word in hierdie verband 
gesien as die sentrum van die hele 
mens; die sentrum waarvandaan al 
die mens se doen en late bepaal word. 


As die hart rein is, is die lewe rein, 
is die mens in die regte verhouding 
tot God. 

Hierdie innerlike reinheid staan in 
skrille kontras teenoor die uiterlike 
reinheid wat deur die Fariseërs en 
hulle geesgenote oorbeklemtoon is 
(Matt. 28:25-28). 

Ontstellend is dat Jesus elders sê 
dat die mens se hart boos is. Die 
mens se binneste is vuil en van daar 
uit kom vuil en besoedelende dinge 
soos slegte gedagtes, moord, enso- 
voorts, te voorskyn! Dit is nie so dat 
die mens `n skoon hart het wat maar 
net vuil word weens omgewingsfak- 
tore nie (Vgl. Matt. 15:19; Mark. 7:15). 

Reinheid van hart is nie iets wat 
deur water en seep en uiterlike sere- 
monies bewerkstellig kan word nie 
(Vgl. Mark. 7). 

Reeds Ou Testamentiese figure soos 
die digter van Ps. 51 en die profeet 
Jesaja, het verstaan dat `n rein hart 
iets is wat `n mens net kan kry as 
God dit aan jou skenk (Jes. 6:5VV.; 
Ps. 51:4, 12). 'n Rein hart is iets 
wat deur God geskep word. Alleen 
wanneer G6d dit aan `n mens skenk, 
word hy verlos van die onsuiwerheid 
en dubbelhartigheid van die lewe, om 
uit die waarheid te lewe (Vgl. Joh. 
3:21: 18:37; vel. ook Hand. 15:9 in 
verband met die reiniging van die 
harte deur die geloof). 

In die Ou Testament kom 'n mens 
die gedagte teë dat God sy gesig vir 


die mens verberg in diepe afkeer van 
hulle sonde. Vir die mense is dit dan 
'n tyd van intense swaarkry. Wanneer 
God weer vir hulle kyk, sy aangesig 
oor hulle verhef, is dit vir die ge- 
lowiges rede tot groot blydskap, dit 
gaan weer goed met hulle! (Vgl. Job 
12:24: Ps 1a: Ps 27:9: Num 6:26)! 

Meermale blyk ook die opvatting 
dat `n gewone (sondige) mens God 
nie kan sien en bly lewe nie. So sê 
Man@6ag vir sy vrou: ,Ons sal sekerlik 
sterwe, omdat ons God gesien het” 
(Vgl. Rigt. 18:22; Jes. 6:5; Ex. 88:20). 

Wanneer die Nuwe Testament leer 
dat die mense wat deur Jesus Chris- 
tus verlos is (en dus rein harte ont- 
vang), God sal sien, word dit as 'n 
buitengewoon groot voorreg beskou: 
Hulle sal die wêreldregter in die oë 
kan kyk en nie beskaamd en angsval- 
lig van Hom af moet wegvlug nie (1 
Joh. 2:28; Matt. 25:31vv). Dit gaan 
nie om `n mistieke ,,sien” van (God 
reeds aan die duskant van die graf 
nie. Dit gaan om iets toekomstigs. Dit 
gaan om die blye aanskoue van God 
in die komende wêreld, wanneer die 
wêreld en sy begeerlikheid tot die ver- 
lede sal behoort (Vgl. Openb. 22:4; 
1 Jon 8:2: 1KOEG:12; Jon: 
Hulle wat rein van hart is sal God 
sien, hulle sal soos die eerste mense- 
paar in die Paradys, in onversteurde 
harmonie met God leef. 


(Word vervolg) 





DIE JEUG GESELS 


Dit wil vir my lyk asof ons tog 'n 
gesprek aan die gang kan kry. Dit is 
goed. Dit is wat ons graag wil hê. So 
kan die ampsdraer van die kerk in die 
eerste plek en die Raad vir die Bely- 
dende Jeug die soekende stem van die 
jongmens verneem. Maar die stem 
wat van die jeug uitgaan — altans van 
die jeug van die kerk — wil seker 
ook `n bydrae maak tot die besinning 
oor die vrae wat gestel is. Dit wil help 
om die antwoorde op die vrae te 
formuleer. Dit is ook goed so. Mens 
moet net nie begin dink jy het al die 
wysheid in pag nie. Of dat die op- 
lossing wat jy aanbied die absoluut 
korrekte is en dus vanselfsprekend 
algemeen aanvaar sal word nie. Jong- 
mense is geneig om so te dink. Ons 
het as studente maklik alle lands- en 


wêreldprobleme opgelos in `n koshuis- 
sessie na koffietyd (so 9 nm.) tot 
middernag. En sommer so in die ver- 
bygaan het ons nog die kerk ook op 
sy voete gekry! `n Mens moet maar 
oppas vir so `n houding in 'n verant- 
woordelike gesprek. 


By die rubriek in Meimaand het `n 
brief verskyn van Piet van Waveren 
— van Naboomspruit. (Ek wil graag 
glo dat dit sommer 'n onverantwoor- 
delike glipsie was toe die vriend ver- 
wys het na die kamp te Naboomspruit 
as 'n poging om ,van ons N.H.J.V. dié 
Jeusvereniging van ons land te maak.” 
Dit is mos darem regtig nie die doel 
met die jeugarbeid van die kerk nie.) 


Nou wil ek na aanleiding van die 
brief die volgende stel: 

1. Ons is bly dat daar mense is wat 
van julle laat hoor. 


9. Dit sal egter nie baat dat ons 
bly vassteek by die struktuur van die 
Raad vir die Belydende Jeug nie. Dit 
is heeltemal korrek — Soos in Piet 
se brief gestel — dat die Raad `n 
opdraguitvoerende liggaam is. Dit wil 
sê sy opdrag is omlyn in die bepalings 
van die kerk. As ons dit wil wysig kan 
dit alleen geskied deur middel van `n 
beskrywingspunt na 'n Algemene 
Kerkvergadering. 

3. Hierdie Raad kan nie die jeug- 
werk van die kerk doen nie. Sy taak 
is veral om die veld te ondersoek en 
voorligting en leiding te gee. Aan wie? 
Aan kerkrade? Ja, die werk ook aan 


] Na volgende bladsy 


GEE JULLE VIR HULLE OM IE EET 


SONDAG 5 AUGUSTUS 1973. 


DANIEL SE VRIENDE IN DIE 
VUUROOND 
Daniël 3. 

Die koning van Babel, Nebukad- 
nesar, het 'n baie groot beeld gemaak. 
Hy roep toe al die mense bymekaar 
en sê vir hulle: ,,Julle moet hierdie 
beeld aanbid. Wanneer daar musiek 
gespeel word moet almal op hulle 
knieë meerval en die beeld aanbid. 
En die een wat dit nie doen nie word 
binne-in 'n vuurwarm oond gegooi.” 

Daniël se drie vriende was ook 
daar. Almal wag in 'n doodse stilte 
dat die musiek moet begin. Toe begin 
die fluit te blaas, die orrel speel — 
sommer baie instrumente begin speel. 
En kyk hoe val al die mense op hulle 
knieë! Nee, nie almal nie. Die drie 
vriende van Daniël staan nog regop. 
Hulle wil nie dié beeld aanbid nie. 
Hulle glo net in die Here. Hulle sal 
die Here aanbid maar niks anders nie. 

,O so!” sê die koning. ,,Doen julle 
dit met opset? Wil julle nie na my 
luister nie? Hoekom aanbid julle nie 
my beeld nie? Ek sal julle nog 'n 
kans gee. Ek sal weer sê hulle moet 
op die musiekinstrumente speel. As 
julle dan neerval en die beeld aanbid 
dan sal ek julle nie straf nie. Weier 
julle om neer te val, gooi ek julle 
in die brandende vuur-oond. Daar is 
nie `n ander god wat julle uit my hand 
sal verlos nie.” 

,Nee” sê hulle vir die koning. 
,Ons God sal ons uit die vuuroond 
én uit u hand verlos. Ons sal nie voor 
die beeld neerval en dit aanbid nie”. 

Toe was die koning sommer baie 
kwaad. Sulke astrante mense moet 
swaar gestraf word. ,Maak die oond 
sewemaal warmer!” skree hy. ,,Bind 
hulle hande en voete vas”, sê hy vir 
sy sterk manne. Hulle het hulle klere 
aangehou. 

Die mense het hulle asems opgehou. 


vir die Kategese 


'n Mens kon nie eers naby die oond 
kom nie — sê warm was dit. Almal se 
0ë is op die oond gerig. Toe gooi hulle 
die drie vriende in. Alles is verby. 
Niemand kan in daardie oond lewe 
nie. Jy is sommer dadelik tot as ver- 
brand. Ja, en dié sterk manne wat 
hulle gaan ingooi het, is sommer voor 
die bek van die oond verbrand. Hoe 
kan iemand dan in die oond bly lewe! 

Die koning se oë rek groot. Hy is 
spierwit van skrik. Wat sien hy dan? 
Daar is vier manne in die oond. Het 
hulle dan nie net drie ingegooi nie? 
Ja, net drie”, sê hulle vir hom. Nou 
is daar vier wat in die oond rondloop. 
Hulle hande en voete is los. Hulle 
klere is nie eers geskroei nie! Die 
vierde lyk sê anders! Hy lyk soos die 
Seun van 'n god! 

Koning Nebukadnesar roep hulle 
toe om uit te kom. En luister met 
mooi hoe noem hy die drie vriende: 
,Knegte van die allerhoogste God”. 
Hulle kom toe uit. Die goewerneurs 
en al die vername manne kom toe eers 
mooi na hulle kyk. Ja waarlik, hulle 
klere het nie eers geskroei nie. 'n 
Mens ruik nie eers rook aan hulle nie. 

Toe gee die koning weer `n bevel. 
Nie om weer die beeld te aanbid nie. 
Nee, maar elkeen wat oneerbiedig sal 
spreek van die drie vriende se god, 
sal stukkend gekap word en sy huis 
sal verwoes word. Daar is nie nog sê 
'n god wat `n mens sê kan verlos nie. 

As ons die Here liefhet en Hom 
gehoorsaam, dan is hy altyd naby ons. 
Dan sal die vuur ons nie eers brand 
nie. 


J. H. Naudé. 
SONDAG 12 AUGUSTUS 1973. 
BELSASAR. 
Daniël 5. 


In die paleis van koning Belsasar, 
in die groot en sterk stad Babel, is 
hulle besig om fees te vier. Dit is 'n 


baie groot fees ook. Die koning het 
sommer duisend van sy groot belang- 
rike manne genooi om die nag te kom 
na die fees. Al die koning se baie 
vroue is ook daar. 

Die saal in die paleis is pragtig ver- 
sier en die groot klomp mense wat 
daar saamgekom het is baie plesierig. 
Hulle eet en drink, hulle dans en 
maak pret. Hulle is oor niks bekom- 
merd nie, hulle geniet net van alles 
wat daar is. 


Toe die koning al dronk was van 
die wyn, het hy nog onverskilliger 
geword. Nee, nou is al die dinge wat 
hulle kan geniet nie meer genoeg nie. 
Nou moet al die goue en silwer bekers 
wat sy vader, Nebukadnesar, uit die 
tempel in Jerusalem geroof het, ge- 
bring word. Om uit hierdie heilige 
bekers, van die God van Israel te 
drink, sal die fees nog wonderliker 
maak. 


Nadat die bekers gehaal is, drink 
hulle daaruit terwyl hulle hul afgode 
wat van goud en silwer, koper, yster, 
hout en klip gemaak is, prys. Eintlik 
wil hulle hierdeur wys dat hulle af- 
gode groter en sterker is as die Here 
van Israel. 


Maar op dieselfde oomblik sien 
hulle skielik `n mens se hand wat teen 
die muur skryf. Die koning en al die 
gaste het baie groot geskrik en was 
baie bang. So groot het die koning 
geskrik dat sy hele liggaam begin 
bewe. In een oomblik is al die fees- 
viering op `n end. Benoud roep die 
koning dat hulle die waarsêers dadelik 
moet laat kom. Die hand kan hulle 
sien en ook die letters wat teen die 
witgekalkte muur geskryf word, maar 
nie een van hulle kan dit lees of 
verstaan nie. Daarom moet die waar- 
sêers en towenaars kom, om dit te 
lees. 





Blaai om 














DIÉ JEUG GESELS 


[7] Vervolg van vorige bladsy 


die jeug van die kerk is en bly in die 
eerste plek die werk van die plaaslike 
kerkraad (ook nie slegs van die soge- 
naamde jeugouderling nie). Daarom: 
Die Raad en die organiseerder wil 
baie graag nou voeling hê met ons 
jongmense, maar dit is baie beslis nie 
hulle taak om in elke gemeente te 


sorg vir die N.H.J.V. nie. Dit behoort 
ook baie duidelik te wees dat hulle 
in elk geval niks kan of wil doen 
sonder die medewete en samewerking 
van 'n kerkraad nie. 

4. Wat ons beoog met hierdie ge- 
sprek is om vas te stel of die kerk 
met die wesenlike boodskap wat hy 
wil uitdra, nog by die jongmens uit- 
kom. Aan die inhoud van die bood- 
skap word nie getwyfel nie. Maar `n 
mens moet ook die geadresseerde ken. 
Wie hy is? Hoe lyk hy? Wat hy aan- 


trek en met homself in sy vrye tyd 
aanvang? Veral: wat is sy lewensvrae 
en probleme? 

Bereik die kerk met 'n geykte taal 
en beeldspraak nog sy doel met die 
jongmens? 

Kom ons neem van volgende maand 
'n paar basiese begrippe onder oën- 
skou. 


Laat maar gerus van julle hoor! 


Ds. P. A. Geyser, Posbus 91, 
Delareyville. 

GEE JULLE VIR 
HULLE OM TE EET 


[7] Vervolg van vorige bladsy 


Die koning besluit ook dadelik dat 
die een wat dit kan lees, `n purper 
kleed omgehang sal word, met 'n goue 
ketting om sy nek en net die koning 
en nog een sal groter as hy in die 
hele land wees. 

Maar al die beloftes help niks. Die 
waarsêers en slim manne het gekom, 
maar nie eers een kan die woorde 
lees of verstaan nie. Die koning word 
nou nog moedeloos ook. Is daar dan 
niemand wat kan help nie. 

Skielik gaan die deur oop en daar 
kom 'n vrou in. Dis koning Belsasar 
se moeder. Sy weet van 'n man — 
Daniël. Hy het in die dae van die 
koning se vader, Nebukadnesar, altyd 
drome uitgelê, en raaisels opgelos — 
daarom het hy hom ook aangestel as 
die leier van al die waarsêers en 
slimste manne. Daniël leef nog — 
laat Daniël nou geroep word” — 
hy sal kan vertel wat daar geskryf 
staan. 

Dadelik word Daniël geroep. Hy 
was al oud — grys, maar nog altyd 
net so gehoorsaam aan die Here. Al 
het sy liggaam al oud geword, sy 
geloof en sy liefde vir die Here, was 
nog net so jonk en sterk. Geduldig 
luister hy na die koning se woorde en 
sy beloftes. Sonder om vir die koning 
bang te wees, sê hy die koning kan 
maar Sy mooi presente vir iemand 
anders gee. Tog sal hy vir die koning 
sê wat die woorde beteken teen die 
muur, maar hy wil hom eers iets 
anders vertel. 

,U weet, o koning, dat u vader `n 
groot koning was, wat baie sterk was. 
Al1 die ander konings en die mense 
van ander lande was vir hom bang en 
het hom geprys. Toe het u vader te 
veel van homself begin dink. Hy het 
gemeen dat hy die grootste en sterkste 
in die hele wêreld was. Hy het selfs 
gedink hy is sterker as die Here.” 


Maar die Here het hom toe van sy 
troon afgestoot, sodat hy nie meer 
koning was nie. Hy het buite in die 
veld gebly en gras geëet soos die 
diere. In die nag as hy in die veld 
slaap het hy nat geword van die dou. 
So het die Here hom gestraf totdat 
hy erken het dat die Here mag het 
ook oor die grootste koning en sterker 
as die koning is. Maar u, sy seun, het 
weer dieselfde gedoen, hoewel u dit 
alles geweet het. Vannag nog het u 
die afgode vereer en geprys, maar die 
Here wat u selfs die asem gee en wat 
jou hele lewe ken, het jy nie geëer 
en geprys nie. Daarom het die Here 
die gestuur om vir jou hierdie woorde 
te skryf: Mené, mené tekel ufarsin.” 


Dit is die betekenis: Mené — God 
het u koningskap getel en daar `n 
end aan gemaak; tekel — u is op die 
weegskaal geweeg en te lig bevind; 
peres — u koninkryk is verdeel en 
aan die Meders en Perse gegee.” 


Hierdie harde woorde lê Daniël uit 
vir die koning. Hoewel die koning 
heeltemal lam was, toe hy dit hoor, 
het hy nogtans Daniël die derde ko- 
ning in die land gemaak. Maar dit 
was reeds te laat, want in daardie 
selfde nag het die vyand vir koning 
Belsasar doodgemaak. 


Die Here laat nie met Hom Spot 
deur mense nie. Hy laat nie toe dat 
mense meer van hulleself of van hulle 
afgode dink, as van Hom nie. As die 
Here met die mens praat, dan is elke 
woord daarvan waar — Hy doen ook 
soos Hy gesê het. 

M. S. Grobler. 








SONDAG 19 AUGUSTUS 1973 
DANIEL IN DIE LEEUKUIL. 
Daniël 6. 


Daniël] was nog in Babel. Darius was 
toe koning. Hy het Daniël as een van 
sy ministers aangestel. Daniël was 
baie slim. Die Here het vir hom wys- 
heid gegee. Koning Darius wou hom 
toe oor die hele land aanstel. Hy sou 
dan seker 'n onderkoning wees. Die 
ander ministers was nie daaroor ge- 
lukkig nie. Daniël kan nie oor hulle 
regeer nie. Hulle sal `n plan maak om 
Daniël dood te maak. Maar die ko- 
ning was baie lief vir Daniël. Hulle 
sal hom nie sommer kan doodmaak 
nie, dan word hulle ook doodgemaak. 
Hulle sal hom baie goed dophou en 
as hy iets verkeerd doen, sal hulle 
dadelik vir die koning sê. Hy sal dan 
nie meer so baie van hom hou nie. Dit 
het niks gehelp nie. Alles wat hy 
doen, was reg en goed. 


Toe kry hulle `n ander plan. Hulle 
het mos gesien hoe hy drie keer — in 
die more, die middag en die aand tot 
God gebid het. Dan het hy in sy kamer 
voor die oop venster gekniel. Dié 
venster was jin die rigting van Jerusa- 
lem. Dit is mos die plek waar hy groot 
geword het. Die Babiloniërs het Je- 
rusalem verwoes; die tempel van die 
Here is ook afgebreek. Die klompie 
mense wat nog daar is, kry baie 
swaar. Hy het vir hulle gebid en ook 
altyd gevra die Here moet hulle tog 
help om weer na hulle land toe terug 
te gaan. 


En met wat se lelike plan gaan 
hulle toe na die koning toe? Hoor net 
wat sê hulle: ,,O koning, ons wens u 
lewe vir altyd. U is 'n goeie koning. 
Ons wil hê al die mense moet vir 
dertig dae lank alles wat hulle nodig 
het, vir u kom vra. Hulle mag dit ook 
nie van God vra nie, — net van u.” 

Hoe gelukkig voel die koning hier- 
oor? Hy het nie gedink hulle dink sê 
baie van hom nie! Maar as al die 
mense dit nie doen nie: ,,Die een wat 
ongehoorsaam is, moet swaar gestraf 
word.” Hy moet in die diep kuil waar 
die leeus is ,gegooi word, dan kan die 
leeus hulle opvreet. 


Die boodskappers gaan toe deur die 
land. Vir al die mense word gesê om 
vir `n maand lank nie te bid of van 
iemand iets te vra nie. Hulle mag net 
van die koning iets vra. Daniël het dit 
ook gehoor. Sal hy nou vir so 'n lang 
tyd moet ophou om tot God te bid? 
Daarvoor sien hy nie kans nie. Hy het 
die Here lief. Die Here gee nog altyd 
vir hom wysheid om sy werk goed te 
doen en die konings se drome uit te 
lê. Hy sal maar nog aan die Here ge- 
hoorsaam bly. 


Hy staan weer op sy knieë voor die 
oop venster. Die mense kan maar sien 
hy bid. Hy is nie skaam nie. Hy is 
ook nie bang nie. Hulle is toe ook 
gou by en sien hoe Daniël bid. Nou 
gou vir die koning gaan vertel. 


Hulle staan voor die troon. ,O ko- 
ning het u nie gesê dat vir dertig dae 
lank niemand tot God mag bid nie?” 
Ja”, sê die koning, ,,ek het dit gesê”. 
,En as iemand ongehoorsaam is, moet 
hy in die leeukuil gegooi word?” ,,Ja”, 
sê die koning. ,Ons het iemand gekry 
wat ongehoorsaam is. Daniël het hom 
aan u woord nie gesteur nie. Hy bid 
nog driemaal op `n dag. Hy moet nou 
in die leeukuil gegooi word.” 


Toe skrik die koning. Hierdie slegte 
mense het hom om die bos gelei. 
Hulle het hom kastig geëer, maar nou 
sien hy hoekom hulle hom gevra het 
om sê `n verbod te skrywe. Dit is net 
om sy troue goeie dienskneg Daniël 
uit die weg te ruim. Daniël sal nou 
ongelukkig maar in die leeukuil ge- 
gooi moet word. Wat `n koning gesê 
het. moes hy ook doen. Hy was hart- 
seer. Hy kon Daniël nie help nie. As 
die Here hom tog maar wil help. 


Daardie aand bring hulle Daniël na 
die leeukuil toe. Die hongerige leeus 
kyk op. Dit is tyd vir hulle om kos 
te kry. Daar kom hulle kos. Almal 
storm onder Daniël in om `n deel van 
die kos te kry. Hulle wil hap, maar 
hulle kan nie. Hulle bekke is toe. 
Hulle kry nie hulle bekke oop nie. 
Hulle is tog sê honger, maar hulle 
kan nie eet nie. 


Die koning kon dié aand nie eet nie. 
Hy kon ook nie slaap nie. Hy was te 
hartseer oor Daniël. Die volgende 
more is hy vroeg op. Hy gaan kyk of 
God nie vir aDniël gespaar het nie. 
Toe hy nog aankom, roep hy: ,Daniël, 


(] Na volgende bladsy 





Daniël, het die Here vir wie jy sê 
lief is, jou lewe gespaar?” Hy is by 
die kuil. Hoor hy 'n stem? Ja waarlik, 
hy hoor Daniël se stem nog. Die Here 
het 'n engel gestuur en die leeus se 
bekke is toegesluit.” 

Haal hom gou uit!” beveel die 
koning. 'n Dik tou sak in die kuil af. 
Daniël word opgetrek. Die koning is 
tog sê bly. 

,Waar is daardie slegte manne? vra 
die koning. ,Bring hulle hier en gooi 
hulle in die leeukuil.” Daar was nie 'n 
engel om vir hulle te sorg nie. Hulle 
is almal dadelik opgevreet. 

Die koning stuur toe weer bood- 
skappers deur die land om vir almal 
te sê om die God van Daniël te dien. 


As ons in die Here glo en Hom lief- 
het en Hom gehoorsaam, is ons altyd 
veilig en ook altyd gelukkig. 

J. H. Naudé. 


SONDAG 26 AUGUSTUS 1973 
ESTER. 


Ester 1-5. 
Hoofstuk 1: 

Koning Ahasvêros, die koning van 
die Meders en Perse, was nie net ko- 
ning oor sy eie land nie, maar van 
baie lande. Hy was daarom 'n baie 
ryk man en sy woord was wet vir al 
die volke van al die lande. 


Daarom het hy ook in `n groot en 
pragtige paleis gewoon, waar alles 
net so mooi en duur was, SO0s in geen 
ander land nie. 


Hierdie koning het `n groot fees 
gehou. In die pragtige groot tuin van 
sy paleis het hy die mense wat hy 
genooi het vir sewe dae lank laat 
geniet — net die beste en lekkerste 
van kos en wyn wat daar was. Die 
koning wou ook spog met sy rykdom 
en tuin, met sy goue en silwer bakke 
en marmer pilare. Uit goue bekers 
het hulle die lekker wyn gedrink. 


Op die sewende dag was die hart 
van die koning baie vrolik van al die 
baie wyn. Om nog meer te spog voor 
al die mense, het hy toe gestuur om 
die mooiste van sy vroue te laat kom. 
Sy moes, met haar mooiste klere aan 
en met haar kroon op, na die fees 
kom, sodat hulle kon sien hoe mooi 
Sy vrou is. Haar naam was Vasti. 


Vasti was egter self besig met `n 
fees vir die vroue en wou nie kom 
toe die koning haar laat roep nie. 
Hieroor was die koning baie kwaad. 
Sy raadsmanne was net so kwaad, 
want hulle het dadelik vir die koning 
die raad gegee dat Vasti nie meer 
koningin moet wees nie. Dit het die 
koning dadelik gedoen, want al die 
ander mans het gevoel sy moet gestraf 
word, anders word hulle vrouens ook 
ongehoorsaam. 


Hoofstuk 2: 

Maar toe koning Ahasvéros na 'n 
paar dae nie meer kwaad was nie, 
was hy baie hartseer en het hy na 
Vasli verlang. Toe sê die jongmanne 
vir hom, hulle moet die land laat 
deursoek vir al die mooiste jong- 
meisies, sodat Ahasvéros vir hom `n 
koningin uit hulle kan kies. Ook na 
hierdie raad het die koning geluister. 

Daar naby die koning se paleis het 
'n Jood gewoon. Sy naam was Morde- 
gai. Hy en sy vrou het 'n jongmeisie 
gehad wat baie mooi was. Haar naam 
was Ester. Maar sy was nie hulle eie 
kind nie. Sy was die dogter van Morde- 
gai se oom, maar haar vader en moe- 
der is dood toe sy nog baie klein was. 
Mordegai en sy vrou het haar toe 
aangeneem en grootgemaak en hulle 
was baie lief vir haar. 

Toe die manne van die koning haar 
sien, het hulle haar ook saamgeneem 
na die koning se paleis. Maar Morde- 
gai het vir haar gesê dat sy nie moet 
sê dat sy `n Joodse meisie is nie, en 
ook nie dat sy sy niggie is nie. Dit 
het hy gesê omdat die Meders en 
Perse die Jode gehaat het. 

Al1 die mooi jongmeisies is na die 
koning gebring. Ester het hy dadelik 
liefgekry en haar koningin gemaak in 
die plek van Vasti. So bly was die 
koning oor die nuwe koningin dat hy 
weer laat fees vier het, almal het `n 
dag vakansie gekry en hy het nog pre- 
sente ook uitgedeel. 

Hoewel Mordegai nou nooit meer 
met Ester mag gepraat het nie, het 
hy nog altyd boodskappe aan haar ge- 
stuur en boodskappe van haar gekry. 
So het hy een keer vir haar laat weet 
van twee manne wat die koning wou 
doodmaak. Die koning het hulle laat 
soek en toe laat ophang. 


Hoofstuk 3: 


Daar was 'n ander man wat die 
koning se vriend was en van wie hy 
baie gehou het. Dit was Haman. Hy 
was elke dag by die koning om hom 
raad te gee en te help. Maar hy was 
`n slegte man, wat wou hê almal moet 
voor hom buig asof hy self die koning 
was. 


Mordegai wou dit nie doen nie. Hy 
het geweet 'n mens buig net voor die 
Here en nie voor `n mens nie, al kon 
Haman hom daarvoor laat straf. Hier- 
oor was Haman baie kwaad. Hy het 
'n plan begin maak hoe hy vir Morde- 
gai gaan straf — wie is Mordegai dat 
hy nie wil buig nie. 

Toe hy uitvind dat Mordegai 'n Jood 
is, was hy nog meer kwaad. So kwaad 
dat hy nie hom alleen wou straf nie, 
maar sommer al die Jode. Hy sou 
'n plan kry om hulle almal dood te 
maak. Daarom vertel hy toe aan die 
koning dat die Jode hulle eie wette 


het, en nie die koning se wette ge- 
hoorsaam nie. Die koning moet hulle 
straf. 

Ahasvéros het dit goed gevind. Ha- 
man kan maar aangaan met sy plan 
en met die Jode maak soos hy wil. 

Haman het toe aan al die leiers 
geskryf, in die naam van die koning 
dat al die Jode doodgemaak moet 
word. Op een dag, die dertiende dag 
van die twaalfde maand, moet hulle, 
oud en jonk, groot en klein, dood- 
maak. Al die Jode se goed kan hulle 
vir hulleself vat. 

Hoe hartseer was die Jode nie toe 
hulle dit hoor nie. Hulle het gehuil 
en gekla, maar Haman was bly. Hy 
Sou die volk van Mordegai `n les leer. 
Daarom kan hy lekker sit en wyn 
drink saam met die koning. 


Hoofstuk 4: 


Mordegai se hart is baie seer. Hy 
weet dat `n wet van koning Ahasveros 
sekerlik sal gebeur. Die dag waarop 
die Jode doodgemaak moet word, is 
al gemerk. Hy het sy klere geskeur 
en as op sy kop gegooi, so hartseer is 
hy. 

Maar sy niggie, Ester, het van sy 
groot hartseer gehoor en 'n boodskap- 
per na hom gestuur. Die man moes 
gaan uitvind waarom Mordegai dan 
So hartseer is. Mordegai was baie 
bly oor die man wat na hom toe 
gekom het. Hy vertel hom alles wat 
Haman se plan was met die Jode. Hy 
vertel hom ook dat die koning gesê 
het Haman kan maar sy plan uitvoer. 
Nou vra Mordegai dat Ester tog by 
die koning moet gaan mooi praat dat 
hulle nie doodgemaak word nie. 

Daar was `n wet dat niemand na die 
koning mag gaan, as hy hom nie laat 
roep het nie. As iemand ingaan in die 
saal waar die koning op sy troon sit, 
sonder dat hy geroep is, kan die ko- 
ning hom laat doodmaak. Maar as hy 
ingaan en die koning steek sy goue 
septer na hom uit, kan hy inkom en 
lewe. 

Hiervoor was Ester bang. Ook sy 
mag nie ingaan as sy nie geroep is 
nie. Maar Mordegai het vir haar laat 
weet dat sy ook sou sterf saam met 
die Jode, want sy is een van hulle. 

Ester was `n dapper vrou. Sy het 
vir Mordegai laat weet dat al die Jode 
in die stad bymekaar moet kom en 
drie dae vas. Sy en haar diensmeisies 
sou ook vas. Dit het Mordegai en die 
Jode en Ester toe gedoen. 

Hoofstuk 5: 

Op die derde dag het sy haar klaar- 
gemaak. Sy het gegaan ter wille van 
haar mense. Sy was tevrede om dood 
gemaak te word vir haar eie mense 
en het gesê: ,,Kom ek om, dan kom 
ek om.” Sy het haar koninklike klere 
aangetrek en voor die saal van die 
koning gaan staan. Net toe die koning 

SONDAG 5 AUGUSTUS 1973 


DANIËL SE VRIENDE IN DIÉ 
VUUROOND 


Daniël 3. 


Koning Nebukadnesar het van `n 
groot beeld gedroom (Daniël 2). Hier- 
die beeld se kop was goud, sy bors 
van silwer, sy buik van koper, enso- 
voorts. Toe Daniël die droom van die 
beeld verklaar het, het hy dit vir 
koning Nebukadnesar genoem dat die 
goue kop die ryk van Nebukadnesar 
self voorstel. Toe Daniël die droom 
en sy uitlegging aan Nebukadnesar 
vertel het, was Nebukadnesar verstom. 
Hoe kan iemand vir jou vertel wat 
jy droom? Nee, sê Daniël toe, dis nie 
hy nie, maar God self wat die droom 
aan hom bekend gemaak het. Nou 
hoor Nebukadnesar, die heiden, vir 
die eerste keer van die (God van 
Daniël, die lewende God. So beindruk 
was die koning dat hy sommer daar 
en dan besluit dat die God van Daniël 
'n wonderlike God is. Iemand wat be- 
slis vereer en geëer moet word. Maar 
werklik godsdienstig is Nebukadnesar 
nog glad nie. 


Hoe meer hy oor die beeld nadink, 
waarvan hy gedroom het, hoe meer 
besluit Nebukadnesar dat hy darem 
self 'n wonderlike koning is. Reken 
nou net, dat sy koninkryk so belang- 
rik en groot is, dat dit deur 'n goue 
kop voorgestel word. En hoe meer 
Nebukadnesar nog verder nadink oor 
sy eie grootheid, hoe meer raak die 
God van Daniël op die agtergrond. 
Tog so jammer dat almal nie weet 
hoe belangrik hy, Nebukadnesar is 
nie. Maar dit kan mos reggemaak 
word. Hy sal self `n goue beeld maak 
en almal uitnooi om te kom kyk. Dan 
sal almal mos sien hoe groot en ryk 
koning hy is. 

So gesê, so gedaan. Nebukadnesar 
laat nie gras onder sy voete groei nie. 
Sommer gou-gou toe staan die aller- 
mintige groot beeld in die dal Dura. 


Ja, dit moet in die dal staan, sodat 
almal rondom op die koppies en 
kranse kan sitplek kry om dit te aan- 
skou. En dis van pure goud. Dit 
skitter en blink, want Nebukadnesar 
is die grootste en rykste en belang- 
rikste koning van alle konings. 


Maar daar moet darem 'n program 
ook wees, amper so-iets soos `n kon- 
sert, met baie musiek en dan sal die 
beeld se onthulling laaste op die pro- 
gram wees. Nee, daar is nog iets — 
net om seker te maak dat almal sal 
weet hy is die magtigste koning van 
alle konings. voer Nebukadnesar nog 
`n ekstra item op die program in. So- 
dra die konsert `n hoogtepunt bereik, 
met al die dawerende musiekklanke, 
dan moet almal neerval op die grond 
en die beeld aanbid! Met ander wooTr- 
de, Nebukadnesar wil `n afgod van sy 
beeld maak. En dié wat nie neerval en 
die beeld aanbid nie — daar naby 
staan `n vuurwarm oond! Natuurlik 
sal almal die beeld aanbid. Wie wil 
nou graag in `n vuurroond gegooi 
word vir so 'n nietige dingetjie soos 
om jou knieë te buig voor 'n afgod! 


Maar Nebukadnesar het nie reke- 
ning gehou met die ware God nie. 
Die God van Daniël en sy drie vrien- 
de, Sadrag, Mesag en Abednego, wat 
ook Ons God is, is groter as Nebukad- 
nesar en sy goue beeld. Hy is mag- 
tiger as vuur of wat ookal. Toe almal 
neerval op hulle knieë staan daar 
eenkant drie jong manne wat net één 
God ken, en Hy is nie `n goue afgod 
nie. Hierdie drie is die drie vriende 
van Daniël. Ons weet nie waar Daniël 
was nie, want hy word beslis nie ge- 
noem nie, maar ons weet as Daniël 
by was, hy ook nie voor die beeld sou 
buig nie. Nebukadnesar is buite hom- 
self van woede. Die drie vriende word 
voor die koning geroep. Miskien het 
hulle nie mooi reg verstaan nie. Ja, 
dit is natuurlik wat gebeur het, hulle 
het die bevel nie mooi duidelik ge- 


hoor nie. Nee, hulle het tog goed 
gehoor, sê hulle. Hulle buig net nie 
voor `n afgod nie. Hulle God sal hulle 
red. Nebukadnesar lag `n groot lag. 
Watter God sal hule kan red? Daar is 
niemand So groot soos Nebukadnesar 
nie. Hy sal hulle wys. Maak die oond 
sewe keer so warm en gooi die drie 
rebelle daarin, is sy bevel. Dan sal 
almal ook sommer kan sien hy wat 
Nebukadnesar is, verdra geen nonsens 
van iemand nie, al is hulle sulke mooi, 
dapper en belowende jong manne. 


So gesê, so gedaan. Eers word hulle 
geboei, waarom weet ons nie. Dan 
word hulle in die oond gegooi. Die 
soldate wat die ingooiwerk doen, 
brand oombliklik dood, maar dit is 
kleinigheid. Dan verstar die groot ko- 
ning. Iets laat hom verskrik word. 
Blykbaar is daar `n deur in die oond, 
sodat `n mens binne-in die oond kan 
kyk. Wat laat Nebukadnesar So ver- 
skrik lyk? Wat sien hy in die oond 
wat sy oë so laat rek? Daar stap nie 
drie manne in die oond rond nie 
maar vier. En die vierde lyk bo- 
natuurlik, soos `n God. Dis ongehoord. 
Niemand het nog so iets gesien of 
beleef nie. Die boeie is ook weg en 
die vier mense stap rond in die vuur 
asof dit die koelste plek op aarde is. 


Skielik is Nebukadnesar nie meer 
So `n groot koning nie. Daar is lemand 
oneindig groter as 'n aardse koning 
en daardie Iemand is God. Hy be- 
skerm sy knegte, al is dit in 'n vuur- 
oond. Toe die drie jong manne uit 
die oond stap, is die vierde weg. Nebu- 
kadnesar moet nou erken dat die God 
van Sadrag, Mesag en Abednego die 
ware God is. Die reuk van die vuur 
is nie eens aan hulle klere nie en 
almal kan vir hulleself sien dat hulle 
niks makeer nie. 


] Na volgende bladsy 

haar sien, was hy bly, want hy was 
baie lief vir haar. Dadelik steek hy sy 
goue septer uit na haar en nooi haar 
in. 

Toe sy voor die koning staan, Wou 
hy van haar weet: ,Wat wil jy hê, 
koningin Ester, of wat is jou ver- 
soek?” Sy moet net vra en hy sal gee 





al is dit ook die helfte van al sy 
goed. Al wat sy vra is dat die koning 
en Haman saam met haar moet kom 
eet van die ete wat sy vir hulle voor- 
berei het. 

Aan tafel het die koning weer gesê 
sy moet net vra en hy sal alles gee wat 
sy vra. Weer nooi sy toe die koning 
en Haman om die volgende dag saam 
met haar te kom eet dan sal sy vir 
hom sê wat sy so graag wil hê. 

Na die ete was Haman baie bly. Hy 
het eintlik by sy vrou en vriende 
gaan spog. Hy was nou so groot en 

belangrik dat die koningin hom al- 
leen saam met die koning na die ete 
genooi het. Mêre gaan hy weer saam 
met die koning daar eet. Daarby was 
hy ryk en het baie seuns gehad. Die 
mense het hom almal geprys en ge- 
groet. Net vir Mordegai haat hy, want 
hy wil nie buig en groet nie. Toe gee 
sy vriende en vrou hom die raad om 
'n groot galg te bou en Mordegai die 
volgende dag daar op te hang. Dit sou 
hy doen. 


M. S. Grobler. 


Vragies: 
Wie was die drie jong vriende van 
Daniël? 
Hoekom is hulle in die vuuroond ge- 
BOOI? 
Watter koning het gedink dat hy die 
grootste koning op aarde is? 


Wat het met die jong manne in die 
oond gebeur? 


Wie was die vierde man in die oond? 


SONDAG 12 AUGUSTUS 1973. 
BELSASAR. 
Daniël 5. 


Die drie vriende van Daniël, Sa- 
drag, Mesag en Abednego se regte 
Joodse name was eintlik Hananja, 
Misael en Asarja. Ook Daniël se naam 
is verander na Beltsasar. Nou sal ons 
in die volgende verhaal weer meer 
van Daniël hoor, of Beltsasar soos hy 
genoem is. 


Na Nebukadnesar se dood, het `n 
ander koning oor Babel regeer. Hier- 
die Babiloniese koning se naam was 
amper soos Daniël s'n, naamlik Bel- 
sasar. In Daniël 5 word genoem dat 
Nebukadnesar sy vader was. Miskien 
moet ons aanneem dat Nebukadnesar 
sy oupa was, of grootvader. Hoe dit 
ookal sy, hierdie Belsasar het oor 
Babel geheers en hy het besluit om 
`n groot fees te hou. Al die belang- 
rike mense is na die fees genooi en 
daar was wyn in oorvloed. 


Toe die fees nou op sy lekkerste 
was en almal begin dronk word, wou 
Belsasar so 'n bietjie spog met sy 
rykdom. Hy maak dus dieselfde fout 
as Nebukadnesar, naamlik om te dink 
dat hy die enigste groot koning op 
die hele wêreld is. Om te wys hoe 
groot en ryk en magtig hy is, laat 
Belsasar al sy goue en silwer bekers 
haal. Baie van hierdie goue en silwer 
bekers was geroof en gesteel uit die 
tempel van die Here in Jerusalem, 
toe Nebukadnesar Jerusalem verower 
het. 


Belsasar laat die goue en silwer 
bekers haal en laat daar wyn ingooi. 
Toe begin hy en al die belangrike 
mense om uit hierdie bekers te drink. 
Sekerlik het Belsasar ook gespog met 
sy pragtige skat. Maar wat hy ver- 
geet het was dat dit gesteelde goed 
was uit die tempel van die Here. 


Terselfdertyd toe Belsasar en sy 
vriende so lekker drink, gebeur daar 
eits wonderliks. Belsasar kyk nog so 
na die wit mure van die paleis, toe 
verstar sy oë in sy kop. Hy wil skreeu, 
maar sy keel trek toe, want daar teen 
die muur verskyn skielik 'n hand met 
vingers, sonder arm, sonder kop, son- 
der lyf, net 'n hand met vingers! En 
terwyl Belsasar kyk, begin die hand 
teen die wit kalk van die muur te 


skryf, en die hand skryf: Mene, mene, 
tekel, ufarsin! Die koning word bleek 
van skrik, sy knieë word soos water 
en angstig, benoud en hard roep hy 
na sy geleerde mense. Hulle moet 
kom lees en verklaar wat teen die 
muur geskrywe staan. Die een wat kan 
verklaar wat die skrif beteken, sal 
met purper beklee word, met `n goue 
halsketting om die nek en hy sal so 
'n soort van Eerste Minister gemaak 
word. 


Die geleerdes stel die koning egter 
teleur. Niemand kan die skrif lees of 
verklaar nie. Die koning raak despe- 
raat. Hy het nou nie meer lus vir wyn 
of drinkery uit goue en silwer bekers 
nie. Hy wil weet wat die geheim 
sinnige hand teen die muur geskryf 
het. Dan kom die koningin in die 
saal en sy noem die naam van Belt- 
sasar of Daniël ,soos ons hom ken. 
Daniël word dadelik gehaal en hy sê 
dadelik vir die koning dat die Here 
Sy God vir hom die geheimsinnige 
skrif sal verklaar. Maar eers preek 
Daniël so `n kort prekie vir die ko- 
ning. Hy vertel reguit vir die koning 
hoe `n goddelose koning hy is. God 
het moeg geword en toornig vir sy 
goddeloosheid en God het besluit om 
hom te straf omdat hy hom verhef het 
teen die Here en omdat hy wat Bel- 
sasar is, die goue en silwer voorwerpe 
van die Here se tempel uit Jerusalem 
geneem het om daaruit te drink. Dan 
verklaar Beltsasar, of Daniël, die ge- 
heimsinnige skrif en wat hy verklaar 
is glad nie gunstig vir Belsasar nie, in- 
teendeel dit spreek van oordeel en 
dood. As ons die woorde direk ver- 
klaar, beteken dit: Getel, getel, ge- 
weeg en brokstukke! Daniël verklaar 
dan verder wat hierdie woorde bete- 
ken: Getel: God het u koningskap ge- 
tel en daar 'n einde aan gemaak. 
Geweeg: U is op die weegskaal ge- 
weeg en te lig bevind. Brokstukke 
(Ufarsin): U koninkryk sal in stukke 
verval, omdat `n ander nasie, die 
Meders en Perse, u land sal verower. 


Alles het toe met so gebeur soos 
Daniël voorspel het. Tn daardie selfde 
nag is Belsasar doodgemaak en die 
Meders en Perse het die land verower. 
Dit gebeur met konings en mense wat 
hulle teen God verhef. 


Van hierdie Meders en Perse hoor 
ons nog meer in die volgende lessie. 
Vragies: 

Wat was Daniël se ander naam? 


Wat het Belsasar met die goue en 
silwer bekers gemaak? 


Waar het hierdie goue goed vandaan 
gekom? 

Watter geheimsinnige woorde het God 
op die muur geskryf? 

Wat het hierdie woorde beteken? 


SONDAG 19 AUGUSTUS 1973. 
DANIEL IN DIE LEEUKUIL. 
Daniël 6. 

Toe Belsasar dood is, het die Me- 
ders en Perse die land van Babel 
verower en 'n sekere Darius het ko- 
ning geword. Hierdie Darius was al 
redelik oud toe hy koning geword het. 
Ons lees dat hy alreeds twee en sestig 
jaar oud was. Ons moet egter onthou 
dat Daniël en sy vriende ook nie meer 
so jonk was nie. Wat vir ons wonder- 
lik is, is die feit dat Darius nou al 
reeds die derde koning is wat oor 
Babel regeer, en tog bly Daniël ge- 
eerd en gerespekteerd. Hierdie vreem- 
de koning wat nou regeer sien dadelik 
hoe `n wonderlike man Daniël is. Hy 
stel hom aan as een van drie hoof- 
ministers oor al die land se honderd 
en twintig provinsies. Voorwaar `n 
groot eer. Maar dit is net omdat 
Daniël so `n godvresende man is. Drie 
maal op `n dag bid hy tot die Here 
en in alles roep hy die Naam van die 
Here aan. Ons kan dus met vrymoedig- 
heid sê dat Daniël waarlik 'n kind van 

die Here was. 


Maar Darius is `n heiden. Hy weet 
niks van die Here af nie en dit traak 
hom nie wie Daniël se God is nie. So- 
lank Daniël net sy werk as minister 
goed doen, js Darius tevrede. En ons 
lees dat Daniël sy werk sê goed gedoen 
het, dat Darius besluit het om hom die 
hoofminister oor almal te maak. 


Toe die ander ministers en hoë 
mense en administrateurs hiervan 
hoor, is hulle dadelik met jaloesie 
en naywer vervul. Om te dink dat `n 
Jood bokant hulle aangestel word! 
Nee, dis te veel gevra. Nou weet ons 
mos dat jaloesie sommer gou-gou die 
boetie word van haat en as 'n mens 
eers begin haat, dan begin jy nou-nou 
aan moord dink. En dit is presies wat 
hierdie jaloerse mense begin dink. 
Hulle kom bymekaar en beplan hoe 
hulle van Daniël ontslae kan raak. 
Maar hulle kan niks doen as die ko- 
ning nie so sê nie. Met ander woorde, 
die koning moet eers `n wet maak en 
as Daniël die wet oortree, dan sal 
hulle met hom klaarspeel. Maar-watter 
soort wet kan hulle nou deur die koning 
laat maak wat Daniël sal vang? Skie- 
lik dink hulle aan iets. Ja-nee, hulle 
gaan tog van Daniël ontslae raak. Op 
sy werk as minister kan hulle niks 
sê nie, want Daniël is `n getroue en 
eerlike man wat sy werk netjies en 
nougeset doen. Maar sy godsdiens, a! 
daar gaan hulle hom vang. Hulle weet 
Daniël bid driemaal op 'n dag tot die 
Here en daarmee sal hulle hom vang. 


Nou gaan die slegte mense met `n 
sluwe plan na die koning. Hulle ver- 
tel eers vir hom hoe 'n wonderlike 

koning hy is. Dan kom hulle met `n 
versoek: Sal hy 'n wet maak wat 
verbied dat enige mens vir dertig 
volle dae tot enige god bid? Darius 
is `n heiden, soos ons alreeds gesê het. 
Dit klink nie soos iets vreesliks, hier- 
die versoek van die jaloerse raads- 
manne nie. Natuurlik sal hy aan hulle 
versoek voldoen. 


So gesê, so gedaan. Die wet word 
gemaak en verseël as wet van die 
Meders en Perse. Wat gaan Daniël 
nou doen? Gaan hy ook ophou bid 
tot God? Nee, Daniël steur hom hoe- 
genaamd nie aan die wet nie. Hy hou 
by sy gewoonte. Drie maal per dag 
bid hy tot die Here. Dit is net wat 
die slegte mense wou hê. En wat is 
die straf as iemand `n wet van die 
Meders en Perse oortree? Ja, julle het 
reg geraai. So `n iemand moet dadelik 
in die leeukuil gegooi word. 


Dadelik word Daniël aangekla by 
die koning. Die koning skrik. Hy het 
nooit kon dink dat die vreeslike wet 
wat hy gemaak het, Daniël se dood 
Sou veroorsaak nie. Hy hou baie van 
Daniël, want Daniël is `n uiters knap 
minister, maar wet is wet. Daniël word 
gegryp en in die leeukuil gegooi. So 
ja, dis net wat die slegte mense wou 
hê. Nou is dit klaarpraat met Daniël. 
Mêre sal net sy bene daar in die 
leeukuil rondlê, want leeus is altyd 
honger vir vleis. 


Maar die Here het anders besluit. 
Konings kan maar wette maak en 
slegte mense kan maar kwaadpraat, 
die Here beskerm sy kinders. Het die 
leeus toe vir Daniël opgevreet? Vroeg 
die more het die koning haastig op- 
gestaan. Die hele nag het hy nie 'n 
oog toegemaak nie. Nou weet hy wat 
die slegte mense se planne met Daniël 
was. Maar sou Daniël se God hom 
gered het? Met `n treurige stem roep 
die koning na Daniël en wonder bo 
wonder, daar antwoord Daniël uit die 
leeukuil. Darius is oorstelp en dan 
antwoord Daniël: ,My God het die 
leeus se bekke toegesluit omdat ek 
niks verkeerd teen u gedoen het nie.” 


Darius is woedend vir die slegte 
mense en verbaas oor die mag van die 
God van Daniël, wat ook ons God is. 
Dadelik laat Darius die slegte mense 
in die leeukuil gooi en die leeus was 
reg vir hulle. Hulle het nog nie eens 
grondgevat nie, of die leeus het hulle 
verskeur. En toe het Darius erken dat 
daar net één God is, en dit is die God 
van Daniël. 


Vragies: 
Wie was die nuwe koning van Babel? 


Waarom het die slegte mense jaloers 
geword? 


Watter plan het hulle teen Daniël 
beraam? 


Wat het hulle met Daniël gedoen? 


Hoe is Daniël gered en wat het hy vir 
die koning gesê? 


SONDAG 26 AUGUSTUS 1973. 
DIE GESKIEDENIS VAN ESTER. 
Ester 1-5. 


Nog `n verhaal wat hom afspeel in 
die tyd van die Meders en Perse, is 
die verhaal van Ester. Toe was Darius 
nie meer koning nie, maar sy seun 
Ahasveros. 


Die verhaal van Ester is 'n pragtige 
verhaal van hoe 'n Joodse meisie ko- 
ningin van Persië geword het en hoe 
die Here die Jode beskerm het in `n 
vreemde land. Maar net soos die Here 
die Jode beskerm en gered het, so 
beskerm Hy ons ook elke dag as ons 
op Hom vertrou. 


Die verhaal van Ester is kortliks 
soos volg: Net soos Daniël en sy 
vriende, van wie ons nou heelwat 
weet, was daar ook nog duisende an- 
der Jode in die land van Persië. Hulle 
is daarheen weggevoer deur Nebukad- 
nesar, toe hierdie koning van Babel 
vir Jerusalem verower het en ook die 
goue en silwer bekers uit die tempel 
van die Here geroof het. 


Hierdie koning Ahasveros het 'n 
groot fees gehou en toe die fees op sy 
lekkerste was, het hy die koningin 
laat roep om vir almal te wys hoe 
mooi sy was. Haar naam was Vasti. 
Maar sy het geweier om voor die 
koning te verskyn en die koning het 
toe so kwaad geword dat hy haar af- 
gedank het as koningin en uiteindelik 
met die jong Joodse meisie Ester ge- 
trou het. Ahasveros het egter nie 
geweet dat sy 'n Joodse meisie was 
nie. 


Tntussen het Ester 'n oom gehad 
met die naam van Mordegai en hy het 
gedurig by die paleis rondgesit om te 
sien en te hoor hoe dit met Ester 
gaan. Ahasveros het ook 'n raadgewer 
of minister gehad met die naam van 
Haman, 'n baie slegte man. Almal het 
voor Haman gebuig omdat hy so `n 
belangrike man was. Net Mordegai 
het nooit voor hom gebuig nie en dit 
het Haman so woedend gemaak dat hy 
besluit het om nie net vir Mordegai 
aan `n hoë galg op te hang nie, maar 

Sommer op een dag ook al die Jode 
in die hele land dood te maak. Wat hy 
nie geweet het nie, was dat die ko- 
ningin Ester ook 'n Jood was! 


In hierdie tyd gebeur dit egter dat 
die oom van Ester, Mordegai, terwyl 
hy daar by die paleis sit, hoor hoe die 
twee wagte by die deure van die pa- 
leis `n plan beraam om die koning. 
Ahasveros te vermoor. Mordegai het 
dit aan die koning vertel en die twee 
poortwagters is summier opgehang. 
Hierdie daad van Mordegai is mooi 
opgeteken in die dagboek van die 
koning. 'n Ander naam vir So `n 
dagboek, is `n Kroniek. 


Terselfdertyd is Haman besig met 
bose planne om al die Jode te laat 
uitroei en eerste op sy lys is natuurlik 
Mordegai. Nou gryp die Here egter 
weer in. Ahasveros 1ê en rondrol in sy 
bed. Hy kan nie aan die slaap raak 
nie. Dit alles kom van die Here. Na- 
derhand maak Ahasveros sy dagboek 
oop en begin daarin te lees en hier 
lees hy van Mordegai wat sy lewe 
gered het. Nou is die koning wawyd 
wakker. Hy laat roep sommer in die 
middel van die nag sy hofdienaars 
en vra hulle of Mordegai enige be- 
loning ontvang het, omdat hy die 
koning se lewe gered het. Nee, hy het 
niks ontvang daarvoor nie. Nou be- 
plan die koning iets groots om Morde- 
gai te vereer. En terwyl hy nadink, 
het dit al vroeg in die mêre geword 
en juis op daardie oomblik kom Ha- 
man by die koning aan. Hy het al 
klaar `n allemintige galg opgerig om 
Mordegai aan op te hang. Hy het nog 
net die koning se finale woord nodig. 
Teen hierdie tyd was briewe al oor 
die hele land versprei, deur toedoen 
van Haman en met goedkeuring van 
die koning, dat op `n sekere dag al 
die Jode vermoor moes word. 


Toe die koning egter vir Haman 
sien, en nog voordat Haman iets kon 
praat, vra die koning hom wat se eer 
hy aan iemand kon doen wat aan 
die koning 'n groot diens bewys het. 
Haman dink toe dat die koning seker- 
lik vir hom, Haman, in gedagte het 
om te vereer. In fyn besonderhede 
beskryf Haman toe hoe so `n man 
vereer moes word. Toe kom die ver- 
pletterende slag. Gaan doen net soos jy 
gesê het aan Mordegai, is die koning 
se bevel. Verneder en vol haat moes 
Haman toe omdraai en Mordegai gaan 
vereer. Hy kan toe mos onmoontlik 
vir die koning vra om Mordegai op 
te hang. 


Volgende week sal ons hoor wat toe 
verder gebeur het en hoe die Here die 
Jode gered het uit die hand van 
Haman. 


JOGA — TEGNIEK TOT SELFVERLOSSING 


Inleiding en agtergrond: 


Die oorsprong van joga vind ons 
in die godsdienswêreld van Indië, 
daardie land wat vir die Weste elke 
dag meer en verrassender ontdekkings 
inhou. Indië verteenwoordig duisende 
jare se kultuur en godsdiens, weten- 
skaplike insigte en tegnieke. Oor alles 
hang die sfeer van die raaiselagtige, 
vanweë die feit dat Indië vanaf die 
vroegste tye in streng isolasie geleef 
het. Na die noorde is hy effektief teen 
die res van Asië afgegrens deur die 
Himalava-gebergte, terwyl die see die 
res van sy grense teen vreemde in- 
vloede beskerm. Voeg daarby die 
groot uitgestrektheid van sy opper- 
vlakte, die vrugbaarheid van sy grond, 
die gereeldheid waarmee die Moeson- 
reëns kom en die groot mensemassas 
wat daardie land bewoon en ons kry `n 
idee van die faktore wat die Indiese 
wêreld help vorm het. Die uniekheid 
van die verskynsel Indië, word verder 
geillustreer deur die feit dat hy moei- 
lik by `n algemene beskrywing van 
Asië ingesluit kan word. Indië kan 
ook nie by die Weste gereken word 
nie. Indië is `n verskynsel op sy eie 
wat vir beide Europa en Asië groot 
geheimenis inhou. 

Een van die treffendste eienskappe 
van die Indiese wêreld is die wyse 
waarop dit deur die eeue heen vreem- 
de i vloede en invallers geabsorbeer 
het. Die inval wat voor die aanbreek 
van die twintigste eeu die groot in- 
vloed op Indië uitgeoefen het, was 
die inval van die Indo-Araiese stamme 
in die middel van die derde millenium 
voor Christus. Hierdie inval het on- 
der andere tot gevolg gehad dat die 
Indiese taal drasties verander is. So- 
ook die fisiese voorkoms van die 
Indiërs. Tog het die ou inheemse kul- 
tuur op verskeie wyses bly voortbe- 
staan. Die invallende Ariërs het In- 
dies geword en in verskeie opsigte die 
inheemse kultuur en godsdiens oorge- 
neem. Na die Indo-Ariërs het daar 
deur die eeue verskeie ander invalle 
gevolg, dog nie een van hulle het 'n 
soortgelyke invloed op Indië gehad 
nie. Wat die naaste hieraan gekom het 
was die invalle vanuit Persië, waar- 
deur 'n Islamse stempel op `n deel 
van die bevolking afgedruk is en wat 
in die moderne tyd Pakistan en Ban- 
gla Desj tot gevolg gehad het. 


Dit was die bekende godsdienswe- 
tenskaplike, Mircea Eliade, wat aange- 
toon het dat joga teruggaan op die 
oudste godsdienstige tradisies van In- 
dié. In joga het ons dus vir 'n groot 
gedeelte `'n oorblyfsel uit die voor- 
Ariese tydperk. Dit is dan ook geen 
wonder dat ons in die joga-filosofie 
die meeste van die oer-Indiese op- 
vattings van mens en wêreld terug- 
vind nie. 


Indiese Godsdienswêreld Monisties: 


Anders as die Bybelse beskouing 
van mens en wêreld, waarvolgens God 
die skepping uit niks in aanskyn ge- 
roep het, kan die Indiese mens- en 
wêreldbeskouing as `n monisme be- 
stempel word. Volgens die Bybelse ge- 
dagte moet daar 'n wesenlike onder- 
skeid getref word tussen die bestaan 
van God en die bestaan van die skep- 
ping. Die bestaan van God is van niks 
afhanklik nie. Selfs al sou die skep- 
ping met sterre, planete, natuur, 
mense, in 'n enkele oomblik verdwyn, 
sou dit niks aan die bestaan van God 
doen nie. Hy is volledig, selfstandig 
en outonoom. Daarenteen is die skep- 
ping volledig van God afhanklik vir sy 
voortbestaan en instandhouding. Op 
die oomblik as God dit so wou en sy 
voorsienigheid van die skepping terug- 
trek, sal die skepping terugkeer tot 
die niks waaruit dit geskape is. 


Volgens die Indiese sienswyse was 
daar egter van die begin af `n basiese 
oerstof waaruit alles geskape is. Uit 
hierdie oerstof is gebore nie alleen 
die aarde en die hemel nie, maar ook 
mense en die gode. Menslikheid en 
goddelikheid deel dus dieselfde be- 
staan en maak bloot twee dimensies 
van dieselfde werklikheid uit. Daar 
is dus net een werklikheid en alles 
wat hierdie werklikheid uitmaak, is 
vir alle tye aan hierdie werklikheid 
verbonde. Selfs dié dinge wat lyk of 
hulle verouder en vergaan, verdwyn 
nie regtig nie, maar gaan oor in ander 
verskynningsvorme. Lewende dinge 
wat sterf ervaar dieselfde. Wat vandag 
'n slang was, kan mêre `n plant wees 
en miskien uiteindelik 'n mens. 


Hierdie monistiese wêreldbeeld 
(monisme: daardie sienswyse wat bei- 
de geskape werklikheid en goddelik- 
heid tot een oerbeginsel terugvoer), 
vind ook in die Indiese opvatting van 
tyd en geskiedenis sy neerslag. Vol 
gens die Indiese opvatting maak die 
tyd 'n eenheid uit. Tyd val basies in 
twee dimensies uiteen: nou en dit 
wat nie nou is nie. Verlede en toe- 


koms is bloot twee fasette van dit wat 
nie nou is nie. Daar word dus nie so 
skerp tussen verlede en toekoms on- 
derskei as wat ons dit doen nie. Wat 
gister was, kan met sowel eergister 
gebeur het of dalk nog mêre. Die 
geskiedenis beweeg in `n sirkelgang 
(Die Bybelse gedagte is dat die ge- 
skiedenis in `n reguit lyn beweeg: die 
geskiedenis het `n definitiewe begin 
en 'n einde). Hierdie werklikheid 
het ook geen einde nie. Alles wat 
hierdie werklikheid deel, is vir tyd en 
ewigheid daaraan verbonde. 


Dit kan nie anders as dat hierdie 
ietwat newelagtige beskouing van tyd 
en werklikheid `n taamlike pessimis- 
tiese lewensbenadering tot gevolg ge- 
had het nie. Nou moet in alle eerlik- 
heid gesê word dat daar in die Indiese 
godsdienswêreld ook sekere tradisies 
leef wat `n bepaalde positiewe lewens- 
benadering voorstaan. Tog het die In- 
diese godsdienstradisies waarin askese 
en mistiek `n belangrike rol speel, die 
naaste aan die hart van die oer-Indie- 
se mens- en wêreldbeskouing gekom. 
Sulke tradisies is byvoorbeeld die 
Brahamanisme, die klassieke Boedd- 
hisme en Joga. 


Joga nie godsdiens nie: 


Dit moet verstaan word dat joga 
nie self `n godsdiens is nie, maar as 
'n asketiese tegniek en meditasieme- 
tode binne verskeie Indiese godsdien- 
ste beoefen word. Joga gaan baie ver 
terug in die geskiedenis van Indië. As 
ons die bevindinge van Mircea Eliade 
aanvaar, kom dit daarop neer dat die 
wortels van joga teruggaan sover as 
3000 na 4000 jaar voor Christus. Dit 
was egter die vermaarde Hindoege- 
leerde, Patanjali, wat in die tweede 
eeu voor Christus 'n samevattende 
werk oor joga geskryf het (genaamd 
Yoga-sutras) wat tot vandag toe as 
die klassieke voorbeeld en vorm van 
joga aanvaar word. Die waarde van 
Patanjali se werk was daarin geleë 
dat hy ou joga-tradisies en tegnieke, 
asook verskeie joga-sisteme saamge- 
bring en tot `n harmonie georden het. 
Wanneer die woord, joga (hou ver- 
band met ons woord, ,,juk”), gebruik 
word, moet begryp word dat dit die 
versamelnaam vir 'n magdom variasies 
van sisteme en tegnieke verteenwoor- 
dig. Vir ons doeleindes hier sal ons 
net na die sisteem van Patanjali ver- 
WYS. 


[7] Blaai om 

JOGA-TEGNIEK 


[7] Vervolg van vorige bladsy 


Alhoewel joga vir die grootste ge- 
deelte uit tegniek bestaan, word dit 
gedra deur 'n mens- en wêreldbeskou- 
ing wat nou aansluit by die klassiek- 
Indiese sienswyse. Daarvolgens word 
hierdie lewe gesien as `n ellende en 
vernedering. Die verbintenis van die 
mens met die kosmos word gesien as 
die bron van al sy ongeluk en pyn 
wat verdiep word deur onkunde. On- 
kunde is om die normale as die nor- 
male te aanvaar. Kennis wat die poort 
is na bevryding en verlossing, is om 
te soek na dit wat gewoonweg as 
abnormaal beskou word. Joga wil 
hierdie kennis dien. Joga streef in 
sy diepste wese na verlossing uit hier- 
die sogenaamde vernedering en pyn. 
Volgens die joga-filosofie kom verlos- 
sing neer op die verlies van identiteit 
en die uiteindelike mistieke eenwoT- 
ding met die oerstof of oerbeginsel 
waaruit alles, volgens die Hindoefilo- 
sofie, gebore is. Saligheid is om opge- 
los te word in daardie oerstof, of 
oergees. Saligheid is om verlos te 
word van die vermoeienis en las van 
hierdie ewige werklikheid en terug 
te keer na daardie toestand wat ge- 
heers het voordat die huidige bede- 
ling gebore is, volgens die Hindoe- 
filosofie. 


Joga-filosofie betref ook die mens. 
Volgens joga is die mens `n samestel- 
ling van twee elemente, tewete (a) `n 
liggaamlik-vleeslike element en (b) `n 
geestelik-intellektuele element. Die 
identiteit van die mens waaraan `n 
groot deel van sy pyn en ellende ver- 
bonde is, hang direk saam met die feit 
dat hy `n liggaam het. Deur sy lig- 
gaam is die mens solidêr met die 
wêreld en juis dit is sy ongeluk. Ver- 
lossing beteken dus vir `n groot deel 
om hierdie solidariteit te deurbreek 
en die mens van die las van sy lig- 
gaam te verlos. 


Joga depresiasie van mens en wêreld: 


So kom joga neer op `n verregaande 
depresiasie van mens en wêreld. Dit 
verg sekerlik nie veel insig om in te 
sien hoe radikaal die joga-filosofie 
verskil van die Bybelse waardering 
van mens en wêreld nie. Hoewel die 
Bybel ons leer van die sondeval en 
dat die mens en skepping daardeur 
boos geword het, vind ons ook in die 
Bybel baie duidelik `n positiewe waar- 
dering van mens en wêreld. God se 
liefde gee sin aan hierdie bestaan. 
Sonde bring ellende, maar Christus 
bring geluk en vreugde. In Christus 
het God die mens geleentheid gegee 
om homself met nuwe oë aan te sien. 


Daarom word die kerk van Christus 
gekenmerk deur `n positiewe en opti- 
mistiese benadering van die mense- 
wêreld en lewe. Die kerk is nie van 
die wêreld nie, maar tog in die wêreld 
en wel in die wêreld totdat Christus 
haar taak afgehandel ag. 


Hierby sluit ook `n ander Bybelse 
gedagte nou aan, naamlik dat die 
mens `n onverdeelbare eenheid is. 
Christus leer dat die Wet vir die 
ganse mens geld. Daarom is die ge- 
dagte wat by `n groot deel van die 
Christendom geld, naamlik dat die 
mens `n samestelling van gees en lig- 
gaam is, van buite-Bybelse oorsprong 
en moet na alle waarskynlikheid na 
die klassieke Griekse filosofie terugge- 
voer word. Dié gedagte wat dus direk 
ooreenstem met die van die joga-filo- 
sofie, kan nie anders as om eweneens 
`n depresiasie binne die Christendom 
van die mens en die materiële wêreld 
tot gevolg te hê nie. Die resultaat was 
die askese en kloosterwese van die 
Middeleeue. 


Die Kerkhervorming verteenwoor- 
dig egter `n revaluasie van die mens en 
sy wêreld juis omdat die Reformatore 
so sterk na die Bybelse gedagtes te- 
ruggekeer het. Veral die Calvinisme 
stel die gedagte van die gelowige wat 
sy loopbaan as `n beroep en roeping 
beskou. Dit is dan ook nie te verbaas 
dat dit die Protestantse lande was 
wat op die voorpunt van die Indus- 
triële Omwenteling gestaan het en 
tegnologiese ontwikkeling gelei het 
nie, omdat gelowiges in die lande 
geleer het om die lewe met `n opti- 
misme tegemoet te gaan. Die effek- 
tiewe verskil tussen die lewenshou- 
ding van Wes-Europa en Indië sien 
ons duidelik in die feit dat die een 
'n ontwikkelde land is van ongekende 
vitaliteit, terwyl die ander slegs deur 
die instroming van Westerse tegnolo- 
gie, kultuurgoedere en kapitaal en 
met groot moeite vermag het om `n 
sekere mate van ontwikkeldheid te 
bereik, wat egter gedurigdeur bedreig 
word deur oorbevolking en korrupsie. 
Die depresiasie van mens en wêreld 
is nog steeds `n ernstige remskoen in 
die ontwikkeling van Indië en sal so 
bly solank as wat die basiese Indiese 
opvatting van mens, wêreld en werk- 
likheid onveranderd bly. 


(Aanstaande maand: die tegniek 
van joga). 


Die gewaarskude kerk, wat hom al- 
tyd weer laat waarsku, is die enigste 
kerk wat mag en kan bestaan by die 
genade van God. 


.— Prof. E. L. Smelik. 

UIT GEMEENTES 


VRYBURG WY KERK IN 


Op 19 Mei 1973, was dit `n heuglike 
dag in die veelbewoë geskiedenis van 
die semeente, toe die nuwe kerkgebou 
ingebruik geneem kon word. 


In 1943 is die gemeente afgestig 
deur dr. P. W. Venter met 138 lidmate. 
Worsteljare het daarop gevolg totdat 
die kerksaal in 1951 ingebruik ge- 
neem is. Gedurende 1958 aanvaar ds. 
J. B. J. van Rensburg die beroep 
hierheen in kombinasie. Geleidelik het 
die gemeente gegroei en is die Her- 
vormde lidmate wat wyd versprei 
woon, weer ingeskakel. Vanaf 1966 
word die gemeente bearbei deur dr. 
H. G. van der Westhuizen tot die 
begin van 1970. Daarop volg `n 'tyd- 
perk van vakature waartydens een 
beroep na die ander vrugteloos uitge- 
bring is. Eers in September 1971 ont- 
vang die gemeente weer `n eie predi- 
kant, maar steeds in kombinasie. Die 
area wat tans vanuit Vryburg bearbei 
word. is nagenoeg gelykstaande aan 
twee-derdes van die grootte van die 
Vrystaat! 


Gedurende die tydperk waarin die 
kerkgebou opgerig is, is ook 'n prag- 
tige, doelmatige pastorie gebou en 
reeds betrek. Tans is die ledetal 229. 
Dit is met nederige dankbaarheid 
teenoor die Here wat sy kerk in 
stand hou, dat hierdie handjievol 
Noord-Kaaplanders hulle nuwe kerk- 
gebou aan Hom kon wy. Ook by hier- 
die geleentheid, 30 jaar ma die af- 
stigting, het dr. P. W. Venter die 
wydingsrede gelei, en was die vorige 
twee predikante behulpsaam met die 
nagmaalsdienste. 


N. M. Heyneke. 


400 JAAR HERVORMDE DIENSTE 
IN DELFT. 


Ter geleentheid van die feit dat op 
3 Augustus 1572 die eerste hervormde 
kerkdiens na die kerkhervorming in 
die Nederlandse stad Delft gehou is, 
het die kerkraad besluit om `n her- 
denkingsdiens te hou. 


Wat maak die Dooie See dood? Om- 
dat dit altyd net ontvang sonder om 
ooit iets te gee. Waarom is dit dat 
baie Christene koud is? Omdat hulle 
al die tyd ontvang en nooit gee nie. 


— D. L. Moody. 





Die Gesprek 


My opdrag, as ek dit reg verstaan 
het, lui dat aan ons diakens leiding 
gegee word oor die gesprek tussen 
lidmaat en diaken. Nou is dit `n merk- 
waardige ding wat my opgeval het, dat 
die vakgebied van die teologie wat 
hieraan moet aandag gee, die ,,Pasto- 
rele Psigologie” besonder veel aandag 
geskenk het en steeds gee aan die 

aard van die gesprek tussen predikant 
en lidmaat, die sogenaamde ,,pastorale 
gesprek”, waarmee baie nou saamge- 
weef is die gesprek tussen ouderling 
en lidmaat. Feit is egter dat in 'n hele 
teologiese biblioteek ons so goed as 
niks kon vind in verband met die 
diakonale gesprek” uit pastoraal psi- 
gologiese oogpunt nie! Daar is wel 
baie boeke geskryf oor die amp van 
die diaken. Aan prinsipiële besinning 
ontbreek dit nie; ook nie in ons kerk 
nie. (n Goeie stuk werk oor die 
diakens-amp, wat elke diaken behoort 
te besit kom uit die pen van prof. dr. 
Ben Engelbrecht.) Wat wel ontbreek 
is `n deurdringende besinning oor die 
diakonale gesprek tussen ampsdraer 
(die diaken) en lidmaat, of mie-lid- 
maat. (Die kwessie van `n gesprek 
met die nie-lidmaat, die volkome bui- 
tekerklike, word hier nie bespreek nie, 
alhoewel sekere van die sake wat ons 
gaan aanstip ook daarop betrekking 
kan hê). 

Voordat ek tot die gesprek kom, 
wil ek net weer konstateer dat ek 
gevra is om oor `n klein onderafdeling 
van die amp van die diaken te praat. 
Dit word selfs deur die kerk die laaste 
genoem onder die sewe afdelings wat 
die arbeidsveld van die diaken omvat! 
Nadat die kerk die Bybels goed ,,ver- 
antwoorde woord Barmhartigheid” ge- 
bruik het, deur te sê dat die gemeente 
Sy roeping vervul tot die diens van 
barmhartigheid deur die diakonaat 
omskryf (Art. 1792) die kerk die om- 
trek van hierdie diens soos volg: 

a. Die sorg vir die siekes, oues van 
dae en invalides. 

b. Die sorg vir die opvoeding van 
verweesde en verwaarloosde kinders. 

Cc. Die sorg vir die behoeftige we- 
duwees. 

d. Die verlening van bystand by 
moeilikheid in die gesinslewe. 

e. Die hulpverlening aan die wat 
in maatskaplike en ekonomiese moei- 
likhede verkeer. 

f. Om verder alles te doen ter be- 
vordering van die diens van die barm- 
hartigheid. 


tussen Diaken en Lidmaat 


g. Om nie alleen met uiterlike gifte 
nie, maar ook en veral met vertroos- 
tinge uit die Woord van God aan die 
armes en ellendiges hulp te bewys! 
(DIE GESPREK DUS). 


Dit betref die arbeidsveld van 
die diaken. Dit is veral oor hierdie 
laaste deel van die arbeidsveld, ons 
mag wel sê, ,laaste maar nie die 
minste nie”, waaroor ons moet besin. 


U sal ons egter vergun om tog 
vooraf heel kortliks te wys op 'n 
prisipiële saak, wat `n primêre faktor 
is by die bepaling van die gesprek 
tussen lidmaat en diaken. Ons hoor 
oor en oor dat ons in die kerk die 
diakensamp so verskraal het ,dat die 
diaken `n blote ,,geld'"-insamelaar is 
wat soms sommer maar Sy seun kan 
stuur om die ,,kerkgeld” te gaan haal. 


Wat gaan doen die diaken eintlik 
by die mense? Geen katkisant kon 
hierdie vraag nog nie beantwoord nie. 
Hy gaan kollekteer”, hy gaan geld 
haal! En dit is nou juis wat die diaken 
nie gaan doen nie, dit is nie die doel 
van sy besoek wanneer hy op die 
sewepuntige arbeidsveld (Art. 127) 
besig is nie. Die kollekte, mee ,,offer- 
gawe”, kom as `n logiese gevolg daar- 
by. Soos vrugte van `n boom die 
boom tot `n waardevolle boom maak, 
so offer die lidmaat uit dankbaarheid 
vir wat God alles in en deur onse 
Here Jesus Christus vir hom/haar/ 
hulle, as enkeling of gesin, en vir die 
hele wêreld, bewerk het, deur sy 
versoeningsdood. Die diaken kom met 
huisbesoek ook nie in sy hoedanigheid 
as 'n vriend nie (seen beswaar dat 
hy met sy wyksmense bevriend raak 
nie), maar hy kom in die Naam van 
onse Here Jesus Christus. Nou het die 
kerk die Bybel nog altyd so verstaan, 
ook in sy Belydenisskrifte en Kerk- 
ordes, dat God se werk in Jesus 
Christus drieërlei van aard is. Chris- 
tus se werk was profeties, priesterlik 
en koninklik. Om hierdie drie groot 
woorde te verstaan, verg geen spesiale 
teologiese kennis nie. `n Profeet is 
die een wat preek en sê: ,,so sê die 
Here”, `n koning is die een wat 
regeer en die priester is die een wat 
met die offers werk. Dit is die drie 
Bybelse ,,kanale”, die drie ampte wat 
in die gemeente van die Heer ingestel 
is (Efes. 4:11 en 12 en Kol 1:28). 
Moet nou nie dink dat die ,,gewone” 
lidmaat by die Heer se werk uitgesluit 
is nie en slegs die ,manne in swart 
pakke” in sy diens staan nie. Dis `n 
ontsettende misverstand; dis jammer 
dat langs die eeue-oue pad wat die 
kerk geloop het iets vergete geraak 


het, die Bybelse gedagte dat elke ge- 
lowige by die priesterlike werk inge- 
skakel is, juis daar waar die diaken 
inpas! Sonder om te beweer dat hier- 
die drie ampte waterdig afgebaken 
kan word, kan ons maar vir alle prak- 
tiese doeleindes sê: 

a. Die predikante vervul die profe- 
tiese amp — hulle preek. 

b. Die ouderlinge vervul die ko- 
ninklike amp — hulle regeer die kerk. 

c. Die diakens, bygestaan deur die 
gemeente, vervul die priesterlike amp, 
die diakens in heel besondere sin, die 
gemeente in meer algemene sin, dat 
uiteindelik elke gelowige priesterlike 
diens moet verrig. 


Kom die diaken nou na die huisge- 
sin, dan kom hy namens Jesus Chris- 
tus die Hoëpriester, wat sy lewe aan 
die kruis geoffer het, tot versoening 
tussen God en mens. Gaan neem die 
diaken sy sitplek met huisbesoek in 
sonder om hierdie een sentrale ge- 
dagte vas te hou, dat hy nie op sy 
rondte” uit is om geld in te samel 
nie en `n bietjie ,,geselskap te hou” 
nie, dan betree hy die vlakte van `n 
gewone kollektant! En die ergste wat 
ons nog van gehoor het is dat dit soms 
So gaan dat ,,die geld” sommer So 
staan-staan in ontvangs geneem word 
en die lidmaat gou-gou die boek moet 
teken. Alle simpatie met die diakens 
van wyke met 20 gesinne! Menings 
verskil en smaak verskil maar geen 
wyk behoort groter as tien gesinne 
te wees nie. Daarvoor moet die kerk- 
raad, onder leiding van die predikant 
toesien. 


Ek is gevra om te praat oor die 
gesprek tussen diaken en lidmaat, der- 
halwe het ek die vrymoedigheid om te 
vra dat die diaken eers moet gaan 
sit, en die kerkraad se verantwoorde- 
likheid is dat hy nie ,op sy senuwees” 
moet gaan sit, al loerende na sy hor- 
losie nie, omdat negentien huisgesinne 
na hierdie een nog wag nie. 


Nou kan die broeder natuurlik nie 
gaan sit sonder om te praat met die 
mense nie. In Suid-Afrika loop so 'n 
priesterlike” gesprek soos volg: 


a. Oor die gesondheid; hoe gaan 
dit? 

b. Oor die wind en die weer, koue 
en hitte, reën of droogte? 

c. Oor die fantastiese spel van `n 
Frik du Preez — die sentrale tema 
van die gesprek, onderwyl die huis- 
vrou `n koppie tee inbring. 

d. ,Man, voor ek loop, hier's die 
boek. Het jy iets vir die kerk?” Die 
boek word geteken! 

e. ,Baie dankie. Goeie nag”. 


[7] Blaai om 

Nou het wyle dr. K. Gravemeyer 
tydens sy kort maar waardevolle 
ampsbediening onder die Hollanders 
in Suid-Afrika, dit aan die adres van 
die predikante gestel dat 'n ampsdraer 
met huisbesoek ,deur die welstand 
van die varke en kiepe moet deur- 
dring,” om tot die saak te kom waar- 
oor dit gaan. 


Nou sou dit net so verkeerd wees 
van die diaken om as'tware met die 
deur in die huis te val en te sê: ,,ek 
is bly dit gaan goed, maar vergeet 
nou maar die rugby en die koue 
winter, kom sit julle almal hier, want 
ek wil julle toespreek oor my priester- 
like werk.” Nee, elke volk het sy eie 
geaardheid. Ek weet vir `n feit dat die 
Hollandse ampsdraers baie gouer tot 
die eintlike punt in `n kerklike besoek 
kan kom as ons. Ek herinner my hoe 
baie twak ek met die twakboere van 
Rustenburg ook tydens huisbesoek 
gepraat het. (Daar was maar min van 
hierdie tabakboere, hierdie gawe, 
vriendelike en offerende mense). As 
die predikant dan gevaar loop om in 
die plae oor die twak verstrik te raak, 
des te meer die diaken (en ouderling) 
wat miskien self `n tabakboer is. 


Ons staan dus hier voor die kon- 
kreetheid van 'n kerklike gesprek wat 
gaan slaag of misluk, na gelang die 
ampsdraer onthou of vergeet dat hy 
daar sit as iemand wat `n priesterlike 
gesprek moet voer, hoe gebrekkig of 
stamelend dit ookal mag wees. Die 
genoemde gesprek oor die klimaat en 
rugby moet niks meer wees nie as 
`n ,aanloopbaan” voordat jy opstyg 
na die hoëre dinge” waarvan ons sing 
,hoog omhoog die hart na bowe”. Nou 
hoef die diaken waarlik nie te dink 
dat ons hier betoog dat hy `n soort 
ouderling moet wees om `'n kerklike 
(geestelike) gesprek aan te knoop 
nie, dat ons nou verwag dat hy selfs `n 
soort van predikant moet wees wat 
uit die Bybel moet praat nie. Nee, 
as hy goed geluister het na die be- 
vestigingsformulier sal dit hom wel 
byval dat hy ook met ,,vertroostinge 
uit die Woord van God na die mense 
toe moet gaan. Of van wanneer af is 
dit slegs die werk van die ouderling 
en predikant om saam met `n huisge- 
sin te bid? En aan die broeder wat 
sê dat hy nie in die openbaar kan 
bid nie, vra ons, wil u nie probeer 
om dit aan te kweek nie, al Sou u 


begin met die ,Onse Vader”, in alle 
opregtheid? Nee, die diaken begin nie 
om regerend-vermanend in die ko- 
ninklike amp van die ouderling tereg 
te wys nie; hy begin met `n priester- 
lik-ontfermende belangstelling in elke 
lid van die gesin se vreugde en smart, 
vooruitgang of agteruitgang, blydskap 
en teleurstelling. 


Vergewe” my dat ek hier op 'n 
oënskynlik onbenullige sakie wys, maar 
wat tog van groot belang is. `n Amps- 
draer gaan sit voordat hy met die 
mense praat, hy gaan nie in 'n ge- 
makstoel lê, met die een hand onder 
die kin en in die ander hand die 
sigaret nie. Daarmee bedoel ons ook 
nie dat hy moet gaan sit asof hy `n 
laaistok ingesluk het nie, dis net so 
verkeerd! Hy gaan sit heel natuurlik 
en kan gerus maar dan die een en 
dan die ander been oormekaar laat 
rus. Onthou; u is besig om selfs in u 
sit `n atmosfeer te skep waarin `n 
kerklike gesprek moet plaasvind. Ons 
het dit genoem dat die kerk se diako- 
naatbeskrywing eerstens met die sie- 
kes te doen het. Toe skrywer van hier- 
die stuk siek gelê het in die hospitaal, 
het `n welmenende broeder by my 
bed die gemakstoel nadergetrek, en 
behalwe dat hy daarin gaan lé het, 
het hy telkens met die een voet die 
katelpoot liggies geskop. Dit het my, 
as siek mens, onbeskryflik geirriteer; 
die besoek was net soos die siekte 
self ,'n beproewing”. In so `n atmos- 
feer is enige gesprek soos `n skip wat 
strand. 


Om hierdie diakonale gesprek nader 
te bepaal moet daarop gewys word dat 
enige iemand wat met mense werk 
een ding vooraf moet weet. Omdat `n 
mens nie `n stuk materiaal is SOOS 
hout of yster nie, bestaan daar geen 
resep om mel `n mens so te praat, 
dat jy as ampsdraer die aangesprokene 
deur `n bepaalde gesprekstegniek gaan 
skaaf” en Sny” soos jy met die 
stuk gevoellose en willose hout en 
metaal kan doen nie. Van die Ont 
wikkelingssielkunde het ons geleer 
dat die mens se lewe deur verskillende 
stadia gaan, en dat jy op elkeen van 
die stadium `n ander soort kontak, 'n 
ander soort gesprek met dieselfde 
mens sal moet voer. Hierdie stadia 
van suiglingsjare, vroeë-kinderjare, 
laat-kinderjare, die puberteit, die 
adolessent, die volwassene, die middel- 
jarige, diegene in die oorgangsjare 
en die mens op hulle ,,ou dag” telkens 
in andersoortige gesprek sal moet 
voer in elkeen van hierdie lewens- 
stadiums. Om `n kind in sy puberteits- 
jare (12-15) wat in hierdie tipiese 
weerbarstige jare teen die ouers (en 
baie ander mense), met `n sedepreek 
bed toe te stuur, om 'n vrou (of man) 

in die moeilike oorgangsjare (by al- 
mal ook nie ewe moeilik nie) in die 
tipiese terneergedruktheid (sg. Inva- 
lusie-melangolie) `n ,preek” af te 
steek, het jy beslis nie bygedra tot 
jou priesterlike roeping om ,hulp te 
verleen by moeilikheid in die gesins- 
lewe” nie (Art. 172 (E)). Van die 
Persoonlikheidsielkunde het ons geleer 
dat elke mens `n eie persoonlikheid, 
`n psigies en liggaamlike samestelling 
van sy eie is. Die een gesin is nie `n 
duplikaat van die ander gesin nie, 
want as dit die geval was, Sou ons u 
kon voorsien met `n ,,resepgesprek” 
wat u kan toepas by elke huis, `n 
resep vir elkeen van genoemde le- 
wensstadia. Dit is byvoorbeeld ten 
enemale so dat die mensdom, wanneer 
jy `n gesprek probeer aanknoop, in 
twee groot groepe ingedeel kan word, 
die een groep leef meer na buite, is 
meer spontaan, hartlik en praat mak- 
lik; daar is by hulle responsie. Die 
ander groep is meer in sigself ge- 
keerd, stil, teruggetrokke en sê aan- 
vanklik net ,,ja” of ,,nee” op wat 
jy ookal mag sê. Party sê darem nog 
,.ja-nee”. Maar nou is dit tog ook so 
dat baie mense albei hierdie uiterste 
trekke van die introversie (in sigself 
gekeerd) en ekstroversie (na buite 
belewend) gematigd in hulle persoon- 
likheid het. En nou weet ek teen die 
tyd dat sommige van hierdie broeders 
diakens moontlik kan sê: ,Ek wil 
dadelik uit my amp losgemaak word 
want ek beskik nie oor 'n graad in 
die Sielkunde nie”. Nee, nie een van 
die twaalf uitgestuurdes het oor hier- 
die ,,kwalifikasies” beskik nie, maar 
nadat hulle in Sy ,leerskool” was kon 
Hy hulle uitstuur. Ek glo ook nie dat 
een van die eerste sewe diakens ge- 
hoor het van ,,puberteit” en ,,Invalu- 
siemelangolie” van die oorgansjare nie 
en nogtans het hulle die werk gedoen. 
Nee, broeders en susters, u is in die 
leerskool om u priesterskap te kan 


beoefen voordat u nog bewus was 
daarvan, tydens u doop. Sedert u aan 
moedersknie verkeer het, het u ge- 
hoor van die groot Diaken, God die 
Vader van sy ontfermende belangstel- 
ling en liefde vir die hele wêreld 
(Joh. 3:16), u het met die Bybel groot 
geword, u is gekatkiseer, u kry elke 
Sondag u ,,opleiding” vanaf die kan- 
sel. En met die gang van die jare 
kom ook die lewensrypheid deur die 
leerskool” van die lewe. Laat nie- 
mand jou jonkheid verag nie, skryf 
die apostel Paulus aan sy jong vriend 
Timotheus. Bowendien staan u nie 
alleen nie. U het gewoonlik `n ouder- 

DOODSBERIGTE 


IN MEMORIAM 


Dit het die almag:ige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


ENGELBRECHT : Pieter Willem — 
van ons weggeneem deur die dood 
ons liefste eggenoot vader, groot- en 
oorgroot vader in die ouderdom van 
75 jaar 11 maande. Na 'n huwelik van 
amper 49 jaar, oorlede op 28.3.1973. 
Ons swyg want dis die Heer se wil. 


— Bedroefte eggenote, kinders, klein- 
en agterkleinkind. Ons Herberg, Bronk- 


horstspruit. 
F. E. Engelbrecht. 





GROTER OFFERS AAN DIE KERK? 
ONMOONTLIK! 


In die buiteland, soos byvoorbeeld 
in Nederland, word kerkgeboue, en 
onder hulle pragtige monumentale 
katedrale gesloop, omdat hulle ,,Son- 
dae bykans leeg staan” en dit om 
verskillende redes, eerstens omdat die 
groot middeleeuse en ander kerkge- 
boue meesal in of naby die stadsen- 
trums geleë is vanwaar baie lidmate 
na die buitewyke verhuis, en twee- 
dens omdat die offers vir die kerk 
afgeneem het. 


Nou wys dr. H. Schroten in Her- 
vormd Weekblad daarop, dat deur lid- 
mate beweer word: ,,Die geboue kan 
nie onderhou word nie, die inflasie 
en die voortgaande waardeverminde- 
ring van die geld maak dit onmoont- 
lik.” Daarop antwoord hy: ,Onmoont- 


lik? In hierdie welvaartstyd? Gaan u 
inkome dan nie elke jaar met `n aan- 
tal persente omhoog nie? 


Verhoog u in dieselfde mate u vry- 
willige bydrae aan die kerk? Oorweeg 
elke jaar voor die aangesig van die 
Here wat die diens van Christus vir 
u werd is!” 

Ook ons in Suid-Afrika kan gerus 
dit ter harte neem. Ons offers kan 
nie bly wat dit al die jare was nie, 
juis ook omdat ons almal meer ver- 
dien, en ons geldwaarde verminder en 
die kerk dus meer nodig het. 


Sal ons nou vir alles meer betaal, 
selfs vir sigarette en drank, maar vir 
die kerk dieselfde as byvoorbeeld tien 
jaar gelede? 

ling wat u kan saam vra. In besondere 
gevalle van ernstige siekte of moeilik- 
heid in die gesin, wanneer u sien dat 
u self die probleem nie sal kan oplos 
nie, bring u dit eerstens onder die 
aandag van u ouderling en dan onder 
die aandag van die predikant. Waar- 
om eerstens die ouderling? Omdat die 
ouderlingsamp in die kerk gruwelik 
oor die hoof gesien word. (Male 
sonder tal het ek aan katkisante gevra, 
voordat ek die formulier vir die be- 
vestiging van ampsdraers met hulle 
behandel: ,,Julle sê die diaken kollek- 
teer en die predikant preek, maar wat 
doen die ouderling?” Dan is daar 'n 
doodse stilte. Die mees skokkende ant- 
woord wat ek nog gekry het was dit: 
Dominee, hy bring die basaar se 
kollektelys want die diaken het die 
kollekteboek!” (Ons beklemtoon; daar 
is `n driemanskap, u is nie alleen nie.) 


Nou is dit seker een van die basiese 
dinge wat `n ampsdraer moet onthou, 
in hierdie geval die priesterlike amps- 
draer, dat die heel eerste gesprek met 
die nuwe intrekker die vereiste aan u 
stel dat u die mense se vertroue moet 
wen. U ken hulle nie, u weet nie hoe 
hulle staan teenoor die kerk nie. Vir al 
wat u weet was hulle in die vorige 
gemeente slegs ,,boeklidmate” wat die 
kerk gebruik het vir dood, doop en 
troue, die ,,D.D.T.-mense”. Kry maar 
eers die ,,aanloopbaan”. Om dan tot 
die punt te kom om vas te stel of 
hulle kerklike kontak gehad het, kan 
u vra: Wie is die predikant van die 
kerk op daardie plek? Is dit nog `n 
nuwe gemeente? Het hulle al `n kerk 
gebou? Is dit `n groot of klein ge- 
meentetjie? Dan kan u byvoorbeeld 
iets vertel oor u eie gemeente, waar 
die kerkgebou staan, wie die predi- 
kant is, die jaarlikse diensrooster (in- 
dien enige) aan hulle oorhandig. 
MOET ASSEBLIEF NIE MET U 
EERSTE HUISBESOEK KOLLEK- 
TEER NIE. LAAT U KWITANSIE- 
BOEK IN DIE MOTOR. Indien hulle 
aandring daarop om dadelik `n offer- 
gawe te gee, kan u die kwitansieboek 
in die motor gaan haal. U sê egter vir 
hulle: ..Ek het gedink om vanaand net 
met u kennis te maak en u in te lig 
oor sake rakende ons gemeente en 
dat ek met my volgende besoek ,,die 
boek sal bring”. Dit is baie goed 
indien ouderling en diaken kan saam- 
gaan, veral met die eerste huisbesoek. 
U oorhandig ook die nuwe adres aan 
die predikant. U en/of die ouderling 
reël dat die attestate oorgeplaas word. 
Verder kan u uitvra na die wel en die 
wee van al die kinders. getroud en 
ongetroud. Die mense moet die in- 
druk kry dat u as ampsdraer van 


Christus in hulle belangstel. Nou het 
ons u hierbo gewaarsku dat sommige 
mense, introverte, meer ,,geslote” is 
vir `n gesprek. Wees versigtig om 
So `n teruggetrokkenheid nie dadelik 
as weerstand of onvriendelikheid aan 
te sien nie. Indien u met die eerste 
besoek sterk weerstand en werklike 
onvriendelikheid raakloop, moet nooit 
die fout maak om dit met weerstand 
van u kant af te beantwoord nie. Luis- 
ter geduldig na die klagte teen die 
kerk. Dis baie keer slegs `n verde- 
digingsmeganisme omdat hulle self 
skuldig voel. Dis dikwels slegs `n 
rookwolk. Indien emosie met emosie 
beantwoord word, is veel verlore. Bly 
kalm. Laat daar `n uitspoeling (katar- 
sis) van gemoedere plaasvind. Dis dik- 
wels `n ,,afblasing” teen die kerk en 
sy ampsdraers. Dan kan u maar sê, 
nadat hulle ,,uitgepraat” het: ,Nouja 
broeder/suster, in hierdie gemeente 
sal ons van ons kant ons bes probeer 
en ons hoop van harte dat u in ons 
kerk gelukkig sal voel en van u kant 
af sal saamwerk. Dit is in elk geval 
nie die diaken se taak alleen om met 
die vitterige lidmaat `n gesprek te 
kry nie. Daar is ouderlinge en predi- 
kante ook. 


Maar nou is daar die ,,moelike” 
gedeelte. Daar 1ê iemand siek in die 
huis of u verneem dat `n nabye bloed- 
verwant pas begrawe is, u vermeem 
van een of ander teleurstelling, van 
watter aard ookal, wat die familie 
moes ondervind. U kan kwalik sê dat 
u mêre die ouderling en predikant 
sal vra om ,,n gebed” te kom doen! 
U moet probeer om, hoe selfbewus 
u moontlik self ook voel, daar-en-dan, 
voordat u die huis verlaat onthou; 
Om nie alleen met uiterlike gifte nie 
maar ook met innerlike vertroostinge 
uit die Woord van God aan die armes 
en ellendiges hulp te bewys.” U be- 
hoort dus voordat u `n gebed doen 
by sulke besondere gevalle, eers die 
Bybel te neem. `n Diaken sal goed 
doen om `n paar Skrifgedeeltes vir 
verskillende lewensomstandighede te 
kan oopslaan. Buitendien moet u altyd 
onthou dat God se Woord voorop en 
eerste moet spreek (Bybellees); en 
daarna die gebed, die mense se ant- 
woord en sy woord. 


In hierdie konkrete situasie waar u 
by bogemelde besondere gevalle van 
siekte, ouderdom, beproewing (droef- 
heid) die Bybel in die hand neem, is 
u onmiddellike probleem: wat moet 
ek hier en nou lees? Kom ons kyk 
nou, gemaklikheidshalwe na slegs een 
boek in die Bybel, die Psalmboek. U 
merk bokant die psalms sekere op- 
skrifte wat dui op besondere lewens- 
situasies: 

Psalm 6: `n Boetpsalm in groot be- 
noudheid; 9: Danksegging vir `n groot 
verlossing; 11: Wees nie kleingelowig 
nie; 17: Gebed om redding. 23: Die 
Here is my Herder; 27: Die Here my 
lig en my Heil; 31: Klagte, gebed en 
dank; 38: Gebed in krankheid (Ook 
Psalm 41); 39: Gebed in aanvegtinge; 
40: Gelukkig is hy wat op die Here 
vertrou; 43: Hoop op God; 46: God is 
`n toevlug; 57: My hart is gerus; 62: 
Stil tot God; 66: Loflied na die lyding; 
71: In die Ouderdom — verlaat my 
nie!; 86: Geroep om hulp; 88: In groot 
donkerheid; 91: In die beskerming 
van die Allerhoogste; 106: God bly 
getrou; 121: ,Ek slaan my oë op .. .”; 
127: Sonder die Here, alles tever- 
geefs; 130: Uit die dieptes roep ek U 
aan . . ; 131: Berusting; 146: God is 
die enigste ware Helper. 


'n Diaken hoef dus nie ,,verboue- 
reerd” vanaf Genesis tot Openbaring 
te blaai en te soek na wat die Bybel 
te sê het vir die ellendiges nie! Slegs 
een Bybelboek het al veel te sê in 
verband met u priesterlike amp ,,om 
nie alleen met uiterlike gifte nie, 
maar ook en veral met vertroostinge 
uit die Woord van God aan die armes 
en ellendiges hulp te bewys.” En wat 
van die Bergrede van ons Here Jesus 
Christus (Matt. 5)? 

Sodoende het u gesprek met die 
mense uitgemond in die ,,gesprek” 
VAN GOD met dieselfde mense. Dit 
plaas die KROON op u besoek en gee 
dieper sin en betekenis aan u eie 
gesprek. So word u diaken van die 
Groot Diaken, God, deur ons HERE 
JESUS CHRISTUS, ons enigste HOË- 
PRIESTER. 


Naskrif: 

Uit die verslae van die verskillende 
Werksgroepe van die kerk, blyk dit 
dat oo die Algemene Kerkvergadering 
van 1973 die Diakonaat van die kerk 
en aanverwante sake aandag sal ge- 
niet Ons merk byvoorbeeld op dat 
daar werkstukke (studierapporte) be- 
skikbaar is oor onder andere: 

1. Die Priesterskap van die gelo- 
wiges. 

2. Studie oor pastoraal-sielkundige 
arbeid. 

3. Studie oor herstelling van kom- 
munikasie-versteuring. 

4. `n Nuwe konsep-diakensformulier. 
(Hieroor is ons dankbaar dat daar `n 
nuwe, meer Bybels-saaklike formulier 
in wording is; `n saak wat ook die 
aandag geniet van ons Susterskerke.) 

Ook sal daar weer opnuut besin 
word oor die funksie van die vroue- 
diaken (diakones) wat reeds op die 
laaste Algemene Kerkvergadering in 
beginsel goedgekeur is. 





BETREKKINGS VAKANT. 


Oos-Transvaalse Vereniging van Verstandelik Vertraagdes (W.O. 2870) te 

Lydenburg. 

Die volgende aansoeke word ingewag: 

1. Hoof: Manlik: Moet verantwoordelikheid aanvaar en beheer uitoefen oor die 

skool, koshuise en alle administrasie. (94 leerlinge) Kwalifikasies wat vir 

indeling in Kategorie D vereis word en wat 'n erkende onderwyskwalifikasie 

insluit. Minimum ondervinding 6 jaar. 

Salarisskaal: R6000Xx300-R6600. Diensaanvaarding: 1 Januarie 1974. 

Beëindiging van diens: Skoolkwartaal vooraf kennis gee. 

2. Assistent-Onderwyser: Kennis van Hout- en Metaalwerk (Bedryfskennis) 

'n vereiste. Graad sal 'n aanbeveling wees, of vorige ondervinding by 'n spesiale 

skool. — Salarisskaal: 70% van T.O.D. salarisskaal, kategorie en ondervinding 

in aanmerking geneem. 

Diensaanvaarding: So gou as moontlik. 

Beëindiging van diens: Skoolkwartaal vooraf kennis gee. 

3. Senior Huismoeder: 

Salarisskaal: R2040x120-2400x150-3450. 

Salaris sal aangepas word volgens ondervinding. 

Toelae: Skoen- en uniformtoelaag word betaal. 

Diensaanvaarding: So gou as moontlik. 

Beëindiging van diens: Kalendermaand kennisgewing. 

4. Tuinopsigter: 

Salarisskaal: R2040x120-2400x150-3450. 

Salaris sal aangepas word volgens ondervinding. 

Diensaanvaarding: So gou as moontlik. 

Beëindiging van diens: Kalendermaand kennisgewing. 

Algemeen: Die volgende geld vir alle bostaande poste: 

a) Vakansiebesparingsbonusse. 

b) Pensioen: Wenakker Pensioenskema. Werknemer dra 5% van salaris by 
en die werkgewer stort dieselfde bedrag. 

c) Aansoeke moet vergesel word van tenminste twee getuigskrifte sertifikate 
om opleiding te staaf, en dienssertifikate. 

d) Sluitingsdatum: Alle aansoeke moet die onderstaande adres voor 31 Ju- 
lie 1973 bereik. 
Wenakker, Posbus 137, Lydenburg. 


MIKE JONKER BIED AAN: DIE FANTASTIESE REEKS 
#YAMAHA-ORRELS'” met volle outomatiese ritme 


GEBRUIK 


YAMAHA-ORRELS 


MICHAEL JONKER, 'n groot orreldeskundige wat spesialiseer om die beginner 
gou te laat speel. 
Hy sê: ,Ek sien uit daarna om u te ontmoet en vir u huisgesin 'n gratis demon- 
strasie te reël tot u gerief sonder enige koste wat ook al.” 
U kan my daagliks kontak by 31-1356 
OG] 5 JAAR WAARBORG 
] GEEN DEPOSITO 
[] ORREL en KLAVIERE VANAF RS per week. 
7] GRATIS DEMONSTRASIES 
ONS VOORRAAD VAN ORRELS IS DIE BEKENDSTE TER WÊRELD EN U KAN 
DIE TROTSE EIENAAR VAN SO 'N ORREL WEES. 


MUSIEK BOUTIOUE 


7de STRAAT 7, MELVILLE — TELEFOON 31-1356 








AANDAG 
PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3.35 k.m.b. geen k.b.a. be- 
stellings. 


TJEKS MET KOMMISSIE. 


Regstreeks van Mev. R. Muller 
Pk. Krugerspos, 
Lydenburg. 











VERGROTINGS 
in 
LEWENSKLEUR 
van u eie 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 











PISTORIUS 


POSBUS 9, POTGIETERSRUS 





Koëperatiewe, Private en 
Staatsverskaffers: 


] 95,62% LEO Dolomitiese 
Landboukalk 


96,6% ALLESCA Super 
Kalistiese Lbk. 


KALKSTEENAMMONIUM 
NITRAAT 26% N 


AMMONIUMSULFAAT 
21% N 


El] ENG 





SINK Bemestingstof 


Ei 





ONS PRESTIGE 
U WAARBORG 





Etlike treinvragte daagliks. 
Geen vertraging. 


SODA RA MAA ER PR ER Ee EER EE 

eskou die saak kalm- 


uit u gesin se o0epunt. 


Is u gesin ook so onbekommerd en rustig? 


AVBOB se omvattende gesinsversekering bied die beste en 
€envoudigste vorm van voorsorg. Dit verseker landswye diens van gehalte 
en stabiele waarde. Ons 50 jaar van ondervinding is u waarborg. 


Ons beskou die saak kalm — uit u oogpunt. 


AYBY 


n Hand van versekering 


Tot 


AFRIKAANSE VERBON 

